പറയാതെ വയ്യ...... - Janayugom Online\nBy: Web Desk | Sunday7April 2019 8:30 AM IST\nസൂര്യനേയും, അതിനുചുറ്റും സഞ്ചരിക്കുന്ന ചന്ദ്രനേയും സൃഷ്ടിച്ച ദൈവം, ഇവയില് ഓരോന്നിന്റെയും പകുതി ഭാഗമെടുത്ത് മൂന്നാമതൊരു ആകാശഗോളത്തിനു ജന്മം നല്‍കിയാല്, അത് സ്രഷ്ടാവിന്റെ സര്‍ഗവൈഭവമോ, അതോ വികൃതിയോ? സൂര്യന്റെയും ചന്ദ്രന്റെയും പകുതിയെടുത്തുണ്ടാക്കിയ മൂന്നാമത്തെ ഗോളത്തിന്റെ കഥയല്ലിത്. സൂര്യാര്‍ദ്ധവും, ചന്ദ്രാര്‍ദ്ധവും വിളക്കി ചേര്‍ത്തപ്പോള് ഏതു മുകളില്, ഏതു താഴെയെന്നൊരു ഉല്‍കണ്ഠയാണ് മുന്നെ ഉണ്ടായിരുന്നത്. എന്നാല്, രൂപത്തില് പൂര്‍ണ്ണമായും സൂര്യനോ ചന്ദ്രനോ ആണെങ്കിലും, അവയുടെ ഗുണവിശേഷങ്ങള് മാത്രം പരസ്പരം മാറിവരുന്നതിനെക്കുറിച്ചാണ് ഇപ്പോള് പ്രതിപാദിച്ചത്! വികൃതിക്കുമപ്പുറത്തുള്ളൊരു വന് കുസൃതിയാവില്ലേയിത്?\nഉത്തരങ്ങളെന്തായാലും ശരി, നിങ്ങളും ഞാനും ശ്വസിക്കുന്ന വായുവിന്റെയും, പങ്കിടുന്ന പ്രകൃതിയുടേയും, ഇവിടെ കാണുന്ന സര്‍വ്വതിന്റെയും തുല്യ അവകാശിയാണ് എന്റെ പ്രിയ സുഹൃത്ത് ശീതള് ശ്യാം!\nകൃതിയുടേയും വികൃതിയുടേയും ഇടയില് പ്രകൃതി എവിടെയോ ചവിട്ടിമെതിക്കപ്പെടുന്നു! അതു സംഭവിച്ചുകൂടാ, പ്രകൃതിയാണ് ആത്യന്തിക സത്യം! നമ്മളില് ചിലര്‍ക്കെങ്കിലും ശീതളിനെ കൂടെകൂട്ടാനിഷ്ടമില്ലെങ്കില് ഓര്‍ക്കുക, നമ്മള് നമ്മളായത് നമ്മളുടെ മഹിമകൊണ്ടല്ലെന്നും, ശീതള് ശീതളായത് ശീതളിന്റെ തെറ്റുകൊണ്ടല്ലെന്നും. ട്രാന്‍സ്‌ജെന്‍ഡേഴ്‌സിനെതിരെയുള്ള വിവേചനവും, അസ്പ്യശ്യതയും, അനിഷ്ടവും, അര്‍ഥശൂന്യമാണെന്ന തിരിച്ചറിവ് ന്യൂനതകളൊന്നുമില്ലായെന്നു സ്വമേധയാ കരുതുന്ന നമുക്ക് ഉണ്ടാവണമെങ്കില്, ആദ്യം വേണ്ടത് എല്ലാവരേയും സമഭാവനയോടെ കാണാനുള്ളൊരു മനസ്സാണ്. ശീതള് സംസാരിച്ചു തുടങ്ങി;\n”അപ്പച്ചന്റെയും അമ്മയുടേയും മൂത്ത മകനായിട്ടാണ് ഞാന് ജനിച്ചത്. എന്റെ യഥാര്‍ത്ഥ പേര്, ശ്യാം എന്നാണ്. എന്റേത് ഇപ്പോഴും ഒരു പുരുഷ ശരീരമാണ്. സ്ത്രീ രൂപത്തിനു വേണ്ടിയുള്ള ചില ഹോര്‍മോണ് ചികിത്സകള് നടക്കുന്നുവെന്നുമാത്രം. കുട്ടിക്കാലത്തുതന്നെ എനിക്കൊരു ഒരു സ്‌ത്രൈണ മനസ്സായിരുന്നു. അഭിരുചികളും, താത്പര്യങ്ങളും, സംസാര രീതിയും, ഭാവങ്ങളും, ചേഷ്ടകളുമൊക്കെ സ്ത്രീയുടേതായിരുന്നു. കൂട്ടുകൂടുന്നതൊക്കെ പെണ്‍കുട്ടികളുടെ കൂടെയായിരുന്നു. ഇടക്ക് അമ്മയുടെ വസ്ത്രങ്ങളും ആഭരണങ്ങളുമൊക്കെ എടുത്ത് ഇടും. അയല്‍വാസികളും, വഴിയില് കാണുന്നവരും, സഹപാഠികളും, അദ്ധ്യാപകരുമെല്ലാം ഞാനൊരു പെണ്‍കുട്ടിയാണെന്ന് നേരിട്ടും അല്ലാതെയും എന്നെ നിരന്തരം ഓര്‍മ്മിപ്പിച്ചുകൊണ്ടിരുന്നു. എല്ലാഭാഗങ്ങളില് നിന്നും എന്നെ അകറ്റി നിറുത്തി. ജീവിതത്തിന്റെ എല്ലാ തുറകളിലും പരിഹാസങ്ങള് ഏറ്റുവാങ്ങുകയായിരുന്നു ഞാന്. ഇത്രയും പൗരുഷമുള്ള തനിക്കു പെണ് സ്വഭാവമുള്ള ചെറുക്കന് ജനിക്കില്ലെന്നും പറഞ്ഞ് മുഴു മദ്യപാനിയായ അപ്പച്ചന് അമ്മയെ പലപ്പോഴും തൊഴിച്ചിട്ടുണ്ട്. അവരുടേത് മിശ്രവിവാഹമായിരുന്നു. അപ്പച്ചന്റെ ഉപദ്രവം സഹിക്കാതെ, രാത്രിയില് ഞാനും അമ്മയും എവിടെയെങ്കിലും പോയി ഒളിച്ചിരിക്കും. രാവിലയേ പുറത്തു വരികയുള്ളൂ. പൗരുഷമുള്ള അനിയനെ മാത്രമേ അപ്പച്ചന് ഇഷ്ടമുണ്ടായിരുന്നുള്ളൂ. എനിക്കു ജീവിക്കാനുള്ള പ്രചോദനം അമ്മമാത്രമായിരുന്നു. എന്റെ മാംസളമായ ശരീരഭാഗങ്ങള് സ്‌കൂളിലും, വഴിയിലും, പോകുന്നിടത്തൊക്കെയും പലരുടേയും ദൗര്‍ബല്യമായിരന്നു. ട്യൂഷന് ടീച്ചര്‍വരെ എന്നെ വെറുതെ വിട്ടില്ല. അങ്ങനെ ഒമ്പതാം ക്ലാസ്സില് പഠിപ്പു നിര്‍ത്തേണ്ടിവന്നു. തുടര്‍ന്ന് പലയിടങ്ങളിലും ജോലിക്കു പോയി. പക്ഷെ, പോയിടത്തെല്ലാം എന്റെ അനുഭവങ്ങള് തുറന്നുപറയാന് കൊള്ളാത്ത വിധം മോശമായിരുന്നു. ഗത്യന്തരമില്ലാതെവന്നപ്പോള്, ഇനി ജോലിക്കു പോകുന്നില്ലെന്നു ഞാന് വീട്ടില് പറഞ്ഞു. ആണുങ്ങള് ചെയ്യുന്ന ജോലി എനിക്ക് ഇഷ്ടമല്ലെന്നും പെണ്ണുങ്ങളുടെ ജോലിക്കേ താല്‍പര്യമുള്ളുവെന്നും ആയിരുന്നു അപ്പച്ചന്റെ പ്രതികരണം. ചുവന്ന തെരുവില് ചെന്നെത്തിപ്പെട്ട ഒരു പാവം പെണ്ണിനെക്കാളേറെ ദുരിതമായിരുന്നു ജന്മംകൊണ്ടു പുരുഷനായ ഞാന് ഓരോ ദിവസവും അനുഭവിച്ചുകൊണ്ടിരുന്നത്.\nഇവിടെ സമത്വമൊക്കെ വാക്കുകളില് മാത്രമേയുള്ളൂ. പുരുഷനെപ്പോലെ അവകാശമുണ്ടായിട്ടും, രാത്രിയില് റോഡിലിറങ്ങി നടക്കാന് സ്ത്രീകള്‍ക്കു കഴിയുന്നുണ്ടോ? കോളജു ഹോസ്റ്റലുകളില്, എട്ടു മണിക്ക് പെണ്‍കുട്ടികളെ പൂട്ടിയിടുകയല്ലേ ചെയ്യുന്നത്? അങ്ങനെയുള്ള നമ്മുടെ നാട്ടില് ഞങ്ങളുടെ തുല്യമായ അവകാശത്തിനൊക്കെ എന്തു വില? ജോലി തരില്ല, ആശുപത്രിയില് പ്രവേശിപ്പിക്കില്ല, വാടകക്ക് വീട് തരില്ല, ലോഡ്ജിലോ ഹോട്ടലിലോ മുറി തരില്ല, യാത്രാ സമയത്ത് കൂടെ ഇരിക്കാന്‍പോലും അനുവദിക്കില്ല…\nഈയിടെയാണ്, തിരുവനന്തപുരം റയില്‍വെ സ്റ്റേഷനില് എന്നെ ട്രയിനില് നിന്ന് ഇറക്കിവിടാന് പോലീസുകാര് ശ്രമിച്ചത്. വനിതാ കമ്പാര്‍ട്ടുമെന്റില് ഇരുന്ന കുറ്റത്തിനായിരുന്നു അത്. ഞങ്ങളെ പോലുള്ളവര് എവിടെയിരിക്കണം? ചിലയിടങ്ങളില് വെവ്വേറെ ശൗചാലയങ്ങള് ഉണ്ടായതുകൊണ്ടാണ് സ്ത്രീയും പുരുഷനും പ്രത്യേകം പ്രത്യേകം ശൗചാലയങ്ങളില് പോകുന്നത്. എന്നാല്, ട്രയിനിലും, ഫ്‌ളൈറ്റിലും, മറ്റു പലയിടത്തും, ആണും പെണ്ണും ഒരേ ശുചിമുറിയില് അല്ലേ പോകുന്നത്! എന്നിട്ടും, ഒരു ട്രാന്‍സ് വുമണ് വനിതാ കമ്പാര്‍ട്ടുമെന്റില് ഇരിക്കാന് പാടില്ല. ഏതെങ്കിലും ട്രയിനില് ട്രാന്‍സ് ജന്‍ഡര് കമ്പാര്‍ട്ടുമെന്റ് ഉണ്ടോ? ബസ്സിലും അതുതന്നെയാണ് സ്ഥിതി. പെണ്ണിന്റെയും ആണിന്റെയും, ഭിന്നശേഷിക്കാരുടേയും, മുതിര്‍ന്ന പൗരന്റെയും സീറ്റിലിരുന്നാല് ശകാരവര്‍ഷമാണ്, എഴുന്നേല്‍പ്പിക്കും.\nകഴിഞ്ഞ ഒക്‌റ്റോബറില് വടകര ഗവ. കോളജ് യൂണിയന് ഉദ്ഘാടനത്തിന് എന്നെ ക്ഷണിച്ചിരുന്നു. താമസത്തിനായി ഭാരവാഹികള് ബുക്കുചെയ്ത ലോഡ്ജില് ചെന്നപ്പോള്, എനിക്ക് റൂം തരില്ലെന്നു പറഞ്ഞു. എന്നെ പോലുള്ളര്‍ക്ക് മുറി നല്‍കരുതെന്ന് പോലീസിന്റെ നിര്‍ദ്ദേശമുണ്ടത്രെ. ലോഡ്ജ് ഉടമയും ജോലിക്കാരും ചേര്‍ന്ന് എന്നെ അപമാനിച്ച് ഇറക്കി വിട്ടു.” ഒരു ദീര്‍ഘനിശ്വാസത്തോടെ ശീതള് പറഞ്ഞു നിറുത്തി.\nഇങ്ങനെയൊക്കെയാണെങ്കിലും, മറ്റു സംസ്ഥാനങ്ങളെ അപേക്ഷിച്ച് ട്രാന്‍സ്ജന്‍ഡേഴ്‌സിനെ ഏറ്റവും കുടുതല് അംഗീകരിക്കുന്നത് കേരളത്തിലാണ്. ജയസൂര്യയുടെ സിനിമയായ ‘ഞാന് മേരിക്കുട്ടി’ ട്രാന്‍സിന്റെ സന്ദേശം സമൂഹത്തിലെത്തിച്ച നാടാണിത്. ഇന്ത്യയിലാദ്യമായി ട്രാന്‍സ് എക്‌സ്‌ക്‌ളൂസീവ് സൗന്ദര്യ മത്സരവും, കായിക മത്സരവും കേരളത്തില് നടന്നു. ഇവിടെ ട്രാന്‍സ് ആക്ടിവിസം വളരെ ശക്തമാണെന്നാണ് ഇത് തെളിയിക്കുന്നത്. ഇന്റര് സെക്‌സ് വിഭാഗത്തില്‍പ്പെടുന്നവര്‍ക്ക് സാമൂഹിക നീതി ഉറപ്പുവരുത്താനായി ട്രാന്‍സ് ജന്‍ഡര് പൊളിസി രൂപീകരിച്ചു പ്രാബല്യത്തില് വരുത്തിയ ഇന്ത്യയിലെ ആദ്യത്തെ സംസ്ഥാനമാണ് നമ്മുടേത്. ഇതൊക്കെ നല്ലമാറ്റങ്ങളായി കണ്ടുകൂടേ? എന്ന ചോദ്യത്തിന് ശീതളിന്റെ മറുപടി ഇങ്ങനെ;\n”എല്ലാം ശരിയാണ്, പക്ഷെ ഞങ്ങളുടെ ജീവിതം ഇപ്പോഴും ഇരുളടഞ്ഞു കിടക്കുന്നു. എന്റെ ഒരു സുഹൃത്ത് അടുത്ത കാലത്ത് സര്‍ജറി ചെയ്തു. പുരുഷ ഭാഗങ്ങള് നീക്കം ചെയ്തു, അവിടെ സ്ത്രീയുടേതാക്കി. ആണ്‍കുട്ടിയായി കോളജില് പഠിക്കുന്ന കാലത്ത്, തോളില് കയ്യിട്ടു നടന്നിരുന്ന ഒരുത്തന്, അവള് പെണ്ണായിയെന്ന വിവരം അറിഞ്ഞപ്പോള്, അവളോട് മെസ്സഞ്ചറില് എഴുതി ചോദിച്ചു,\nശീതള് പറഞ്ഞു നിറുത്തിയപ്പോള് തൊണ്ടിടറി. കണ്ണില് നിന്ന് അടര്‍ന്നുവീണ ജലകണങ്ങല് സാരിത്തുമ്പുകൊണ്ട് തുടച്ചു…\nകേരള സര്‍ക്കാര് ഒരുപാടു പ്രതീക്ഷയോടെ ആരംഭിച്ച ട്രാന്‍സ്ജന്‍ഡര് ജസ്റ്റിസ് ബോര്‍ഡിലെ അംഗമാണ് ശീതള്. വീട്ടുകാരും നാട്ടുകാരും ആട്ടിയിറക്കിയവരുടെ രോദനം അധികൃതരെ നേരിട്ടറിയിക്കാന് ചുമതലപ്പട്ടയാള്. സുരാജ് വെഞ്ഞാറംമൂടും, റീമ കല്ലിങ്ങലും പ്രധാന കഥാപാത്രങ്ങളായി അഭിനയിക്കുന്ന ‘ആഭാസ’ത്തിലെ മീര എന്ന കഥാപാത്രത്തിന് ജീവന് പകര്‍ന്നതിന് ശീതളിന് 2019 ലെ പ്രഥമ മൂവി സ്ട്രീറ്റ് ഫിലിം പുരസ്‌കാരം ലഭിച്ചു. അതിനും മുമ്പ് ‘അവളോടൊപ്പം’ എന്ന ഹ്രസ്വ ചിത്രത്തിലെ നായികയായി. നിഴലാട്ടം ഫിലിം ഫെസ്റ്റിവലില് ഇതിലെ അഭിനയത്തിന് മികച്ച നടിക്കുള്ള സമ്മാനം ലഭിച്ചു. ഐഎഫ്എഫ്‌കെയില് പ്രദര്‍ശിപ്പിക്കപ്പെട്ട ”Ka Bodyscapes” ലും ശീതളിന്റെ സാന്നിദ്ധ്യമുണ്ടായിരുന്നു.


Malayalam news || സംസ്ഥാനത്ത് 1203 സ്ഥാനാര്‍ഥികള്\nസംസ്ഥാനത്ത് 1203 സ്ഥാനാര്‍ഥികള്\nനാമനിര്‍ദേശ പത്രിക പിന്‍വലിക്കാനുള്ള സമയം ഇന്നലെ കഴിഞ്ഞതോടെ സംസ്ഥാനത്തെ 140 നിയമസഭാ മണ്ഡലങ്ങളില് 1,203 സ്ഥാനാര്‍ഥികള് മത്സരരംഗത്ത്. ആകെ പത്രിക നല്‍കിയത് 1647 പേരായിരുന്നു. കഴിഞ്ഞ നിയമസഭാ തിരഞ്ഞെടുപ്പില് 971 സ്ഥാനാര്‍ഥികളാണ് ഉണ്ടായിരുന്നത്. ഇരുമുന്നണികള്‍ക്കും അപരന്മാരുടെ ശല്യം ഇത്തവണയുണ്ടാകും. യുഡിഎഫ്, എല്‍ഡിഎഫ്, എന്‍ഡിഎ മുന്നണി സ്ഥാനാര്‍ഥികള്‍ക്കു പുറമെ തൃണമൂല് കോണ്‍ഗ്രസ്, വെല്‍ഫെയര് പാര്‍ട്ടി, എഡിഎംകെ പാര്‍ട്ടി സ്ഥാനാര്‍ഥികളും സ്വതന്ത്രരും ജനവിധി തേടുന്നുണ്ട്. ഏറ്റവും കൂടുതല് സ്ഥാനാര്‍ഥികള് രംഗത്തള്ളത് മലപ്പുറം ജില്ലയിലാണ്-145 പേര്. ഏറ്റവും കുറവ് വയനാട് ജില്ലയിലു-29 പേര്. 109 വനിതാ സ്ഥാനാര്‍ഥികള് മത്സരിക്കുന്നുണ്ട്. പൂഞ്ഞാളിലാണ് വനിതാ സ്ഥാനാര്‍ഥികള് കൂടുതല്-17 പേര്. ഇത്തവണ വോട്ടിങ് യന്ത്രത്തില് സ്ഥാനാര്‍ഥികളുടെ പേരിനൊപ്പം ഫോട്ടോകൂടി ഉള്‍പ്പെടുത്തിയിട്ടുണ്ട്. അപരന്മാരുടെ ശല്യം കുറയ്‌ക്കാന് ഇതുവഴിയൊരുക്കും. ഇനി 12ദിനം സംസ്ഥാനം ഇളക്കിമറിക്കുന്ന രാഷ്ട്രീയ പ്രചാരണത്തിനാണ് വേദിയാകുന്നത്. പ്രധാനമന്ത്രി ഉള്‍പ്പെടെ വിവിധ രാഷ്ട്രീയ പാര്‍ട്ടികളുടെ നേതാക്കള് കേരളത്തില് പ്രചരണത്തിനെത്തും. സ്ഥാനാര്‍ഥികളുടെ എണ്ണം ജില്ല തിരിച്ച്: ബ്രാക്കറ്റില് കഴിഞ്ഞ നിയമസഭാ തെരഞ്ഞെടുപ്പിലെ സ്ഥാനാര്‍ഥികളുടെ എണ്ണം. കാസര്‍ഗോഡ് 46 (36), കണ്ണൂര് 87(71), വയനാട് 29 (17), കോഴിക്കോട് 120 (97), മലപ്പുറം 145 (97), പാലക്കാട് 94 (75), തൃശൂര് 100 (84), എറണാകുളം 124 (107), ഇടുക്കി 41 (41), കോട്ടയം 82 (59), ആലപ്പുഴ 75 (62), പത്തനംതിട്ട 37 (40), കൊല്ലം 88 (76), തിരുവനന്തപുരം 135 (109).


ഭാര്യയെ 72 കഷ്ണമാക്കി ഫ്രീസറില് സൂക്ഷിച്ച സോഫ്റ്റ്‌വെയര് എഞ്ചിനീയര്‍ക്ക് ജീവപര്യന്തം തടവ് | Daily Indian Herald\nSeptember 2, 2017 9:40 am By : Indian Herald Staff\nഭാര്യയെ കൊലപ്പെടുത്തുകയും പിന്നീട് 72 കഷ്ണങ്ങളാക്കി ഫ്രീസറില് ഒളിപ്പിക്കുകയും ചെയ്ത ക്രൂരനായ സോഫ്റ്റ് വെയര് എഞ്ചിനീയര്‍ക്ക് ജീവപര്യന്തം തടവുശിക്ഷ. ദില്ലി സ്വദേശിയും ഉത്തരാഖണ്ഡിലെ ഡെറാഡൂണില് താമസക്കാരനുമായ രാജേഷ് ഗുലാത്തിയെയാണ് കോടതി ജീവിതാവസാനംവരെ ജയിലിലടച്ചത്. ഭാര്യ അനുപമയെ കൊലപ്പെടുത്തുകയും തെളിവുകള് നശിപ്പിക്കാന് ശ്രമിക്കുകയും ചെയ്‌തെന്നാണ് ഇയാള്‍ക്കെതിരായ കുറ്റം. 2010 ഡിസംബര് 11ന് അനുപമയുടെ സഹോദരന് സുജന് പ്രധാന് സഹോദരിയെ കാണാനില്ലെന്നുകാട്ടി പോലീസില് പരാതി നല്‍കിയതോടെയാണ് കേസ് അന്വേഷണത്തിന് തുടക്കമാകുന്നത്. പോലീസ് അന്വേഷണത്തില് ഭര്‍ത്താവ് രാജേഷ് തന്നെയാണ് കൊലപാതകിയെന്ന് കണ്ടെത്തി. രാജേഷ് പിന്നീട് കുറ്റം സമ്മതിക്കുകയായിരുന്നു. 2010 ഒക്ടോബര് 17ന് രാത്രിയോടെയാണ് ഇയാള് ഭാര്യയെ കൊലപ്പെടുത്തുന്നത്. വാക്കുതര്‍ക്കത്തിനൊടുവില് ഭാര്യയെ ചുമരിനിടിച്ചാണ് കൊലപ്പെടുത്തിയതെന്ന് പ്രതി സമ്മതിച്ചിരുന്നു. പിന്നീട് 72 കഷ്ണങ്ങളാക്കി പ്രത്യേക ഫ്രീസറില് സൂക്ഷിച്ചു. ഭാര്യയുടെ മൃതദേഹം സൂക്ഷിക്കാനായി മാത്രമാണ് ഫ്രീസര് വാങ്ങിയത്. ഇവരുടെ ചെറിയ രണ്ട് കുട്ടികളും ബന്ധുക്കളും അനുപമയെക്കുറിച്ച് അന്വേഷിക്കുമ്പോള് പുറത്തുപോയെന്നാണ് മറുപടി പറയാറുള്ളത്. സംശയം തോന്നിയ സഹോദരന് പരാതി നല്‍കിയോതോടെ പ്രതി പിടിയിലായി. രാജേഷിന് കൊല്‍ക്കത്ത സ്വദേശിയായ മറ്റൊരു സ്ത്രീയുമായുള്ള ബന്ധം അനുപമ ചോദ്യം ചെയ്തതാണ് കൊലയ്ക്ക് കാരണമായത്.\nദില്ലി സ്വദേശികളായ ഇരുവരും ഏതാണ്ട് പതിനെട്ട് വര്‍ഷത്തോളം അമേരിക്കയിലായിരുന്നു. ഇവര് പിന്നീട് തിരിച്ചെത്തി ഡെറാഡൂണില് താമസം തുടങ്ങി. ഇവിടെവെച്ചായിരുന്നു കൊലപാതകം.


malayalam news-Salim Kumar to Tamil cinema\nആദാമിന്റെ മകന് അബുവിലൂടെ മലയാളത്തിലെ മികച്ച നടന്‍മാരുടെ ലിസ്റ്റില് ഇടംനേടിയ താരമാണ് സലിംകുമാര്. ചിത്രത്തിലെ അഭിനയത്തിലൂടെ ദേശീയ അവാര്‍ഡ് നേടിയ സലിംകുമാറിനെ തേടി അന്യഭാഷകളില് നിന്നുവരെ ധാരാളം അവസരങ്ങള് വന്നുകൊണ്ടിരിക്കുകയാണ്.\nഭാരത് ബാല ഒരുക്കുന്ന ചിത്രത്തിലൂടെ കോളിവുഡില് തുടക്കമിടാന് തീരുമാനിച്ചിരിക്കുകയാണ് സലിംകുമാറിപ്പോള്. കഴിഞ്ഞവര്‍ഷം സലിംകുമാറിന് ദേശീയ അവാര്‍ഡ് സമ്മാനിച്ച ജൂറിയിലെ അംഗം കൂടിയാണ് ഭാരത് ബാല.\nഎസ്.എം വസന്ത് സംവിധാനം ചെയ്യുന്ന മറ്റൊരു തമിഴ് ചിത്രത്തിലും സലിംകുമാര് വേഷമിടുന്നുണ്ട്.\nഏത് തരത്തിലുള്ള വേഷവും തനിക്ക് നന്നായി ഇണങ്ങുമെന്ന് സലിംകുമാര് തെളിയിച്ചിട്ടുണ്ടെങ്കിലും തന്നെ ജനപ്രിയനാക്കിയ കോമഡി വേഷങ്ങള് ചെയ്യാനാണ് അദ്ദേഹത്തിന് ഏറെയിഷ്ടം.\nമമ്മൂട്ടി നായകനായ വെനീസിലെ വ്യാപാരിയെന്ന ചിത്രമാണ് സലിംകുമാറിന്റേതായി പുറത്തിറങ്ങാനിരിക്കുന്നത്. മായാവി, പുലിവാല് കല്ല്യാണം, ചോക്ലേറ്റ് തുടങ്ങിയ ചിത്രങ്ങളില് സലിംകുമാറിന് മികച്ച വേഷങ്ങള് നല്‍കിയ ഷാഫിയുടെ ചിത്രമാണ് വെനീസിലെ വ്യാപാരി. ഡിസംബര് 16നാണ് വെനീസിലെ വ്യാപാരി പുറത്തിറങ്ങുന്നത്.


ഫ്രാങ്കോ മുളയ്ക്കലിന് തിരിച്ചടി; വിടുതല് ഹരജി തള്ളി; വിചാരണ നേരിടണം - Kerala Times TV: Kerala Times | Malayalam News Channel in Kerala | Latest News, Live TV\nHome / Kerala / ഫ്രാങ്കോ മുളയ്ക്കലിന് തിരിച്ചടി; വിടുതല് ഹരജി തള്ളി; വിചാരണ നേരിടണം\nഫ്രാങ്കോ മുളയ്ക്കലിന് തിരിച്ചടി; വിടുതല് ഹരജി തള്ളി; വിചാരണ നേരിടണം\nതിരുവനന്തപുരം: കന്യാസ്ത്രീയെ ബലാത്സംഗം ചെയ്‌തെന്ന കേസില് ബിഷപ്പ് ഫ്രാങ്കോ മുളയ്ക്കലിന്റെ വിടുതല് ഹരജി കോടതി തള്ളി. ഫ്രാങ്കോ മുളയ്ക്കല് വിചാരണ നേരിടണമെന്ന് കോട്ടയം അഡീഷണല് സെഷന് കോടതി വിധിച്ചു. രഹസ്യ വിചാരണയില് കോടതി പിന്നീട് വിധി പറയും.\nകന്യസ്ത്രീയെ ബലാത്സംഗം ചെയ്‌തെന്ന കേസില് തനിക്കെതിരെ തെളിവുകള് ഇല്ലെന്നും കേസ് കെട്ടിച്ചമച്ചതാണെന്നും കേസില് വിചാരണ കൂടാതെ തന്നെ പ്രതിസ്ഥാനത്ത് നിന്ന് നീക്കം ചെയ്യണമെന്നും ചൂണ്ടിക്കാട്ടി ഫ്രാങ്കോ മുളയ്ക്കല് ഒന്നര മാസം മുന്‍പ് ഹരജി നല്‍കിയിരുന്നു.\nഇരുവിഭാഗങ്ങളുടെയും വാദം കേട്ട കോടതി ഫ്രാങ്കോ മുളയ്ക്കലിനെതിരെ തെളിവുകള് ഉണ്ടെന്നും വിചാരണ നേരിടണമെന്നും വിധിക്കുകയായിരുന്നു.\nഫ്രാങ്കോ മുളയ്ക്കലിനെതിരെ 2018 ജൂണ് 26നാണ് കുറവിലങ്ങാട് നാടുകുന്ന് സെന്റ് ഫ്രാന്‍സിസ് മിഷന് ഹോമിലെ കന്യാസ്ത്രീ പരാതി നല്‍കിയത്. തുടര്‍ന്ന് സെപ്റ്റംബര് 21ന് ബിഷപ്പിനെ അറസ്റ്റു ചെയ്തു. 25 ദിവസത്തെ ജയില്‍വാസത്തിനു ശേഷം ഫ്രാങ്കോ ജാമ്യത്തിലിറങ്ങി.\nഫ്രാങ്കോ തന്നെയും ലൈംഗികമായി ആക്രമിച്ചെന്ന് ഫ്രാങ്കോ മുളയ്ക്കലിനെതിരെ ബലാത്സംഗ കേസിലെ 14ാം സാക്ഷിയായ കന്യാസ്ത്രീ മൊഴി നല്‍കിയിരുന്നു.\nമഠത്തില് വെച്ച് ബിഷപ്പ് കടന്നുപിടിച്ചെന്നും വീഡിയോ കോളിലൂടെ അശ്ലീല സംഭാഷണം നടത്തിയെന്നുമാണ് മൊഴി. എന്നാല് മൊഴിയില് ബിഷപ്പിനെതിരെ കേസെടുക്കാന് പൊലീസ് തയ്യാറായിരുന്നില്ല.\nഫ്രാങ്കോ മുളയ്ക്കലിനെതിരായ ലൈംഗികാരോപണ കേസില് 80 ഓളം കന്യാസ്ത്രീകളുടെ മൊഴി പൊലീസ് രേഖപ്പെടുത്തിയിരുന്നു. അതില് 14ാം\nസാക്ഷിയായ കന്യാസ്ത്രീയാണ് അതിഗുരുതരമായ ആരോപണം ബിഷപ്പിനെതിരെ ഉന്നയിച്ചത്. എന്നാല് ഇത്തരമൊരു സാക്ഷിമൊഴി മറ്റൊരു എഫ്.ഐ.ആര് ആയി രജിസ്റ്റര് ചെയ്ത് അന്വേഷണം നടത്താതെ അത് സാക്ഷിമൊഴിയായി കോടതിയില് സമര്‍പ്പിക്കുകയായിരുന്നു പൊലീസ്.


വരൂ, നമുക്ക് ആവിലായിലേയ്ക്ക് ഒരു തീര്‍ത്ഥയാത്ര പോകാം | Catholic Church News Malayalam\nHome Anecdotes വരൂ, നമുക്ക് ആവിലായിലേയ്ക്ക് ഒരു തീര്‍ത്ഥയാത്ര പോകാം\nവരൂ, നമുക്ക് ആവിലായിലേയ്ക്ക് ഒരു തീര്‍ത്ഥയാത്ര പോകാം\nഇരുപത്തിയഞ്ചോളം പ്രാവശ്യം, വി. അമ്മത്രേസ്യയുടെ നാടായ ആവില സന്ദര്‍ശിച്ച അനുഭവവുമായി ഒരു മലയാളി വൈദികൻ. വായിക്കുക…\n“ഇവയൊക്കെ സ്ഥിതി ചെയ്യുന്നത് മാർക്കറ്റുകളുടെയൊക്കെ സമീപത്താണ്. എങ്കിലും ആ പുണ്യസ്ഥലങ്ങളിൽ വശ്യമായ ഒരു ആത്മീയശാന്തതയുടെ സൗന്ദര്യം നമുക്ക് അനുഭവിക്കുവാൻ കഴിയും.” എംസിബിഎസ് സന്യാസ സഭയുടെ അതിരമ്പുഴ ലിസ്യൂ മൈനർ സെമിനാരിയുടെ റെക്ടർ ഫാ. ജെയ്‌മോൻ മുളപ്പാഞ്ചേരി mcbs -ന്റെതാണ് ഈ വാക്കുകൾ. അദ്ദേഹം പറയുന്നത്, സഭയിലെ ആദ്യത്തെ വേദപാരംഗതയും ആത്മജ്ഞാനിയും സന്യാസ സമൂഹപരിഷ്ക്കർത്താവും എഴുത്തുകാരിയുമായിരുന്ന ആവിലായിലെ അമ്മത്രേസ്യയുടെ നാടിനെക്കുറിച്ചും.\nആവിലയിലെ അമ്മത്രേസ്യ ജനിച്ച ഭവനവും ശവകുടീരം കുടികൊള്ളുന്ന ആശ്രമവും വിശുദ്ധ സ്ഥാപിച്ച മഠങ്ങളും സന്ദർശിച്ച ജെയ്‌മോനച്ചന്റെ വാക്കുകളിലൂടെ നമുക്കും സഞ്ചരിക്കാം വിശുദ്ധി തുളുമ്പുന്ന ആ നാട്ടിലേയ്ക്ക്…\nആവിലായെക്കുറിച്ച് പറയണമെങ്കിൽ, ആ നാട്ടിൽ വളർന്ന് വിശുദ്ധിയുടെ പരിമളം പരത്തിയ അമ്മത്രേസ്യയെ അറിയണം. കത്തോലിക്കാ സഭയിലെ ആദ്യ വനിതാ വേദപാരംഗത, കത്തോലിക്കാ സഭയിലെ വലിയ മിസ്റ്റിക്കുകളിൽ ഒരാൾ, കർമ്മലീത്ത സന്യാസ സമൂഹത്തിന്റെ പരിഷ്ക്കർത്താവ് എന്നീ നിലകളിലൊക്കെ അറിയപ്പെട്ടിരുന്ന വിശുദ്ധ വലിയ ഒരു എഴുത്തുകാരി കൂടി ആയിരുന്നു. 1563-ൽ പൂർണ്ണമായ ദാരിദ്ര്യത്തിലും പ്രാർത്ഥനയിലും ജീവിക്കുന്നതിനായി പുതിയ ഒരു സന്യാസ സമൂഹത്തിന് അമ്മത്രേസ്യ രൂപം നൽകി. തുടർന്ന് തെരേസയുടെ നേതൃത്വത്തിൽ സ്പെയിനിലുടനീളം സന്യാസ-സന്യാസിനീ സമൂഹങ്ങൾ സ്ഥാപിക്കപ്പെട്ടു.\n2009-ൽ സലമാങ്ക എന്ന സ്ഥലത്ത് സ്പാനിഷ് ഭാഷ പഠിച്ചുകൊണ്ടിരുന്ന സമയത്താണ് ജെയ്‌മോനച്ചൻ ആദ്യമായി ആവില സന്ദർശിക്കുന്നത്. അതിനുശേഷം മാഡ്രിഡിൽ ഏഴുവർഷത്തോളം പഠനത്തിന്റെ ഭാഗമായി ഉണ്ടായിരുന്നു. ഈ സമയത്ത് നാട്ടിൽ നിന്ന് വരുന്ന ആളുകളെ സ്ഥലം പരിചയപ്പെടുത്താനും മറ്റുമായി ഇരുപത്തിയഞ്ചോളം പ്രാവശ്യം ഈ പുണ്യഭൂമിയിൽ പോകുവാൻ അച്ചനു കഴിഞ്ഞു.\nഈ യാത്രകളിലൊക്കെയും അച്ചന് തന്റെ വലിയ ഒരു സ്വപ്നം യാഥാർത്ഥ്യമായ സന്തോഷമായിരുന്നു ഉള്ളിൽ. നോവിഷെറ്റ് കാലത്ത് ആത്മീയപാരായണത്തിലൂടെയാണ് അച്ചൻ അമ്മത്രേസ്യയെ കൂടുതൽ അറിയുന്നത്. അന്നുമുതൽ ആ വിശുദ്ധയുടെ ജന്മസ്ഥലം സന്ദർശിക്കണമെന്ന വലിയ ആഗ്രഹം അച്ചന്റെ മനസ്സിലുണ്ടായിരുന്നു. സ്‌പെയിനിലെത്തിയ ശേഷം അച്ചൻ നടത്തയ ആ യാത്രകളൊക്കെയും ആത്മീയമായി ഏറെ ആഗ്രഹിച്ചിരുന്ന തീർത്ഥാടനത്തിന്റെ പൂർത്തീകരണമായി മാറുകയായിരുന്നു.\nവിശുദ്ധി തുളുമ്പുന്ന ആവില\nആവില. സ്പെയിന്റെ തലസ്ഥാനമായ മാഡ്രിഡിൽ നിന്ന് 100 കിലോമീറ്റർ അകലെ വടക്കു-പടിഞ്ഞാറായി സ്ഥിതിചെയ്യുന്ന നഗരം. മലകളും കുന്നുകളും നിറഞ്ഞ് പ്രകൃതിസുന്ദരമാണ് ഇവിടം. പൈൻ മരങ്ങളാൽ ചുറ്റപ്പെട്ട, ഒലിവ് തോട്ടങ്ങളും മുന്തിരിത്തോപ്പുകളും നിറഞ്ഞ ഫലസമൃദ്ധിയാൽ പേരുകേട്ട ആവില. സമുദ്രനിരപ്പിൽ നിന്ന് 1,130 മീറ്റർ ഉയരത്തിൽ സ്ഥിതിചെയ്യുന്നതിനാൽ തന്നെ സ്‌പെയിനിലെ പ്രവിശ്യാ തലസ്ഥാനങ്ങളിൽ ഏറ്റവും ഉയർന്ന പ്രദേശവും തണുപ്പുള്ള കാലാവസ്ഥയിൽ കാണപ്പെടുന്നതുമായ സ്ഥലമാണ് ഇത്. സ്‌പെയിനിലെ കസ്റ്റീജിയ – ലെയോൺ പ്രദേശത്തെ ആവിലാ പ്രവിശ്യയുടെ തലസ്ഥാന നഗരിയാണ് ആവില. ഈ സ്ഥലമാണ് വി. അമ്മത്രേസ്യയുടെ പേരിനോടൊപ്പം ലോകപ്രസിദ്ധമായി തീർന്നത്. വിശുദ്ധയുടെ ജന്മനാടായി, പുണ്യസ്ഥലമായി അറിയപ്പെടുന്നത്.\nആവില അറിയപ്പെടുന്നതു തന്നെ കല്ലുകളുടെയും വിശുദ്ധരുടെയും നാട് എന്നാണ്. ട്രെയിനിലും ബസിലും കാറിലുമൊക്കെയായി ഈ സ്ഥലത്ത് എത്തുവാൻ കഴിയും. ബസ് സ്റ്റേഷനിൽ നിന്ന് പത്തു മിനിറ്റ് ദൂരം. അത്രേയുള്ളൂ ഈ സ്ഥലത്തേയ്ക്ക് – അച്ചൻ പറഞ്ഞുതുടങ്ങി. ആവില ടൗണിൽ എത്തുന്ന ഏതൊരു സന്ദർശകനെയും ആകർഷിക്കുന്ന ഒന്നാണ് മൂന്നാം നൂറ്റാണ്ടിൽ പണി ആരംഭിച്ച ഒരു വൻമതിൽ. ലാ – മുറാല്ല (LA -MURALLA) എന്നറിയപ്പെടുന്ന ഈ മതിലിന് 2,500 മീറ്റർ നീളമുണ്ട്. ഇതിൽ 88 കാവൽഗോപുരങ്ങളും ഒൻപതു കോട്ടവാതിലുകളുമുണ്ട്. നീളം കൊണ്ടും ചരിത്രപരമായ പ്രത്യേകതകൾ കൊണ്ടും ഈ മതിൽ സഞ്ചാരികളുടെ ശ്രദ്ധ പിടിച്ചുപറ്റുന്നു. ഒപ്പം യുനസ്കോയുടെ ലോക പൈതൃകസ്ഥലങ്ങളുടെ പട്ടികയിൽ ഈ മതിലും ഇടം നേടിയിട്ടുണ്ട്. അപ്പോൾ പറയേണ്ടല്ലോ ഇതിന്റെ പ്രാധാന്യം.\nഅടുത്തതായി പ്രധാന ശ്രദ്ധയാകർഷിക്കുന്ന ഒന്നാണ് ക്രിസ്തോ സാൽവദോർ കത്തീഡ്രൽ. പന്ത്രണ്ടാം നൂറ്റാണ്ടിൽ പണി ആരംഭിക്കുകയും പതിനഞ്ചാം നൂറ്റാണ്ടിൽ പൂർത്തിയാക്കുകയും ചെയ്ത ഈ കത്തീഡ്രൽ ഗോഥിക് ശൈലിയിൽ നിർമ്മിച്ച സ്‌പെയിനിലെ ആദ്യ ദൈവാലയമാണ്.\nക്രൈസ്തവരുടെ ശ്രദ്ധയാകർഷിച്ച ആവിലയുടെ വിശുദ്ധ സ്ഥലം\nസഞ്ചാരികളുടെ ശ്രദ്ധയാകർഷിക്കുന്ന പല കാര്യങ്ങളും സ്ഥലങ്ങളും ആവിലയിൽ ഉണ്ടെങ്കിലും ഇവിടെയെത്തുന്ന ക്രൈസ്തവരുടെ ഏറ്റവും ശ്രദ്ധാകേന്ദ്രം അമ്മത്രേസ്യയാണ്. ആവിലയിലെ അമ്മത്രേസ്യയുടെ ജന്മഗൃഹം ആണ് ഇവിടുത്തെ പ്രധാന സ്ഥലം. ലോകത്തിന്റെ വിവിധ ഭാഗങ്ങളിൽ നിന്നുള്ള സഞ്ചാരികളും തീർത്ഥാടകരും ഈ പുണ്യഭൂമിയിൽ വന്നു പ്രാർത്ഥിച്ച് അനുഗ്രഹങ്ങൾ നേടി കടന്നുപോകുന്നു.\n1515-ൽ ജനിച്ച അമ്മത്രേസ്യ, കർമ്മലീത്ത നിഷ്പാദുക സഭയിലെ അംഗമായിരുന്നു. അമ്മത്രേസ്യയെ അവിടെ അറിയപ്പെടുന്നത് ലാ സാന്താ എന്നാണ്. അതിന്റെ അർത്ഥം വിശുദ്ധ എന്നാണ്. വിശുദ്ധയുടെ ജന്മഗൃഹത്തിനു മുകളിൽ ഒരു ദൈവാലയമാണ് ഇപ്പോൾ സ്ഥിതിചെയ്യന്നത്. അത്യാവശ്യം വലിയ ഒരു ദൈവാലയമാണ് അത്. ദൈവാലയത്തിന് അരികിലായി അമ്മത്രേസ്യ ജനിച്ച മുറി പ്രത്യേക ചാപ്പലായി സൂക്ഷിക്കുന്നു. അവിടെ അമ്മത്രേസ്യയുടെ തിരുശേഷിപ്പുകൾ സൂക്ഷിച്ചിരിക്കുന്നു. ഒപ്പം അമ്മത്രേസ്യയുടെ ജീവചരിത്രത്തിൽ അനിയനുമൊപ്പം മുറ്റത്ത് പള്ളിയുണ്ടാക്കി കളിച്ച കാര്യങ്ങൾളൊക്കെ പരാമർശിക്കുന്നുണ്ട്. വീടിനു മുമ്പിലെ ആ സ്ഥലമൊക്കെ ഇവിടെ കാണാൻ കഴിയും.\nകൂടാതെ, ഇതിനോട് ചേർന്നുള്ള ബുക്ക് സ്റ്റാളിലെ മ്യൂസിയത്തിൽ അമ്മത്രേസ്യയുടെ മോതിരവിരലും വിവിധ ഇടങ്ങളിൽ മഠങ്ങൾ സ്ഥാപിക്കുന്നതിനായി സഞ്ചരിക്കേണ്ടിവന്ന അവസരത്തിൽ ഉപയോഗിച്ച ഊന്നുവടിയും സൂക്ഷിച്ചിട്ടുണ്ട്. ഈ ദൈവാലയത്തിൽ വൈദികരോടൊപ്പമെത്തുന്ന തീർത്ഥാടകർക്ക് എപ്പോൾ വേണമെങ്കിലും വിശുദ്ധ കുർബാന അർപ്പിക്കുവാനും അവസരമുണ്ട്.\nസെന്റ് മേരി ഓഫ് ഇൻകാർനേഷൻ (ഇൻകാർനേഷൻ കോൺവെന്റ്)\nസെന്റ് മേരി ഓഫ് ഇൻകാർനേഷൻ കോൺവെന്റ് എന്നറിയപ്പെടുന്ന സന്യാസാശ്രമം ആണ് ആവിലയിലെ മറ്റൊരു പ്രധാന തീർത്ഥാടനകേന്ദ്രം. ഇവിടെയാണ് വി. അമ്മത്രേസ്യ, സന്യാസിനിയാകണം എന്ന ആഗ്രഹത്തോടു കൂടെ ആദ്യമായി മഠത്തിൽ ചേരുന്നത്. തുടർന്ന് മുപ്പതു വർഷത്തോളം വിശുദ്ധ ജീവിച്ചതും ഇവിടെത്തന്നെ. ഈ മഠത്തിൽ ആയിരുന്നുകൊണ്ടാണ് വിശുദ്ധ സ്‌പെയിനിന്റെ വിവിധ ഭാഗങ്ങളിൽ മഠങ്ങൾ സ്ഥാപിക്കുവാനുള്ള പ്രവർത്തനങ്ങളിൽ ഏർപ്പെട്ടത്. 1479-ൽ പണികഴിപ്പിച്ച ഈ കോൺവെന്റ് ഇപ്പോഴും സജീവമായി നിലനിൽക്കുന്നു. ഇതൊരു മിണ്ടാമഠമാണ്. ഈ പുരാതന മഠത്തിൽ അമ്മത്രേസ്യ പകർന്ന ചൈതന്യത്തിൽ ജീവിക്കുന്ന സന്യസിനിമാർ ഇപ്പോഴും ഉണ്ടെന്നത് അത്ഭുതം തന്നെയാണ്. ഇവരിൽ മലയാളികളും ഉണ്ടെന്ന് അച്ചൻ വെളിപ്പെടുത്തുന്നു.\nഇവിടെയുള്ള മ്യൂസിയത്തിൽ അമ്മത്രേസ്യയുടെ തിരുശേഷിപ്പുകൾ പലതും സൂക്ഷിച്ചിട്ടുണ്ട്. കൂടാതെ ഉണ്ണീശോയുടെ ദർശനം വിശുദ്ധയ്ക്കു ലഭിച്ച ഗോവണിപ്പടികൾ നമുക്കും കയറുവാൻ സാധിക്കും. അതൊക്കെ നൽകുന്ന ആത്മീയാനുഭവം വളരെ വിശിഷ്ടമാണ് എന്ന് അച്ചൻ വെളിപ്പെടുത്തുന്നു.\nസെന്റ് ജോസഫ് കോൺവെന്റ്\nഅമ്മത്രേസ്യ സ്ഥാപിച്ച ആദ്യത്തെ മഠം സ്ഥിതിചെയ്യുന്നതും ആവിലയിൽ തന്നെയാണ്. 1562-ൽ സ്ഥാപിച്ച ഈ കോൺവെന്റ് വി. യൗസേപ്പിതാവിന്റെ നാമത്തിലുള്ളതാണ്. വളരെ പഴക്കം ചെന്ന ഒരു കോൺവെന്റ് ആണ് ഇതും. ഈ കോൺവെന്റിൽ ഇപ്പോൾ സന്യാസിനിമാർ ഇല്ല. ഇത് ഇപ്പോൾ ദേശീയ സ്മാരകമായി സംരക്ഷിക്കപ്പെട്ടുപോരുന്നു. അമ്മത്രേസ്യ ഏതാണ്ട് 17 മഠങ്ങൾ സ്‌പെയിനിൽ സ്ഥാപിച്ചിരുന്നു. അതിൽ മിക്കവയും വി. യൗസേപ്പിതാവിന്റെ നാമത്തിലുള്ളതായിരുന്നു.\nഒക്ടോബർ മാസം വിശുദ്ധിയുടെ ആഘോഷമാക്കുന്ന ആവില\nഒക്ടോബർ മാസം പതിനഞ്ചാം തീയതിയാണ് ആവിലയിലെ അമ്മത്രേസ്യയുടെ തിരുനാൾ സാധാരണയായി ആചരിക്കുന്നത്. എന്നാൽ ആവിലയിലെ ആളുകളെ സംബന്ധിച്ചിടത്തോളം ഈ മാസം മുഴുവൻ അമ്മത്രേസ്യയുടെ തിരുനാൾ ആഘോഷമാണ്. ഇതിൽ പ്രധാനം പതിനഞ്ചാം തീയതി നടക്കുന്ന വലിയ ഒരു പ്രദക്ഷിണമാണ്.\nബിഷപ്പിന്റെ നേതൃത്വത്തിലാണ് പ്രദക്ഷിണം നടക്കുന്നത്. ഈ പ്രദക്ഷിണത്തിൽ അമ്മത്രേസ്യയുടെ രൂപവും ഒപ്പം ഔർ ലേഡി ഓഫ് ചാരിറ്റി മാതാവിന്റെ രൂപവും വഹിക്കപ്പെടും. ഒടുവിൽ കത്തീഡ്രൽ പള്ളിയുടെ മൈതാനത്ത് എത്തുമ്പോൾ അമ്മത്രേസ്യയുടെയും പരിശുദ്ധ അമ്മയുടെയും രൂപം ചേർത്തുനിർത്തും. അമ്മത്രേസ്യയുടെ ജീവിതത്തിൽ ആദ്യം മുതൽ പരിശുദ്ധ മാതാവിനോടുള്ള ഭക്തി ഉണ്ടായിരുന്നു. തന്റെ ജീവിതത്തിലെ നിർണ്ണായകമായ ഘട്ടങ്ങളിലെല്ലാം അമ്മത്രേസ്യയ്ക്ക് പരിശുദ്ധ അമ്മയോട് ആലോചന ചോദിക്കുന്ന രീതി ഉണ്ടായിരുന്നു. ഈ കാരണങ്ങളാണ് രണ്ടു രൂപങ്ങൾ ചേർത്തുനിർത്തുന്ന ചടങ്ങിനാൽ നടത്തപ്പെടുന്നത്.\nഒക്ടോബർ മാസം മുഴുവനും ആവില നഗരം ഭക്തിപരമായ ആഘോഷങ്ങൾക്കൊപ്പം മറ്റു ആഘോഷങ്ങളിലും മുങ്ങും. കാളപ്പോരും സംഗീതനിശയുമൊക്കെയായി ഒക്ടോബർ മാസം അവർ ആഘോഷിക്കും.\nവിശുദ്ധയുടെ ശവകുടീരം സ്ഥിതിചെയ്യുന്ന കോൺവെന്റ്\nവിശുദ്ധയുടെ ശവകുടീരം സ്ഥിതിചെയ്യുന്നത് സ്‌പെയിനിലെ സലമാങ്കയിലെ ആൽബ ദേ തോർമസ് എന്ന കോൺവെന്റിലാണ്. ആവിലയിൽ നിന്ന് ഒരു മണിക്കൂർ നേരം യാത്ര ചെയ്‌താൽ ഇവിടെ എത്താൻ കഴിയും. ഇവിടെ ഇപ്പോഴും അമ്മത്രേസ്യയുടെ നശിച്ചുപോകാത്ത ഹൃദയം പവിത്രമായി സൂക്ഷിക്കുന്നു. ഈ ആശ്രമത്തിൽ വച്ചാണ് അമ്മത്രേസ്യ മരിക്കുന്നത്. ഇവിടെയും പ്രാർത്ഥിക്കുവാനായി എല്ലാവർക്കും കടന്നുചെല്ലാൻ കഴിയുമെന്ന് അച്ചൻ പറയുന്നു.\nഈ സ്ഥലങ്ങളൊക്കെയും സന്ദർശിക്കുമ്പോൾ അമ്മത്രേസ്യയുടെ ജീവിതം നമ്മുടെ കണ്മുമ്പിൽ കാണുന്നതുപോലെ ഒരു അനുഭവമാണ് ഉണ്ടാകുന്നതെന്ന് അച്ചൻ ഓർക്കുന്നു. മുമ്പ്, പുസ്തകങ്ങളിൽ വായിച്ചറിഞ്ഞ കാര്യങ്ങൾ യഥാർത്ഥ അനുഭവങ്ങളായി പരിവർത്തനം ചെയ്യുന്ന അനുഭവമാണ് ഈ വിശുദ്ധ സ്ഥലസന്ദർശനം പ്രദാനം ചെയ്യുന്നത്.\nഓരോ തവണയും ഈ വിശുദ്ധ സ്ഥലം സന്ദർശിക്കുമ്പോൾ ആവർത്തനവിരസതയ്ക്കു പകരം ആത്മീയതയാൽ ബലപ്പെടുന്ന അനുഭവങ്ങളാണ് അച്ചന് പറയാനുള്ളത്. അതിൽ പ്രധാനമായി അച്ചൻ പറയുന്നത്, അവിടെ അനുഭവിക്കുവാൻ കഴിഞ്ഞ വലിയ ഒരു ശാന്തത തന്നെയാണ്. ഈ സ്ഥലങ്ങൾ ഒക്കെയും സ്ഥിതിചെയ്യുന്നത് തിരക്കു പിടിച്ച മാർക്കറ്റുകൾക്കും മറ്റും സമീപമാണ്. എങ്കിലും ഈ ദൈവാലയത്തിൽ, ആശ്രമത്തിൽ പ്രവേശിച്ചുകഴിയുമ്പോൾ വശ്യമായ ഒരു ആത്മീയശാന്തത നമ്മെ പുൽകും. ഒരു ‘മിസ്റ്റിക്കൽ എക്സ്പീരിയൻസ്’ എന്നാണ് അച്ചൻ ആ അനുഭവങ്ങളെ വിശേഷിപ്പിക്കുന്നത്.\nആവില എന്ന സ്ഥലവും അവിടുത്തെ വിശുദ്ധയും പകർന്ന വളരെയേറെ ആത്മീയ അനുഭവങ്ങൾ പറയാനുണ്ട് ഈ വൈദികന്. പറഞ്ഞുതീര്‍ക്കാന് കഴിയുന്നതിലുമപ്പുറം അനുഭവങ്ങളായി നിലകൊള്ളുകയാണ് അതൊക്കെ ഈ വൈദികന്റെ ജീവിതത്തിൽ.


പാലാ സീറ്റ് കേരള കോണ്‍ഗ്രസിന്റെ ഹൃദയ വികാരമാണ്. മുന്നണി നേതൃത്വത്തിന്റെ തീരുമാനമായിരിക്കും അന്തിമം.\nകേരള കോണ്‍ഗ്രസിനെ ഇല്ലാതാക്കാന് ഗൂഢാലോചന നടത്തിയത് കോണ്‍ഗ്രസിലെ ഒരു വിഭാഗമാണെന്ന് ജോസ് കെ. മാണി. ബാര്‍കോഴ വിവാദത്തില് ചതിവും വഞ്ചനയും നടത്തിയത് യു.ഡി.എഫാണ്. എല്‍ഡിഎഫിന്റെത് രാഷ്ട്രീയ സമരം മാത്രം. പാലാ സീറ്റ് കേരള കോണ്‍ഗ്രസിന് അര്‍ഹതപ്പെട്ടത് തന്നെയാണെന്നും സീറ്റ് വിഭജനം എല്.ഡി.എഫില് പ്രശ്‌നങ്ങള് സൃഷ്ടിക്കില്ലെന്നും ജോസ് കെ. മാണി.\nപാലാ സീറ്റ് കേരള കോണ്‍ഗ്രസിന്റെ ഹൃദയ വികാരമാണ്. മുന്നണി നേതൃത്വത്തിന്റെ തീരുമാനമായിരിക്കും അന്തിമം. കേരള കോണ്‍ഗ്രസിന്റെ ശക്തിയെന്ന് എല്.ഡി.എഫിന് അറിയാം. അതിനനുസരിച്ചുള്ള പരിഗണന ലഭിക്കുമെന്നുറപ്പാണ്. സീറ്റ് വിഭജനം ഒരിക്കലും കീറാമുട്ടിയാകില്ല. സീറ്റ് വിഭജനം എല്.ഡി.എഫില് പ്രശ്‌നങ്ങള് സൃഷ്ടിക്കില്ലെന്നും ജോസ് കെ. മാണി പറഞ്ഞു.\nപ്രശ്‌നങ്ങള് പരിഹരിക്കാന് കഴിവുള്ള നേതൃത്വമാണ് എല്‍ഡിഎഫിന്റെത്. കേരള കോണ്‍ഗ്രസിന്റെ മുന്നണി മാറ്റം കേരള രാഷ്ട്രീയത്തിന്റെ ഗതി മാറ്റും. നിയമസഭ തെരഞ്ഞെടുപ്പില് ഇത് പ്രതിഫലിക്കുമെന്നും ജോസ് കെ. മാണി കൂട്ടിച്ചേര്‍ത്തു.


ബ്ലോത്രം: 31ജൂലൈ2009 -വിവാദങ്ങള് തീരുന്നില്ല????\nമീറ്റിന്റെ നാറ്റം !!!\nപലരും പറഞ്ഞതാണ്, ചെറായ് ബ്ലോഗ് മീറ്റ് എന്ന പേരില് സംഘടിപ്പിച്ച് ബ്ലോഗേഴ്സ് സൗഹൃദ കൂട്ടായ്മ എന്ന പേരില് നടത്തിയ പരിപാടി ഒരു അസംബന്ധസംഗമം ആണെന്ന് ഒരു പോസ്റ്റില് ഞാന് പറഞ്ഞത് സത്യത്തില് ബ്ലോഗ് മീറ്റിന് നല്ല പബ്ലിസിറ്റി കിട്ടാന് വേണ്ടിയായിരുന്നു എന്ന്. അല്ലെങ്കിലും കോമഡി മാത്രം പറയുന്ന ഞാന് പറഞ്ഞ ചെറായ് മീറ്റ് കോമഡി മാത്രം ആളുകള്‍ക്ക് മനസ്സിലാവാതെ പോയതാണ് കുഴപ്പമെന്ന്. ചിലര് അത് ശരിവച്ചു, ചിലര് എതിര്‍ത്തു.ബ്ലോഗ് മീറ്റ് പൊളിക്കാനായിരുന്നു അതെന്നും വാദമുണ്ടായി. ബ്ലോഗ് സൗഹൃദസംഗമം കഴിഞ്ഞപ്പോള് പിന്നെയും ബ്ലോഗ് മീറ്റ് വന്‍വിജയം എന്ന പേരില് ആഘോഷം നടക്കുമ്പോള് അന്നു ബെര്‍ളി പറഞ്ഞതിന്‍റെ പൊരുള് എന്തായിരുന്നു എന്ന് ചിലര് പിന്നെയും ചര്‍ച്ച ചെയ്യുന്നു.\nപണ്ട് കാലത്ത് നാട്ടില് എന്ത് പരിപാടി നടത്തണം എങ്കിലും , അത് മുമ്പേ നാട്ടിലെ മാടമ്പിമാരെ അറിയിച്ചു അനുവാദം വാങ്ങണം. അല്ലെങ്കില് മാടമ്പി ആളെ വിട്ടു പരിപാടി കുളമാക്കി എല്ലാവനെയും പിടിച്ചു തല്ലും.\nഇത് പോലെ മലയാളം ബ്ലോഗിലെ ഒരു മാടമ്പി ആണ് ചേറായിയില് മലയാളം ബ്ലോഗ്ഗരുമാര് ഒത്തു കൂടിയതിനു എതിരെ ബ്ലോഗിലൂടെ വിഷലിപ്ത പോസ്റ്റുകള് ഇട്ടു രതി നിര്‍വൃതി കൊള്ളുനത്. ആദ്യം മീറ്റിനു എതിരെ തീവ്രവാദി അക്രമണം ഉണ്ടാവും എന്നൊക്കെ പറഞ്ഞു ചില നമ്പറുകള് ഇട്ടൊരു പോസ്റ്റ്. എന്നും ഒച്ചാനിച്ചു കമന്റിടുന്ന സ്ഥിരം കുറ്റികള് പോലും അന്ന് അതിനെ എതിര്‍ത്തപ്പോള് എങ്കിലും മാടമ്പി തന്റെ കൊള്ളരുതാഴിക മനസിലാക്കും എന്ന് തോന്നി.\nഇല്ല. വെറും തോന്നല് മാത്രം..\n"മീറ്റ് വീഡിയോ - പ്രൊമോ"\nകാവ്യാമാധവനോട് എനിക്കു തോന്നുന്ന ഇഷ്ടം എന്തിന്റെ പേരിലാണ്...?\nവിശദീകരിക്കാനറിയില്ലെങ്കിലും, പത്രമാധ്യമങ്ങളില് കാവ്യയുടെയോ മറ്റ് സിനിമാതാരങ്ങളുടെയോ ചിത്രവും ഒപ്പം ഒരു വാര്‍ത്തയും നല്‍കിയാല് വായിക്കാതിരിക്കുന്നവരുണ്ടാവില്ല എന്നതാണു സത്യം...\nഈ listകൾ ഇടതുവശത്തു കാണുന്ന panelൽ കാണാം. ഇവിടെ blogൽ മാത്രം പരിചയമുള്ളവർക്കായി "Blog" എന്നൊരു List നിർമിക്കുക. അതിൽ അവരെ എല്ലാം നീക്കം ചെയ്യുക..\nസൈബർ ജാലകത്തിലെ പുതിയ ലേഖനങ്ങൾ\nവിൻഡോസ് ഇല്ലാതെ തന്നെ വിൻഡോസ് ആപ്ലിക്കേഷനുകൾ പ്രവർത്തിപ്പിക്കണമെന്നുണ്ടോ. എന്നാൽ ഇതാ മൈക്രോസോഫ്റ്റിനു വെല്ലുവിളി ഉയർത്തിക്കൊണ്ട് (?) തികച്ചും സൌജന്യമായ ഒരു ഓപ്പറേറ്റിങ്ങ് സിസ്റ്റം വരുന്നു..\nപേരു കേട്ടു ഞെട്ടെണ്ട! ഇതൊരു RTS ദ്വിമാന ഗെയിം – unknown-horizons .. ഇതു പുതിയ നഗരങ്ങള് നിര്‍മിക്കുന്ന തരത്തിലുള്ള ഒരു കളിയാണു!. ഇപ്പൊള് ഇതിന്റെ ആല്ഫാ വെര്‍ഷന് ലഭിക്കും!. ഒരാള്‍ക്കൊ കൂട്ടുകാര്‍ക്കൊരുമിച്ചോ ഇതു കളിക്കാം. ഉബണ്ടൂവില് ഇതു നേരിട്ടു ഇന്‍സ്റ്റാള് ചെയ്യാം..\nകളിയരങ്ങിന്റെ ധൈഷണികതാവഴിയെന്നു നിസ്സംശയം വിശേഷിപ്പിക്കാവുന്ന വാഴേങ്കടകുഞ്ചുനായർ ശിഷ്യപരമ്പരയിലെ ബലിഷ്ഠസാനിദ്ധ്യമാണ് കലാമണ്ഡലം വാസുപ്പിഷാരടി.അസുഖങ്ങളുടേയും ചികിത്സയുടേയും അഗ്നിപരീക്ഷകൾ പിന്നിട്ട്,തളർന്നുകിടന്ന അവസ്ഥയിൽ നിന്ന് തന്റെ പ്രിയ വേഷമായ ഉൽഭവം രാവണനെപ്പോലെ,വാസുവാശാൻ കൂടുതൽ ആർജ്ജവത്തോടെ കളിയരങ്ങിൽ തിരിച്ചെത്തിയ ഈ വേളയിൽ,അദ്ദേഹവുമായുള്ള ഒരു അഭിമുഖം തൌര്യത്രികത്തിൽ പ്രസിദ്ധീകരിക്കുന്നു. -വികട ശിരോമണി\nകുളിരില് നിന്ന് വേനല് കാലത്തേ ആലസ്യത്തിലേക്ക് ഇംഗ്ലണ്ട് എന്ന രാജ്യം\nമാറുന്നത് കണ്മുന്നില് ദൃശ്യമായി തുടങ്ങിയിരിക്കുന്നു. ഗ്രൗണ്ടുകളില്\nഫുട്ബോളിനോടൊപ്പം ക്രിക്കറ്റ് കളിയും പ്രത്യക്ഷമായി തുടങ്ങി. പിള്ളേരുടെ\nക്രിക്കറ്റ് കളി കാണാന് എന്ന പേരില് മൈതാനത്ത് പായ വിരിച്ചു വെയില്\nകായാന് കിടക്കുന്ന മദാമ്മമാരും സായിപ്പന്മാരും ഏതു മൈതാനത്തും ഒരു പതിവ്\nകാഴ്ചയായി. യൂണിവേഴ്സിററിയില് എന്‍റെ ഒന്നാം സെമസ്റ്റര് പരീക്ഷ\nഅവസാനിക്കുന്ന പിറ്റേ ദിവസമാണ് ട്വന്റി-20 ലോകകപ്പ് തുടങ്ങുന്നത്. പരീക്ഷ\nടൈം ടേബിളും ലോകകപ്പ് മത്സര ക്രമവും എനിക്ക് വേണ്ടി തയ്യാറാക്കിയത് പോലെ.\nജൂണ്2പ്രദര്‍ശന മത്സരം മുതല് ജൂണ് 18 നു നടക്കുന്ന സെമി ഫൈനല് വരെ\nനോട്ടിങ്ങാം ട്രെന്‍റ് ബ്രിഡ്ജ് സ്റ്റെഡിയത്തിലെ എല്ലാ മത്സരങ്ങള്‍ക്കും\nഎനിക്ക് ലോകകപ്പ് ഒഫീഷ്യല് ആയി ഡ്യൂട്ടി ഉണ്ട്\n“മണിയെത്രയായി?” എന്നു ചോദിച്ചതിനു ശേഷമാണ് അയാള് വാച്ച് ധരിച്ചിരുന്നില്ല എന്ന് ഞാന് ശ്രദ്ധിച്ചത്. ഉത്തരത്തിന്റെ അപ്രസക്തി ഞങ്ങള് രണ്ട് പേര്‍ക്കും ബോധ്യപ്പെട്ടത് കൊണ്ടാവണം ഹൃദ്യമായ ഒരു പുഞ്ചിരി മാത്രം കൈമാറി വീണ്ടും ബസ് സ്റ്റോപ്പിലെ അപരിചിതത്വത്തിലേക്ക് വഴിമാറി.\nഅല്പം കഴിഞ്ഞ് അയാള് എന്നോടു ചോദിച്ചു, “സമയം പിടികിട്ടിയോ?”\n“ഒന്നുമില്ല, നിങ്ങള്‍ക്കെങ്കിലും ഇപ്പൊ സമയം നല്ലതാണോ എന്നറിയാന് ചോദിച്ചതാ..”\nമാമ്പൂ കണ്ടും മക്കളെ കണ്ടും.....\nനാട്ടുമാവിന്റെ ചില്ലകളിൽ വിളഞ്ഞതും വിളയാത്തതുമായ എണ്ണമറ്റ പച്ചമാങ്ങകൾ കാണുമ്പോൾ കയ്യിൽ കിട്ടിയ കല്ലെടുത്ത് ഉന്നം പിടിച്ച് ഒരേറ്. പൊട്ടക്കണ്ണൻ മാവിലെറിഞ്ഞത് പോലെയായാലും അല്ലെങ്കിലും കുറെ മാങ്ങകൾ വീഴും. ഓടിപ്പോയി ഒരെണ്ണമെടുത്ത്, പുളിപ്പുള്ളതാണെങ്കിൽ കല്ലുപ്പും ചേർത്ത്, കടിച്ച് തിന്നിരുന്ന കുട്ടിക്കാലം ഏപ്പോഴുമുള്ള നല്ല ഓർമ്മകളിലൊന്നാണ്. ഒരു മടക്കയാത്ര അസ്സാധ്യമെങ്കിലും ആ നല്ലകാലം ഓർത്ത് കൊണ്ട് ….\nഅന്നത്തെ രാത്രികള്‍ക്ക് തണുപ്പ് കൂടുതലുണ്ടായിരുന്ന പോലെ തോന്നുന്നു... ഇടക്കിടെ, അല്ല എല്ലായ്പ്പോഴും തണുത്ത കാറ്റ് അടിച്ചു കൊണ്ടേയിരിക്കും.... സമയം എട്ട് കഴിഞ്ഞിട്ടേ ഉണ്ടാവൂ. എങ്കിലും ഒരു പാട് രാത്രി ആയ പോലെ... അകലെയായി മഴയുടെ ഇരമ്പലുകള് കേള്‍ക്കുന്നുണ്ടാവും..\nകൂതറ കുറ്റപത്രത്തിന് സ്നേഹപൂര്‍വ്വം\nദൈവത്തിന് സ്തുതി. എന്‍റെ പേര് പാലക്കാത്തറ പാപ്പച്ചന്, വയസ്സ് 50, സ്ഥലം കോട്ടയം. കുറച്ച് റബ്ബര് കൃഷിയും ചില്ലറ കച്ചവടവും ഒക്കെയായി കര്‍ത്താവിന്‍റെ കാരുണ്യംകൊണ്ട് തരക്കേടില്ലതെ ജീവിക്കുന്നു. ഞാന് തങ്കളുടെ "കൂതറകുറ്റപത്രം" എന്ന പരിപാടിയുടെ ഒരു സ്ഥിരം പ്രേക്ഷകനാണ്. ദുഷിച്ച രാഷ്ട്രീയവൃത്താന്തങ്ങള് കൊണ്ട് നിറഞ്ഞിരിക്കുന്നതിനാല് വാര്‍ത്തകള് ഞാന് കാണാറില്ലെങ്കിലും "കൂതറകുറ്റപത്രം" ഒരു തവണപോലും മുടക്കാറില്ല.\nഎന്റെ മരണശേഷം ഈ കത്ത് നിങ്ങള്‍ക്ക് കിട്ടുമെന്ന് പ്രതീക്ഷിക്കുന്നു. ജീവിച്ചിരുന്നപ്പോള് ഈ സത്യം തുറന്നു പറയാന് എനിക്കായില്ല. അത് എന്നെക്കൊണ്ട് സാധിക്കില്ല , എന്ന് മനസിലാക്കിയതുകൊണ്ടാണീക്കത്ത്.\nരാമായണവും പാണ്ടി ലോറി കയറിയ ഷൂസും!!\nചെറുപ്പം മുതലേ ഭയങ്കരമായ വായനാശീലം ഉള്ള കുട്ടിയായിരുന്നു ഞാന് . വളരെ ചെറുപ്പത്തില് തന്നെ മായാവി , കപീഷ് , ശിക്കാരി ശംഭു തുടങ്ങിയ കഥാപാത്രങ്ങള് എന്റെ മനസ്സിന്റെ അന്തരാളങ്ങളെ (ഹോ ..എന്താദ് !!!) കീഴ്പ്പെടുത്തി അവിടെ ഒരു കുടിലും കെട്ടി താമസിച്ചു പോന്നിരുന്നു . സത്യമായും ഇന്നും ഇറങ്ങി പോയിട്ടില്ല . പിന്നീട് എന്റെ വായനയുടെ ലോകം വികസിച്ചു വികസിച്ചു മണ്ടൂസ് , ഉണ്ണിക്കുട്ടന് , ബോബനും മോളിയും തുടങ്ങിയ ലോകോത്തര സാഹിത്യങ്ങളിലൂടെയായി യാത്ര ..\nഅദ്ധ്യായും 13 - ഒരു പുതിയ സൌഹൃദം\nഅങ്ങനെ കിഷ്കിന്ധാകാണ്ഡം ആരംഭിക്കുന്നു..\nഇവിടെ മുതലാണ് വാനരന്‍മാര്‍ക്ക് രാമായണത്തിലുള്ള പ്രാധാന്യം വിശദമാക്കുന്നത്.\nവാനരര് എന്ന് വിശദീകരിച്ചെങ്കിലും ഇവര് ആരാണെന്ന് മനസിലായോ?\nവിഷ്ണുഭഗവാന് ശ്രീരാമ അവതാരം എടുക്കാമെന്ന് പറഞ്ഞപ്പോള്, ദേവന്‍മാര് വാനരന്‍മാരായി ജനിക്കാം എന്ന് പറഞ്ഞതോര്‍മ്മയില്ല?\nഈ വാനരന്‍മാര് അവരാ..\nരാവണവധത്തിനു ദേവനെ സഹായിക്കാന് വന്ന ദേവാംശമുള്ള വാനരന്‍മാര്!!\n-ടി എ ശശി\nഇരുള് വീണടഞോരാ വഴിയിലൂടിന്നു ഞാന്\nപതിയെ നടന്നഞ്ഞു നീങ്ങീടവേ.....\nഅനുരാഗലോലമാം ഓര്‍മ്മകള് ഓരോന്നും\nവന്നെന്‍റെ കൂട്ടിനായ് ഒരു നിമിഷം ..........\nസായാഹ്നം എന്ന പേരില് ഇതുപോലൊരു ചിത്രം മുന്‍പ് പോസ്റ്റ് ചെയ്തിരുന്നു. അന്ന് കിട്ടിയ പോലെ മറ്റൊരു ദിവസം കന്യകുമാരിയിലെ ഒരു സാന്ധ്യവേളയില് യാദൃശ്ചികമായി കിട്ടിയ ഒരു ചിത്രം\nതടുക്കാന് പറ്റുവെങ്കില് തടുതോ !\nപച്ച വെള്ളം എന്നാല്....\nഅകന്നകന്നു നീ പോവതും നോക്കീ\nനെഞ്ചുനീറി ഞാനന്നു വിറച്ചിരുന്നതും\nനിന്‍റെ യാത്രാമൊഴി വന്നുവീണപ്പോള്\nആ ചൂളം വിളി വന്നലച്ചതും.....


സണ്‍സ്‌ക്രീന് പാര്‍ശ്വഫലങ്ങള് | Side Effects Of Sunscreen - Malayalam BoldSky\n» സണ്‍സ്‌ക്രീന് പാര്‍ശ്വഫലങ്ങള്\nPublished: Saturday, June 13, 2015, 11:29 [IST]\nസണ്‍സ്‌ക്രീന് പുരട്ടേണ്ടത് വെയിലില് നിന്നും ചര്‍മത്തെ സംരക്ഷിയ്ക്കാനുള്ള ഒരു പ്രധാന വഴിയാണ്. അന്തരീക്ഷത്തിലെ അള്‍ട്രാവയലറ്റ് രശ്മികള് കൂടുതലേല്‍ക്കുമ്പോള് ക്യാന്‍സര് സാധ്യത തടയാനുള്ള ഒരു വഴി കൂടിയാണിത്.\nചര്‍മസംരക്ഷണത്തിന് സണ്‍സ്‌ക്രീന് വളരെ പ്രധാനമാണെങ്കിലും ഇത് മറ്റു ചില പാര്‍ശ്വഫലങ്ങളും ഉണ്ടാക്കുന്നുമുണ്ട്. ഇവയെന്തൊക്കെയെന്നു നോക്കൂ,\nസണ്‍സ്‌ക്രീന് പലര്‍ക്കും കണ്ണുകളില് അസ്വസ്ഥതകളുണ്ടാക്കും. പ്രത്യേകിച്ച് ഇവ കണ്ണിനു ചുറ്റും പുരട്ടുന്ന ശീലമുണ്ടെങ്കില്. ഇവയിലെ കെമിക്കലുകളാണ് കാരണം.\nപല സണ്‍സ്‌ക്രീനുകളും ചര്‍മത്തില് അലര്‍ജിയുണ്ടാക്കും. ഹൈപ്പോഅലെര്‍ജെനിക് എന്ന ലേബലോടു കൂടിയ സണ്‍സ്‌ക്രീന് ഉപയോഗിയ്ക്കുന്നതാണ് കൂടുതല് നല്ലത്. സിങ്ക ഓക്‌സൈഡ് അടങ്ങിയ സണ്‍സ്‌ക്രീനുകള് പൊതുവെ ദോഷകരമല്ലെന്നു പറയും.\nസണ്‍സ്‌ക്രീന് പലരുടേയും ചര്‍മത്തെ കൂടുതല് വരണ്ടതാക്കും. ഇത്തരം ഘട്ടങ്ങളില് ഡെര്‍മറ്റോളജിസ്റ്റിന്റെ അഭിപ്രായം തേടുകയാണ് ഗുണകരം.\nമുഖക്കുരു പ്രശ്‌നങ്ങള് അധികരിയിക്കാന് സണ്‍സ്‌ക്രീനുകള് കാരണമായേക്കും ഇവയിലെ എണ്ണമയമാണ് കാരണം. എണ്ണമയമില്ലാത്ത സണ്‍സ്‌ക്രീനുകള് ഉപയോഗിയ്ക്കുവാന് ശ്രദ്ധിയ്ക്കുക.\nസെന്‍സിറ്റീവ് സ്‌കിന് ഉള്ളവര്‍ക്ക് ചര്‍മത്തില് പാടുകളും തടിപ്പുമെല്ലാം വരാനുള്ള സാധ്യതയേറെയാണ്.\nരോമങ്ങളുള്ള സ്ഥലത്ത് സണ്‍സ്‌ക്രീന് ഉപയോഗിയ്ക്കുന്നത് ചിലപ്പോള് വേദനയുണ്ടാക്കാം. ഇവിടെ ക്രീമിനു പകരം ജെല്ലോ ലോഷനോ ഉപയോഗിയ്ക്കുന്നതാണ് ഗുണകരം.ചില പ്രമേഹധാരണകള്\nThe side effects of sunscreen includes allergies and irritation. Using natural products is safer. Read on to understand the side effects of usingasunscreen,\nStory first published: Saturday, June 13, 2015, 11:29 [IST]


rain calamity in kerala | മഴക്കെടുതി: 4000 കോടിയുടെ നാശനഷ്ടം; റോഡുകളും പാലങ്ങളും തകര്‍ന്നു; മഴ വീണ്ടും ശക്തിപ്പെടുമെന്ന് സൂചന; ഇടുക്കിയില് ജലനിരപ്പ് താഴുന്നു | Mangalam\nSaturday, June 29, 2019 Last Updated 17 Min 17 Sec ago English Edition\nSaturday 11 Aug 2018 03.20 PM\nമഴക്കെടുതി: 4000 കോടിയുടെ നാശനഷ്ടം; റോഡുകളും പാലങ്ങളും തകര്‍ന്നു; മഴ വീണ്ടും ശക്തിപ്പെടുമെന്ന് സൂചന; ഇടുക്കിയില് ജലനിരപ്പ് താഴുന്നു\nചെങ്ങമനാടുള്ള ദുരിതാശ്വാസ ക്യാംപില് മുഖ്യമന്ത്രി സന്ദര്‍ശനം നടത്തി. നാലു മണിക്ക് ആലുവയില് അവലോകന യോഗം ചേരുന്നുണ്ട്.\nആലപ്പുഴ/കൊച്ചി: സംസ്ഥാനത്ത് മഴക്കെടുതിയില് 4000 കോടി രൂപയുടെ നാശനഷ്ടമുണ്ടായതായി പൊതുമരാമത്ത് മന്ത്രി ജി.സുധാകരന്. തകര്‍ന്ന റോഡുകള് ഉടന് നിര്‍മ്മിക്കും. 15 പാലങ്ങള്‍ക്ക് ബലക്ഷയം സംഭവിച്ചു. എ.സി റോഡ് ഉയര്‍ത്തിപ്പണിയുന്നതിനെ കുറിച്ച് ഉടന് തീരുമാനമെടുക്കുമെന്നും മന്ത്രി പറഞ്ഞു. ആലപ്പുഴയില് ദുരിതബാധിത മേഖലയില് സന്ദര്‍ശനം നടത്തിയ ശേഷം മാധ്യമങ്ങളോട് സംസാരിക്കുകയായിരുന്നു മന്ത്രി.\nഅതേസമയം, മഴക്കെടുതിയില് വീടും ഭൂമിയും നഷ്ടപ്പെട്ടവര്‍ക്ക് പത്ത് ലക്ഷം രൂപയും മരണപ്പെട്ടവരുടെ കുടുംബങ്ങള്‍ക്ക് നാല് ലക്ഷം രൂപയും ധനസഹായം നല്‍കുമെന്ന് മുഖ്യമന്ത്രി പിണറായി വിജയന് അറിയിച്ചു.\nദിവസങ്ങളായി പെയ്യുന്ന കനത്ത മഴയില് വയനാട് ജില്ലയില് നേരിട്ട നാശനഷ്ടങ്ങള് വിലയിരുത്തി വയനാട് കളക്‌ട്രേറ്റില് ചേര്‍ന്ന അവലോകന യോഗത്തില് സംസാരിച്ചു. ഭൂമി നഷ്ടപ്പെട്ടവര്‍ക്ക് ആറ് ലക്ഷം രൂപയും വീട് പൂര്‍ണ്ണമായി തകര്‍ന്നവര്‍ക്ക് നാല് ലക്ഷം രൂപയും നല്‍കും. നിലവില് ദുരിതാശ്വാസ ക്യാമ്പുകളില് കഴിയുന്ന ഒരു കുടുംബത്തിന് 3800 രൂപ വീതം നല്‍കും. വളര്‍ത്തു മൃഗങ്ങള് നഷ്ടപ്പെട്ടവര്‍ക്ക് പ്രത്യേകം സഹായം നല്‍കും. ദുരിതാശ്വാസ പ്രവര്‍ത്തനത്തിന് എല്ലാവരും ഒറ്റക്കെട്ടായി പ്രവര്‍ത്തിക്കണം. കേന്ദ്ര സംസ്ഥാന സര്‍ക്കാറുകള് സഹകരിച്ചാണ് നീങ്ങുന്നത്. അയല് സംസ്ഥാനത്ത് നിന്നും സഹായം ലഭിക്കുന്നുണ്ട്.\nക്യാമ്പുകളില് കഴിയുന്നവര്‍ക്ക് എല്ലാ സൗകര്യങ്ങളും ഉറപ്പാക്കാന് ജില്ലാ ഭരണകൂടത്തിന് നിര്‍ദ്ദേശം നല്‍കി. റേഷന് കാര്‍ഡ് മുതലായ പ്രധാനപ്പെട്ട രേഖകള് നഷ്ടമായവര്‍ക്ക് പ്രത്യേകം അദാലത്തുകള് നടത്തി രേഖകള് നല്‍കും. ഇതിനായി ഫീസ് ഈടാക്കില്ല. അദാലത്ത് നടത്തുന്ന തീയതി അടിയന്തരമായി തീരുമാനിക്കാന് ഉദ്യോഗസ്ഥര്‍ക്ക് നിര്‍ദ്ദേശം നല്‍കി. പാഠപുസ്തകങ്ങള് നഷ്ടപ്പെട്ട വിദ്യാര്‍ത്ഥികള്‍ക്ക് പുതിയ പുസ്തകങ്ങള് നല്‍കാനുള്ള നടപടി സ്വീകരിക്കും. ക്യാമ്പുകളില് സഹായം നേരിട്ടു നല്‍കുന്നതിനു പകരം ജില്ലാ കളക്ടര് മുഖേന നല്‍കണം. ക്യാമ്പുകളില് മെഡിക്കല് സംഘത്തിന്റെ അതീവ ശ്രദ്ധ വേണം. ജില്ലയിലെ പ്രധാന റോഡുകള് പുനഃസ്ഥാപിക്കാനുള്ള നടപടികള് ഉടന് സ്വീകരിക്കും. വൈത്തിരി പോലീസ് സ്‌റ്റേഷന് എത്രയും വേഗം പൂര്‍വ്വസ്ഥിതിയിലാക്കാന് നിര്‍ദ്ദേശം നല്‍കി.\nപ്രളയബാധിത പ്രദേശങ്ങള്, കോളനികള് എന്നിവിടങ്ങളില് ആരോഗ്യ സംരക്ഷണ പ്രവര്‍ത്തനങ്ങള്‍ക്ക് മുന്‍ഗണന നല്‍കണം. ശുചീകരണ പ്രവര്‍ത്തനങ്ങളില് സര്‍ക്കാറിന്റെ മാത്രം ഇടപെടലുകള് മതിയാവില്ല. ആരോഗ്യം-തദ്ദേശ സ്വയംഭരണ സ്ഥാപനങ്ങളോടൊപ്പം ജനകീയ ഇടപെടലുകളും ഉണ്ടാവണമെന്നും മുഖ്യമന്ത്രിഅഭ്യര്‍ത്ഥിച്ചു.\nഇടുക്കി, വയനാട് ജില്ലകളിലെ പ്രളയ ബാധിത മേഖലകളില് സന്ദര്‍ശനം നടത്തിയ ശേഷം മുഖ്യമന്ത്രി, റവന്യൂമന്ത്രി, പ്രതിപക്ഷ നേതാവ് എന്നിവരടങ്ങുന്ന സംഘം കൊച്ചിയില് എത്തി. കൊച്ചിയിലെ പ്രളയ ബാധിത സ്ഥലങ്ങളും ദുരിതാശ്വാസ കേന്ദ്രങ്ങളിലും സംഘം സന്ദര്‍ശനം നടത്തും. പെരിയാറിന്റെ തീരത്തുള്ള കാഞ്ഞൂര് സ്‌കൂളിലാണ് ഏറ്റവും വലിയ ദുരിതാശ്വാസ ക്യാംപ് സ്ഥിതി ചെയ്യുന്നത്. ജില്ലയില് മെഡിക്കല് ക്യാംപും നടത്തുന്നുണ്ട്. ചെങ്ങമനാടുള്ള ദുരിതാശ്വാസ ക്യാംപില് മുഖ്യമന്ത്രി സന്ദര്‍ശനം നടത്തി. നാലു മണിക്ക് ആലുവയില് അവലോകന യോഗം ചേരുന്നുണ്ട്.\nഅതിനിടെ, സംസ്ഥാനത്ത് വീണ്ടും കനത്ത മഴയ്ക്ക് സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം മുന്നറിയിപ്പ് നല്‍കി. ഇന്നും നാളെയും കനത്ത മഴ ലഭിച്ചേക്കും. ഒറീസ തീരത്ത് ന്യൂനമര്‍ദ്ദം രൂപപ്പെട്ടതിനാല് തിങ്കളാഴ്ചയും ചൊവ്വാഴ്ചയും ഒറ്റപ്പെട്ട കനത്ത മഴയ്ക്കും സാധ്യതയുണ്ട്. കാറ്റിന്റെ വേഗത മണിക്കൂറില് 45 കിലോമീറ്റര് വരെ എത്താന് സാധ്യതയുള്ളതിനാല് മത്സ്യത്തൊഴിലാളികള് ജാഗ്രത പാലിക്കണമെന്നും മുന്നറിയിപ്പില് പറയുന്നു. സംസ്ഥാനത്ത് അഞ്ചു ദിവസം കൂടി ശക്തമായ മഴ ലഭിക്കുമെന്നാണ് മുന്നറിപ്പ്. എട്ട് ജില്ലകളില് ഇന്നലെ റെഡ് അലേര്‍ട്ട് പ്രഖ്യാപിച്ചിരുന്നു. വയനാട്ടില് 14വരെയും മറ്റു ജില്ലകളില് 13വരെയും ശക്തമായ മഴ ലഭിക്കുമെന്നാണ് മുന്നറിയിപ്പ്.\nപ്രതികൂല കാലവസ്ഥയിലും ഇടുക്കിയില് നിന്ന് ആശ്വാസകരമായ റിപ്പോര്‍ട്ടുകള് വരുന്നുണ്ട്. ഇടുക്കി അണക്കെട്ടില് ജലനിരപ്പ് 2400.68 അടിയായി. വൃഷ്ടിപ്രദേശത്തെ നീരൊഴുക്കും മഴയും കുറഞ്ഞു. ഇന്നലെ ചെറുതോണി ഡാമിന്റെ അഞ്ച് ഷട്ടറുകള് തുറന്നുവിട്ടിട്ടും ജലനിരപ്പ് ഉയര്‍ന്നുവന്നത് ആശങ്ക പരത്തിയിരുന്നു. ഇതേതുടര്‍ന്ന് സെക്കന്‍ഡില് 750 ഘന അടി ജലമാണ് ഒഴൂക്കിവിട്ടത്. ആശങ്ക പൂര്‍ണ്ണമായും ഒഴിവാക്കാന് ഏതാനും ദിവസങ്ങള് കൂടി ജലം ഒഴുക്കിവിടുമെന്ന് അധികൃതര് വ്യക്തമാക്കി. അതേസമയം, ഇടമലയാര് ഡാമിന്റെ ഷട്ടറുകള് അടച്ചിട്ടുണ്ട്. ചെറുതോണി ഡാമില് നിന്നുള്ള വെള്ളം കയറി പെരിയാറിന്റെ തീരത്തുള്ള വീടുകള് നശിച്ചിട്ടുണ്ട്. മിക്ക വീടുകളിലും വെള്ളവും ചെളിയും കെട്ടിക്കിടക്കുകയാണ്. പാന്പുകളും കയറിയിട്ടുണ്ട്.\nസംസ്ഥാനം സമാനതകളില്ലാത്ത ദുരിതത്തിലൂടെയാണ് ഈ ദിവസങ്ങളില് കടന്നുപോയത്. മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭവന അഭ്യാര്‍ത്ഥിച്ചിട്ടുണ്ട്. ദുരിതാശ്വാസ നിധിയിലേക്ക് വ്യക്തിപരമായി ഒരു ലക്ഷം രൂപ സംഭാവന ചെയ്തതായി മുഖ്യമന്ത്രിയും അറിയിച്ചു.\nതൃശൂര് ജില്ലയിലെ വിദ്യാഭ്യാസ സ്ഥാപനങ്ങള്‍ക്ക് നല്‍കിയ അവധി പിന്‍വലിച്ച് കളക്ടര്\nബംഗാളില് ഉള്‍ക്കടലില് പുതിയ ന്യൂനമര്‍ദ്ദം രൂപംകൊള്ളുന്നു; കേരളത്തില് വീണ്ടും മഴ\nപ്രളയദുരന്തത്തില് കഷ്ടത അനുഭവിക്കുന്നവര്‍ക്ക് ആശ്വാസവുമായി ദിലീപും; ആവശ്യ വസ്തുക്കളുമായി താരം എത്തി\nകനത്ത മഴ തുടരും; സംസ്ഥാനത്ത് വീണ്ടും റെഡ് അലേര്‍ട്ട്


മണിരത്നത്തിന്റെ പൊന്നിയിൻ സെൽവൻ തമിഴ് ബാഹുബലി; ഇടിവെട്ട് താരനിരയുമായി സ്വപ്ന ചിത്രം ഒരുങ്ങുന്നു – World Malayali Live\nമണിരത്നത്തിന്റെ പൊന്നിയിൻ സെൽവൻ തമിഴ് ബാഹുബലി; ഇടിവെട്ട് താരനിരയുമായി സ്വപ്ന ചിത്രം ഒരുങ്ങുന്നു\nതമിഴകത്തിന്റെ സൂപ്പർ സംവിധായകൻ മണിരത്നത്തിന്റെ സ്വപന ചിത്രമായ പൊന്നിയിൻ സെൽവൻ അടുത്ത വർഷം ആദ്യം ആരംഭിക്കും. കൽക്കി കൃഷ്ണമൂർത്തിയുടെ പൊന്നിയിൻ സെൽവൻ എന്ന കൃതിയെ ആരാധമാക്കി ഒരുക്കുന്ന ബ്രഹ്മാണ്ഡ ചിത്രത്തിനായി ഗംഭീര കാസ്റ്റിംഗാണ് മണിരത്നം നടത്തുന്നത്.\n2012 മുതൽ ജോലികൾ തുടങ്ങിയ ചിത്രം സാമ്പത്തിക ബുദ്ധിമുട്ടുകളാൽ നീണ്ടു പോവുകയായിരുന്നു. വിക്രം, ജയംരവി, കാർത്തി, അഥർവ, ഐശ്വര്യ റായി, നയൻതാര, അനുഷ്‌ക ഷെട്ടി, അമല പോൾ, കീർത്തി സുരേഷ്, റാഷി ഖന്ന, സത്യരാജ്, പാർത്ഥിപൻ, ശരത്കുമാർ എന്നിവരെയാണ് സ്വപ്ന ചിത്രത്തിലേക്ക് മണി രത്നം കാസ്റ്റ് ചെയ്തിരിക്കുന്നത്.\nചിത്രത്തിൽ അമിതാഭ് ബച്ചനും എത്തുന്നുണ്ട് എന്ന റിപ്പോർട്ടുകൾ ഉണ്ടെങ്കിലും ഇക്കാര്യത്തിൽ ഔദ്യോഗിക സ്ഥിരീകരണമില്ല. എആർ റഹ്മാനാണ് ചിത്രത്തിന് സംഗീതം ഒരുക്കുക. ഛായാഗ്രഹണം രവി വർമൻ. ചോള സാമ്രാജ്യത്തിലെ രാജാവായിരുന്ന അരുൾമൊഴിവർമ്മനെ (രാജരാജ ചോളൻ ഒന്നാമൻ) കുറിച്ചുള്ളതാണ് ഈ നോവലാണ് പൊന്നിയിൻ സെൽവൻ.\n2400 പേജുകളുള്ള ഈ നോവൽ തമിഴിലാണ് രചിക്കപ്പെട്ടിട്ടുള്ളത്. അഞ്ചു ഭാഗങ്ങൾ ഉള്ള ബ്രഹ്മാണ്ഡ നോവലാണ് ഇതെന്നതിനാൽ അതു ചുരുക്കി, രണ്ട് ഭാഗങ്ങളുള്ള സിനിമയാക്കാനാണ് മണി രത്നത്തിന്റെ ശ്രമം. ലൈക പ്രൊഡക്ഷൻസ് നിർമ്മിക്കുന്ന ചിത്രത്തിന്റ ഷൂട്ടിംഗ് ജനുവരിയിൽ ആരംഭിക്കും.\nTagsmaniratnam ponniyan selvan movie vikram


വിന്‍ഡീസ് പര്യടനത്തില് ധോണിയുണ്ടായേക്കില്ലെന്ന് റിപ്പോര്‍ട്ട് • ഇ വാർത്ത | evartha\nEvartha Desk July 17, 2019, 11:46 am July 17, 2019\nവെസ്റ്റ് ഇന്‍ഡീസിനെതിരായ പരമ്പരയ്ക്കുള്ള ടീമിനെ വെള്ളിയാഴ്ച പ്രഖ്യാപിക്കാനിരിക്കെ എം.എസ്. ധോണിയെ ചുറ്റിപ്പറ്റി അഭ്യൂഹങ്ങള് ശക്തം. വെസ്റ്റ് ഇന്‍ഡീസിനെതിരായ പരമ്പരയ്ക്കുള്ള ടീമില് എം.എസ്.ധോണി ഉണ്ടാകില്ലെന്നാണ് ദേശീയ മാധ്യമം റിപ്പോര്‍ട്ട് ചെയ്യുന്നത്.\nഋഷഭ് പന്തിന് കൂടുതല് അവസരം നല്‍കാനായാണ് ധോണി വിട്ടുനില്‍ക്കുന്നത്. വരാനിരിക്കുന്ന വലിയ പരമ്പരകളില് ആദ്യഇലവനില് ഇടംപിടിക്കില്ലെങ്കിലും പതിനഞ്ചംഗ ടീമില് രണ്ടാംവിക്കറ്റ് കീപ്പറായി ധോണിയുണ്ടാകുമെന്നുമാണ് റിപ്പോര്‍ട്ട്.\nഋഷഭ് പന്തടക്കമുളള യുവതാരങ്ങളെ ലോകോത്തര താരങ്ങളാക്കി മാറ്റുകയാകും ധോണിയുടെ ദൗത്യമെന്നും റിപ്പോര്‍ട്ടില് പറയുന്നു. അതിനാല് അടുത്ത ട്വന്റി–20 ലോകകപ്പ് വരെ ധോണി വിരമിക്കാന് സാധ്യതയില്ലെന്നാണ് റിപ്പോര്‍ട്ട്.\nരവി ശാസ്ത്രി മുഖ്യപരിശീലകസ്ഥാനം നിലനിര്‍ത്തിയേക്കുമെന്നും സൂചനയുണ്ട്. താരങ്ങളുള്‍പ്പടെയുള്ളവര് ശാസ്ത്രിയെ പിന്തുണയ്ക്കുന്നുണ്ടെന്നും റിപ്പോര്‍ട്ടില് പറയുന്നു.


മല്യാരക്ഷകര് മറുപടിപറയണം | Editorial | Deshabhimani | Friday Mar 11, 2016\nനിയമത്തിനുമുന്നിലെ പിടികിട്ടാപ്പുള്ളികളെ വിദേശത്തേക്ക് രക്ഷപ്പെടാന് അനുവദിച്ച് അവരില്‍നിന്ന് കിട്ടുന്നത് വാങ്ങിയെടുക്കുക എന്നതായിരുന്നിട്ടുണ്ട് കേന്ദ്രത്തിലെ കോണ്‍ഗ്രസ്– ബിജെപി സര്‍ക്കാരുകളുടെ എക്കാലത്തെയും നിലപാട്. ഭോപാല് വിഷവാതകദുരന്തമുണ്ടാക്കിയ യൂണിയന് കാര്‍ബൈഡിന്റെ ചീഫ് എക്സിക്യൂട്ടീവായിരുന്ന വാറന് ആന്‍ഡേഴ്സനെ രക്ഷപ്പെടുത്തി വിദേശത്തേക്കയച്ചത് രാജീവ്ഗാന്ധിയായിരുന്നെങ്കില് മുംബൈ സ്ഫോടനപരമ്പരകളുടെ മുഖ്യ ആസൂത്രകനായിരുന്ന സിഐഎ– ലഷ്കര് ഇ തോയ്ബ ഇരട്ട ഏജന്റ് ഡേവിഡ് ഹെഡ്ലിയെ ഇന്ത്യവിട്ട് രക്ഷപ്പെടാന് അനുവദിച്ചത് മന്‍മോഹന്‍സിങ്ങാണ്. ബോഫോഴ്സ് കുംഭകോണത്തിന്റെ സൂത്രധാരന് ഒക്ടോവിയോ ക്വട്റോച്ചിമുതല് ഹിന്ദുജസഹോദരങ്ങള്‍വരെ. വിന്‍ഛദ്ദ മുതല് ഇറ്റലിക്കാരായ നാവികര്‍വരെ. ഇത്തരക്കാരെയൊക്കെ ഇന്ത്യന് താല്‍പ്പര്യത്തിന് വിരുദ്ധമായി രക്ഷിച്ചുവിടുന്നതില് മത്സരിച്ചിട്ടേയുള്ളൂ ബിജെപി ഭരണവും കോണ്‍ഗ്രസ് ഭരണവും. ആ പരമ്പരയിലെ ഏറ്റവും പുതിയ ദൃഷ്ടാന്തമാണ് മദ്യരാജാവ് വിജയ്മല്യയുടെ രക്ഷപ്പെടല്.\nപൊതുമേഖലാ ബാങ്കുകളെ ശതകോടികളുടെ കിട്ടാക്കടത്തില്‍പ്പെടുത്തിയതിന് അറസ്റ്റ് ചെയ്യപ്പെടേണ്ട കുറ്റവാളിയാണ് രാജ്യസഭാംഗം കൂടിയായ, പഴയ കിങ്ഫിഷര് ഉടമയായ ഈ മദ്യരാജാവ്. എന്‍ഫോഴ്സ്മെന്റ് ഡറയക്ടറേറ്റ് മുതല് സിബിഐവരെ കേസെടുത്തിരുന്നു. സ്റ്റേറ്റ് ബാങ്ക് ഓഫ് ഇന്ത്യ, പഞ്ചാബ് നാഷണല് ബാങ്ക്, ഇന്‍ഡസ്ട്രിയല് ഡെവലപ്മെന്റ് ബാങ്ക് ഓഫ് ഇന്ത്യ തുടങ്ങി 17 ബാങ്കുകളുടെ കണ്‍സോര്‍ഷ്യം വിജയ് മല്യ രാജ്യംവിടുന്നത് തടയണമെന്ന് ആദ്യം നരേന്ദ്രമോഡി സര്‍ക്കാരിനോടും പിന്നീട് കോടതിയോടുതന്നെയും ആവശ്യപ്പെട്ടിരുന്നു. കിങ്ഫിഷര് എയര്‍ലൈന്‍സിന്റെയടക്കം ഉടമസ്ഥതയുള്ള മല്യയുടെ യുബി ഗ്രൂപ്പിന് പൊതുമേഖലാ ബാങ്കുകളില്‍നിന്ന് കൊടുത്ത കടം 9000 കോടിയുടേതാണ്. 13 ബാങ്കുകളാണ് കിട്ടാക്കടവുമായി നട്ടംതിരിയുന്നത്.\nഇവിടെ അറിയേണ്ട ചില കാര്യങ്ങളുണ്ട്. വിജയ് മല്യ രക്ഷപ്പെട്ട് വിദേശത്ത് എത്തിക്കഴിഞ്ഞുവെന്ന് ഉറപ്പായശേഷം മാത്രമാണോ പൊതുമേഖലാ ബാങ്കുകള് കോടതിയിലെത്തിയത്? അങ്ങനെയാണെങ്കില് ആരാണ് ബാങ്കുകളെ മല്യ യാത്രയാകുംവരെ വിലക്കിനിര്‍ത്തിയത്? അഥവാ പൊതുമേഖലാ ബാങ്കുകളുടെ കണ്‍സോര്‍ഷ്യം കോടതിയില് ചെന്നശേഷമാണ് മല്യ രാജ്യംവിട്ടതെങ്കില് സര്‍ക്കാര് അത് എങ്ങനെ അനുവദിച്ചു? എന്തുകൊണ്ട് എന്‍ഫോഴ്സ്മെന്റിന്റെ കേസ് നേരിടുന്ന കുറ്റവാളിക്ക് യാത്രാനുമതി നല്‍കി? എന്തുകൊണ്ട് അയാളുടെ പാസ്പോര്‍ട്ട് പിടിച്ചുവച്ചില്ല? ഈ ചോദ്യങ്ങളുടെയെല്ലാം ഉത്തരം വിജയ് മല്യ രക്ഷപ്പെട്ടത് സര്‍ക്കാരിന്റെ സഹായത്തോടും പിന്തുണയോടും കൂടിയാണ് എന്നാണ്. ഇങ്ങനെ ഒരു ജനാധിപത്യ സര്‍ക്കാരിന് പ്രവര്‍ത്തിക്കാന് കഴിയുന്നതെങ്ങനെയാണ്? പാവപ്പെട്ട വിദ്യാര്‍ഥിയുടെ വിദ്യാഭ്യാസലോണും കര്‍ഷകന്റെ കാര്‍ഷികവായ്പയും മുന്‍നിര്‍ത്തി വീട് ജപ്തിചെയ്തുകൊണ്ടുപോകാറുള്ള ബാങ്കുകള് എങ്ങനെ, ആരുടെ ഗ്യാരന്റിയില് വിജയ് മല്യക്ക് സാധാരണ ഇന്ത്യന് പൌരന്റെ നിക്ഷേപം ഇങ്ങനെ നൂറുകണക്കിന് കോടികളായി ചോര്‍ത്തിക്കൊടുത്തുകൊണ്ടേയിരുന്നു? ആരുടെ സര്‍ക്കാരാണിത് എന്നതിന് ഇതേക്കാള് വലിയ തെളിവ് വേണ്ട.\n2004ലെ വായ്പയില് ഒരു പൈസ തിരിച്ചടയ്ക്കാതെ 2008ല് വീണ്ടും വിജയ് മല്യക്ക് എല്ലാ ക്രമവുംവിട്ട് വായ്പ അനുവദിച്ചതെങ്ങനെ എന്ന ചോദ്യത്തിനുള്ള ഉത്തരം അക്കാലത്ത് രാജ്യം ഭരിച്ചിരുന്ന യുപിഎ സര്‍ക്കാരാണ് നല്‍കേണ്ടത്. ഉന്നതങ്ങളില്‍നിന്നുള്ള സമ്മര്‍ദമില്ലാതെ ഈവിധത്തില് ബാങ്കുകള് വായ്പ അനുവദിക്കില്ല. ആരാണ് സമ്മര്‍ദം ചെലുത്തിയത്? അതേപോലെ, സിബിഐ അന്വേഷിച്ചുകൊണ്ടിരിക്കുന്ന കേസിലെ പ്രതി ഒരു തടസ്സവും കൂടാതെ രാജ്യംവിട്ടുവെങ്കില് അതിനുത്തരം പറയേണ്ടത് അതിനുള്ള സാഹചര്യമൊരുക്കിക്കൊടുത്ത ഇപ്പോഴത്തെ മോഡി സര്‍ക്കാരാണ്. ആരാണ് ഈ സര്‍ക്കാരിലെ മല്യാരക്ഷകന്? ലളിത്മോഡി കേസില് കുറ്റവാളിക്ക് വിദേശത്ത് എല്ലാ സൌകര്യവും ചെയ്തുകൊടുക്കാനും സുഗമമായ യാത്ര ഏര്‍പ്പാടാക്കി കൊടുക്കാനും വേണ്ടി ഇടപെട്ടവര് ഉള്‍പ്പെട്ട മന്ത്രിസഭയാണ് നരേന്ദ്ര മോഡിയുടേതെന്ന് ഓര്‍ക്കണം. കാശു കണ്ടാല് കവാത്ത് മറക്കുന്ന മന്ത്രിമാര് വിജയ് മല്യക്ക് മുന്നില് വിമാനത്താവളത്തിലേക്ക് ചുവപ്പ് പരവതാനി വിരിച്ച് ഓച്ഛാനിച്ചുനിന്നു എന്നുവേണം മനസ്സിലാക്കാന്.\nഇന്ത്യന് എയര്‍ലൈന്‍സിന്റെയും എയര് ഇന്ത്യയുടെയും കുത്തക അവസാനിപ്പിച്ചുകൊണ്ട് ആകാശമേഖല സ്വകാര്യകമ്പനികള്‍ക്കായി തുറന്നുകൊടുത്തത് ഉദാരവല്‍ക്കരണ– ആഗോളവല്‍ക്കരണ നയങ്ങളും അവയുടെ വക്താവായ കോണ്‍ഗ്രസ് സര്‍ക്കാരുമാണ്. ആ നയത്തിന്റെ ഫലമായാണ് ഒരുപാട് സ്വകാര്യ എയര്‍കമ്പനികള് വന്നത്. ഒരുകാലത്ത് ഇന്ത്യയിലെ രണ്ടാമത്തെ സ്വകാര്യ വിമാനക്കമ്പനിയായി ഉയര്‍ന്നുനിന്നു മല്യയുടെ കിങ്ഫിഷര്. പൊതുമേഖലാ വ്യോമസ്ഥാപനങ്ങള് നടത്തിക്കൊണ്ടുപോകാന് പണമില്ലെന്ന് പറഞ്ഞ സര്‍ക്കാര് സ്വകാര്യ വ്യോമസ്ഥാപനങ്ങള്‍ക്ക് പൊതുമേഖലാ ബാങ്കിലെ നൂറുകണക്കിന് കോടികള് കുത്തിച്ചോര്‍ത്തിനല്‍കി. അവ ഒടുവില് സര്‍ക്കാരിനെ കബളിപ്പിച്ച് രക്ഷപ്പെടുകയും ചെയ്തു. രാജ്യസഭയില് 58 ശതമാനം അംഗങ്ങള് കോടിപതികളാണ്. വിജയ് മല്യയും അഭിഷേക് സിങ്വിയുമൊക്കെ ആ കോടിക്ളബ്ബിലെ പ്രമുഖരാണ്. നിയമങ്ങള് അവര്‍ക്കുവേണ്ടി വളയും.\nചില ദിവസങ്ങള്‍ക്കുമാത്രം മുമ്പാണ് ഇന്ത്യന് പൊതുമേഖലാ ബാങ്കുകള് 1.14 ലക്ഷം കോടി കിട്ടാക്കടമായി എഴുതിത്തള്ളിയത്. പണം വായ്പയെടുത്തിട്ട് തിരിച്ചടയ്ക്കാതിരുന്ന വമ്പന്മാരുടെ പേരുവിവരങ്ങള്‍പോലും ബാങ്കുകള് പുറത്തുവിട്ടില്ല. ഇതേപോലെ ആയേനെ മല്യയുടെ കേസും; സുപ്രീംകോടതി ഇടപെട്ടില്ലായിരുന്നുവെങ്കില്. 1983ലാണ് മല്യ യുബി എന്ന യുണൈറ്റഡ് ബ്രീവറീസ് എന്ന മദ്യകമ്പനിയുടെ അധിപനായത്. കിങ്ഫിഷര് മദ്യവും കിങ്ഫിഷര് വിമാനവും അയാളെ കൂടുതല് ശ്രദ്ധേയനാക്കി. വിമാനം ഉയര്‍ന്നുതുടങ്ങിയതോടെ മല്യയുടെ ബിസിനസ്ഗ്രാഫ് താഴ്ന്നുതുടങ്ങി. രാഷ്ട്രീയസ്വാധീനം കൊണ്ടാണ് ആ താഴ്ച അധികവേഗത്തിലാകാതിരുന്നത്. പണംകൊടുത്ത് ബിജെപി– കോണ്‍ഗ്രസ് വോട്ടുകള് വാങ്ങിയാണ് മല്യ 2010ല് ജയിച്ചത്. ബിജെപി മിച്ചവോട്ടുകള് അതേപടി മല്യക്ക് നല്‍കി. കോണ്‍ഗ്രസിന്റെയും ബിജെപിയുടെയും മാനസപുത്രനായ മദ്യരാജാവിന് ഇരുകൂട്ടരില്‍നിന്നും വന്‍തോതില് സഹായംകിട്ടി. ഒരുകൂട്ടര് ക്രമരഹിതമായി 9000 കോടിയുടെ വായ്പ ഏര്‍പ്പാടാക്കിക്കൊടുത്തപ്പോള് മറ്റൊരുകൂട്ടര് അതുമായി രക്ഷപ്പെടാനുള്ള വഴി ഒരുക്കിക്കൊടുത്തു. പാവപ്പെട്ടവരുടെ നിക്ഷേപം വമ്പന്മാര്‍ക്ക് കൊള്ളലാഭമുണ്ടാക്കാനുള്ള വായ്പയാകുന്നു. ആ വായ്പയാകട്ടെ, പിന്നീട് ആവിയായിപോകുന്നു. ഇതാണ് രാജ്യത്തെ അവസ്ഥ


അവിചാരിതം: November 2007 | അവിചാരിതം\nഅത്യുത്തര കേരളത്തില് എന്‍ഡോസള്‍ഫാന് കീടനാശിനി മൂലം മരിച്ചു ജീവിക്കുന്ന മനുഷ്യരുടെ കഥ പറയുന്ന ഒരു വിഡിയോ സി.ഡി കണ്ടു ഞാന്. ഇതു നല്‍കിയ സുഹൃത്ത് നല്‍കിയ മറ്റൊരു കഥയാണ് ഞാന് വായനക്കാരുമായി പങ്ക് വെക്കുന്നത്.\nഎന്‍ഡോസള്‍ഫാന് ദുരിതബാധിതരെ സഹായിക്കുന്ന സോളിഡാരിറ്റി യൂത്ത് മൂവ്‌മെന്റിന്റെ ഒരു പദ്ധതയിലേക്ക് സംഭാവന പ്രതീക്ഷിച്ചുകൊണ്ട് നമ്മുടെ സുഹൃത്ത് ഈ സി.ഡി. ഒരാളെ കാണിക്കാന് ശ്രമിച്ചു. ഇത്തരം ദുരന്തങ്ങളെ കുറിച്ചുള്ള സി.ഡികള് കാണരുതെന്നും അത് നമ്മുടെ കുട്ടികളില് ഭീതി വളര്‍ത്തുമെന്നുമായിരുന്നുവത്രെ അദ്ദേഹത്തിന്റെ മറുപടി.\nഎന്നാല് ഇത്തരം ദുരന്തങ്ങളുടെ സി.ഡികള് കുട്ടികളെ കാണിക്കണമെന്നും അവരില് അനുകമ്പയുടെ വികാരം വളര്‍ത്താനാണ് ഇത് ഉപകരിക്കുകയെന്നും ഞാന് മനസ്സിലാക്കുന്നു. ടി.വി. ചാനലുകളില് നമ്മുടെ കുട്ടികള് എത്രയെത്ര ഹൊറര് ചിത്രങ്ങള് കാണുന്നു.\nഅന്യരുടെ വേദനകളില് നോവുകയെങ്കിലും ചെയ്യാന് നമ്മുടെ കുട്ടികളെ പഠിപ്പിച്ചേ തീരൂ.\nഗൂഗിളിനും ഇസ്രായിലിനെ പേടി\nയാഹുവിന് പിന്നാലെ ഗൂഗിളും അജ്ഞാത ബ്ലോഗറുടെ വിവരങ്ങള് വെളിപ്പെടുത്തുന്നു. ഇസ്രായിലിലെ ഷാരെയ് ടിക്‌വ കൗണ്‍സിലിലേക്ക് മത്സരിച്ച മൂന്ന് സ്ഥാനാര്‍ഥികളുടെ ക്രിമിനല് പശ്ചാത്തലത്തെ കുറിച്ച് പുറംലോകത്തെ അറിയിച്ച ബ്‌ളോഗറുടെ ഐ.പി. അഡ്രസ് കോടതിക്ക് നല്‍കുമെന്നാണ് ഗൂഗള് അറിയിച്ചിരിക്കുന്നത്. മൂന്ന് പേരില് ഒരാള് വികലാംഗനായി അഭിനയിച്ച് ആനുകൂല്യം തട്ടിയെന്നും മറ്റുള്ളവര് കോണ്‍ട്രാക്‌ടര്‍മാരില്‍നിന്ന് കൈക്കൂലി വാങ്ങിയെന്നും മൂന്ന് പേര്‍ക്കും ക്രിമിനല് സംഘങ്ങളുമായി ബന്ധമുണ്ടെന്നുമായിരുന്നു ബ്ലോഗ്. മൂന്ന് ലക്ഷം എന്.ഐ.എസ് നഷ്‌ടപരിഹാരവും ബ്ലോഗറുടെ പേരുവിവരം പുറത്തുവിടാന് ഗൂഗിളിനോട് ഉത്തരവിടണമെന്നും ആവശ്യപ്പെട്ടാണ് മൂന്ന് സ്ഥാനാര്‍ഥികളും കോടതിയെ സമീപിച്ചത്. ആദ്യം വിസമ്മതിച്ചെങ്കിലും കോടതി വീണ്ടും ആവശ്യപ്പെട്ടതിനെ തുടര്‍ന്ന് സ്വയം പേര് വെളിപ്പെടുത്താന് ഗൂഗിള് ബ്ലോഗര്‍ക്ക് 72 മണിക്കൂര് സമയം നല്‍കിയിരിക്കയാണ്.\nനിരപരാധികളായ കുഞ്ഞുങ്ങളെ കൊന്നൊടുക്കുന്ന രാജ്യമല്ലേ, ഗൂഗിളിനും കാണും പേടി.


വായനശാല: ഒരു സുഹൃത്ത് പറയുകയാണ്:\nഒരു സുഹൃത്ത് പറയുകയാണ്:\nഅദ്ദേഹത്തിന്റെ ഒരു കസിൻ ഇന്ത്യയിലെ അറിയപ്പെടുന്ന ഒരു വൻകിട സോഫ്ട്‌വേയർ കമ്പനിയിൽ കുറച്ചു കാലമായി ജോലി ചെയ്യുന്നു. വിദേശസഞ്ചാരം, പ്രമോഷൻ തുടങ്ങിയവയെല്ലാം മുറക്ക് തരമാവുന്നുണ്ട്. പൈസയും മോശമില്ല. ആദ്യമൊക്കെ രസമായിരുന്നത്രെ.\nഅവരുടെ പ്രൊജക്റ്റ് മാനേജ്‌മന്റ് ടീമിൽ ഒരു സെക്ഷൻ ഉണ്ടത്രെ. ടീമംഗങ്ങളുടെയെല്ലാം വീട്ടുകാര്യങ്ങൾ നോക്കുന്നതിനുമാത്രമായി. വീട്ടിൽ ഗ്യാസില്ല, വെള്ളമില്ല, കുട്ടിയെ പാർക്കിൽ കൊണ്ടുപോകണം, ഡോക്ടറെ കാണണം തുടങ്ങിയ എന്തുവേണമെങ്കിലും ഈ സെക്ഷനിലുള്ളവർ ചെയ്യുമത്രെ!. അത്രപോലും അദ്ദേഹത്തെ ബുദ്ധിമുട്ടിക്കുകയില്ല, അല്ലെങ്കിൽ ഇത്രയും അധികം സൌകര്യങ്ങൾ തരുന്ന വേറെ ഏത് കമ്പനിയുണ്ട്? എന്നായിരുന്നു ആദ്യമാദ്യം വിചാരിച്ചിരുന്നത്.\nപിന്നീടാണത്രെ സംഗതിയുടെ കിടപ്പ് മനസ്സിലായത്. പക്ഷെ വിട്ടുപോരാൻ ബോണ്ടിന്റെ കാലാവധി തീരണ്ടേ?\nതികച്ചും സ്വകാര്യമായ, വ്യക്തിപരമായ കാര്യങ്ങളിൽക്കൂടി ലാഭേച്ഛയോടെ ഈ ശക്തികൾ കടന്നു കയറ്റം നടത്തിത്തുടങ്ങി. അത്രയും കൂടി അദ്ദേഹത്തെ കുടുംബം അലട്ടിയില്ലെങ്കിൽ, അദ്ദേഹം കൂടുതൽ ഏകാഗ്രതയോടെ കാര്യക്ഷമതയോടേ കമ്പനിയ്ക്കുവേണ്ടി പ്രവർത്തിക്കുമല്ലൊ. കൂടുതൽ പ്രൊഡക്റ്റിവിറ്റി = ലാഭം. ഇവിടെ നഷ്ടപ്പെടുന്നത് സ്വന്തം ജീവിതമാണ്, വ്യക്തി ബന്ധങ്ങളാണ്. സമൂഹജീവിയായിരുന്ന മനുഷ്യൻ അവനവനിസം വളർത്തി ഒറ്റയാക്കുകയാണ്. സ്വാതന്ത്ര്യം എന്ന വാക്കിന് പുതിയ വ്യാഖ്യാനങ്ങൾ കൂടി കണ്ടുപിടിച്ചു അവർ.\nകുറച്ചു ദിവസം മുൻപ് നമ്മുടെ രാഷ്ട്രപതിയെപ്പറ്റി എവിടേയോ വായിച്ചു. അപ്പോഴും എനിക്കിതുതന്നെയാണ് തോന്നിയത്.\nജൂനിയർ ആയ ഒരു ശാസ്ത്രഞ്ജൻ ഭാര്യയേയും കുട്ടിയേയും സിനിമക്കു കൊണ്ടുപോകാമെന്ന് ഏറ്റ് പരീക്ഷണശാലയിൽ എത്തിയത്രെ. ജോലിത്തിരക്കു കാരണം അതു മറക്കുകയോ മറ്റോ ഉണ്ടായി. പക്ഷെ രാവിലത്തെ സംഭാഷണത്തിൽ കലാമിനോട് പറഞ്ഞിരുന്നത്രെ സിനിമാക്കാര്യം. അദ്ദേഹം ജൂനിയർ ശാസ്ത്രഞ്ജന്റെ കുടുംബത്തെ ക്വാർട്ടേഴ്സിൽ പോയി സിനിമയ്ക്ക് കൊണ്ടുപോയത്രെ.ബഹുമാനപ്പെട്ട രാഷ്ട്രപതിയെ കുറച്ചു കാണിക്കാനോ അപവാദം പരത്താനോ മാനഭംഗപ്പെടുത്താനോ അല്ല ഇതെഴുതിയത്. അങ്ങനെ വല്ലവർക്കും തോന്നിയെങ്കിൽ ക്ഷമ ചോദിക്കട്ടെ. എന്തിനുവേണ്ടിയാണോ അല്ലെങ്കിൽ ആർക്കുവേണ്ടിയാണോ ഈ പരീക്ഷണങ്ങളും പൈസയും കൊളംബിയാ യാത്രയും എന്ന അടിസ്ഥാന കാര്യം നാം മറക്കുകയല്ലേ?\nപോസ്റ്റ് ചെയ്തത് SunilKumar Muthukurussi at 1:02 PM\nജീവിതവിജയം എങ്ങനെയാണ് ഡിഫൈൻ ചെയ്യുക? തടിയൻ ബാങ്ക് ബാലൻസ് കൊണ്ടോ?\nകൂടുതലായാൽ എന്തായാലും നല്ലതല്ല.\nമുട്ടക്കോഴികളെ അനങ്ങാൻ കൂടി പറ്റാത്ത അറകളിൽ നിർത്തി മുട്ടയിടീച്ചു ജീവിതം തീർക്കുക,\nഇറച്ചിക്കോഴികളെയും ആടുകളെയും തടി നിലനിർത്താൻ അധികം നടക്കാൻ പോലും സമ്മതിക്കാതെ വളർത്തുക, ഇനി പ്രോജക്റ്റ് മാനേജ്‌മെന്റ് ടീമിൽ അംഗങ്ങൾക്ക് ‘നാപ്പി’ മാറ്റിക്കൊടുക്കാനുള്ള ആളുകളും ഉണ്ടായെന്നെരിക്കും. അതിശയക്കണ്ട.


ഇത് ചെറിയ പിഴയല്ല ശോഭേ!! കോടതിയിൽ നിന്ന് അറഞ്ചം പുറഞ്ചം കിട്ടിയ ശോഭയ്ക്ക് മാപ്പിനും പിഴയ്ക്കും ട്രോൾ | Social Media troll on High Courts's criticism to Sobha Surendran and her reaction - Malayalam Oneindia\nPublished: December42018, 17:11 [IST]\nശബരിമലയിലെ പോലീസ് നടപയിക്കെതിരെ ഹൈക്കോടതിയെ സമീപിച്ചതായിരുന്നു ശോഭ സുരേന്ദ്രന്. പക്ഷേ, കോടതിയില് നിന്ന് വയറ് നിറച്ച് വിമര്‍ശനം ആണ് കിട്ടിയത്. വിമര്‍ശനം മാത്രമോ, 25,000 രൂപ പിഴയും അടയ്‌ക്കേണ്ട സ്ഥിതിയാണ്.\nപതിവ് പോലെ മാപ്പ് പറഞ്ഞ്, ഹര്‍ജി പിന്‍വലിച്ച് തടിയൂരാന് നോക്കിയെങ്കിലും അതിനും കോടതി സമ്മതിച്ചില്ല. പിഴയടച്ചേ പറ്റൂ എന്നാണ് പറഞ്ഞത്. വികൃത പരാമര്‍ശങ്ങള് എന്നൊക്കെയാണ് ഹര്‍ജിയിലെ കാര്യങ്ങളെ കുറിച്ച് കോടതി പറഞ്ഞത്.\nഎന്തായാലും ഹൈക്കോടതി വിധി പ്രകാരം പിഴയൊടുക്കാനൊന്നും ശോഭ സുരേന്ദ്രന് തയ്യാറല്ലത്രെ. വക്കീല് മാപ്പ് പറഞ്ഞ കാര്യം അറിഞ്ഞിട്ടും ഇല്ല. ഹൈക്കോടതി വിധിയ്‌ക്കെതിരെ സുപ്രീം കോടതിയെ സമീപിക്കാനുള്ള പരിപാടിയിലാണ് ശോഭ. ഏത് സുപ്രീം കോടതി....? ശബരിമലയില് സ്ത്രീ പ്രവേശനം അനുവദിച്ച അതേ കോടതി!!! എന്തായാലും ട്രോളന്‍മാര്‍ക്ക് ചാകരയാണ്!!!\nപിഴ അടയ്ക്കുന്ന പ്രശ്‌നമേ ഇല്ലെന്നാണ് മാധ്യമങ്ങള്‍ക്ക് മുന്നില് പറയുക. എന്നാല് കോടതിലോ... മാപ്പോട് മാപ്പും! ഇങ്ങനെ ആണോ കാര്യങ്ങള്!\nപണ്ട്, ഇത് ചെറിയ കളിയല്ല ഷാനീ എന്ന് പറഞ്ഞ ആളാണ് ശോഭ. ഹൈക്കോടതി 25,000 പിഴയിട്ടപ്പോള്, ഇത് ചെറിയ തുകയല്ല കോടതി എന്നാണത്രെ പറയുന്നത്!\nശോഭ സുരേന്ദ്രന് 25,000 രൂപ ഹൈക്കോടതി പിഴ വിധിച്ചു എന്ന വാര്‍ത്ത ജനം ടിവിയില് എങ്ങനെ ആയിരിക്കും വരിക? ശോഭ സുരേന്ദ്രന് ഹൈക്കോടതിയ്ക്ക് 25,000 രൂപ പിഴ വിധിച്ചു എന്നാകുമോ!\nപണി പണിയണ്ടേ പിള്ളേ...\nഇങ്ങനെ കോടതിയുടെ സമയം മിനക്കെടുത്താന് വന്നാല് പിന്നെ ഇങ്ങനെ ഒരു പണി തിരിച്ചും പണിയണ്ടേ! ശ്രീധരന് പിള്ള പിന്നെ വക്കീല് ആയതുകൊണ്ട് മനസ്സിലാകുമായിരിക്കും!\nശോഭ സുരേന്ദ്രന് വേണ്ടി വക്കീല് മാപ്പ് പറഞ്ഞു എന്നാണല്ലോ റിപ്പോര്‍ട്ട്. അല്ലെങ്കിലും മാപ്പുകള് പണ്ടേ ഒരു വീക്ക്‌നെസ്സ് അല്ലേ!\nഒരുപാട് വേണ്ടി വരും\nഈ ഒരു കേസുകൊണ്ട് ഒന്നും അവസാനിക്കില്ലല്ലോ... അതുകൊണ്ട് ഒരു സഞ്ചി നിറച്ചും മാപ്പ് കൊണ്ടുവച്ചിട്ടുണ്ടത്രെ... അവശ്യത്തിന് ഇഷ്ടം പോലെ ഉപയോഗിക്കാമല്ലോ എന്ന്!\nപണ്ടൊക്കെ ഇവിടത്തെ പാവപ്പെട്ട ജനങ്ങള്‍ക്ക് ഒരാവശ്യം വന്നാല് കോടതി ഉണ്ടായിരുന്നു. ഇപ്പോള് ഒരു ഹര്‍ജി കൊടുത്താല് 25,000 ചെലവാണ്!!! പിണറായിയുടെ വര്‍ഗ്ഗീയത!!!\nചീപ്പ് പബ്ലിസിറ്റിയ്ക്ക് വേണ്ടി കോടതിയെ ഉപയോഗിച്ചു എന്ന നിസ്സാര കുറഅറത്തിന് 25,000 രൂപ പിഴ അടയ്ക്കുന്നതും മാപ്പ് പറയുന്നതും ഒരു തെറ്റാണോ!!!\nബിജെപി കേരളത്തിന് ഒരു മുതല്‍ക്കൂട്ടാണെന്ന് പറഞ്ഞതില് എന്തെങ്കിലും തെറ്റുണ്ടോ... ഇപ്പോള് തന്നെ 25,000 രൂപയല്ലേ മുതല്‍ക്കൂട്ടായത്!\nഹൈക്കോടതിയ്ക്ക് മുകളില് കോടതിയുണ്ടല്ലോ... പിഴ അടയ്ക്കില്ലെന്നാണ് ശോഭ പറയുന്നത്. ഹൈക്കോടതിയ്ക്കും മുകളിലുള്ള സുപ്രീം കോടതി തന്നെ ശബരിമലയില് സ്ത്രീ പ്രവേശനം അനുവദിച്ചത്!\nശബരിമലയിലെ പോലീസ് നടപടിയില് കോടതി ഇടപെടണം എന്ന് ആവശ്യപ്പെട്ടതേ ഉള്ളൂ. അപ്പോള് തന്നെ കോടതി ഇടപെട്ട് ഒരു 25,000 രൂപ പിഴ വിധിച്ചു. ഉടനടി എല്ലാം മനസ്സിലാവുകയും മാപ്പ് ചോദിക്കുകയും ചെയ്തു!\nപിണറായി സര്‍ക്കാരിനെ കോടതി വഴി ഒന്ന് അടിക്കാന് ഓങ്ങിയതാണ്. ടോം ആന്റ് ജെറിയിലെ ടോമിന്റെ അവസ്ഥ ആയിപ്പോയി!\nസുരേന്ദ്രന് ആണെങ്കില് കേരളത്തിലെ ഓരോ ജയിലും ഇങ്ങനെ കയറിയിറങ്ങി നടക്കുകയാണ്. അപ്പോഴാണ് ശോഭ സിംപിളായി മാപ്പും പറഞ്ഞ് രക്ഷപ്പെടുന്നതെന്ന്- പക്ഷേ, മാപ്പ് പറഞ്ഞ കാര്യം ശോഭ അറിഞ്ഞിട്ടില്ല കേട്ടോ!\nകേന്ദ്ര മന്ത്രിയേയും ഹൈക്കോടതി ജഡ്ജിയേയും വരെ പിണറായിയുടെ പോലീസ് അപമാനിച്ചു എന്നൊക്കെയാണ് ആരോപണം. ഒടുക്കം കോടതിയുടെ തീര്‍പ്പ് വന്നപ്പോള് കണ്ണ് തള്ളിപ്പോയി!\nഎന്തായാലും മാപ്പ് പറഞ്ഞത് കോടതി എടുത്തില്ല. പിന്നെ ആ 25,000 രൂപ ഇന്‍സ്റ്റാള്‍മെന്റ് ആയിട്ട് കൊടുത്താല് മതിയോ എന്നാണത്രെ സംശയം. മഞ്ഞളിനൊക്കെ വില കുറവാണെന്ന്!\nഅല്ലെങ്കില് തന്നെ കോടതികളില് വലിയ വിശ്വാസം ഒന്നും ഇല്ലാത്ത ആളുകളാണ്. ഇതിപ്പോള് കാലില് വീണ് മാപ്പ് പറഞ്ഞിട്ടും 25,000 രൂപ പിഴ വിധിച്ചാല് പിന്നെ എന്താണ് പറയുക!\nവക്കീല് ഫീസ് അല്ല\n25,000 രൂപ വേണം എന്ന് വക്കീല് പറഞ്ഞപ്പോള് അത് കേസ് ജയിച്ചതിന്റെ വക്കീല് ഫീസ് ആണെന്നാണത്രെ കരുതിയത്. പിന്നെയല്ലേ സംഗതി മനസ്സിലായത്!\nസാധാരണ ഇത്തരം കേസുകളില് മാപ്പ് പറഞ്ഞ് രക്ഷപ്പെടാറാണ് പതിവ്. പക്ഷേ, ഇത്തവണ അത് നടന്നില്ലെന്ന്!\nമഞ്ഞള് കൃഷി ആണല്ലോ ശോഭ സുരേന്ദ്രന്റെ പ്രധാന വരുമാന മാര്‍ഗ്ഗം. ഇതിപ്പോള് 25,000 രൂപ പിഴ അടയ്ക്കുക എന്ന് പറഞ്ഞാല്... മഞ്ഞളിന് ഇപ്പോള് പഴയ പോലെ ലാഭമൊന്നും ഇല്ലത്രെ!\nഎന്ത് പറഞ്ഞാലും പിണറായിയുടെ സര്‍ക്കാര് വേട്ടയാടുന്നു എന്നാണല്ലോ... ഇനിയിപ്പോള് പിണറായിയുടെ കോടതി എന്നെങ്ങാനും പറഞ്ഞുകളയുമോ എന്നാണ് സംശയം!\nകോടതി വിമര്‍ശനം തുടങ്ങിയപ്പോള് തന്നെ മാപ്പ് എടുക്കട്ടേ എന്ന് ചോദിച്ചതായിരുന്നു. പക്ഷേ, വേണ്ടെന്ന് പറഞ്ഞു. തത്കാലം ഒരു 25,000 രൂപ പിഴ അടച്ചോളാന്!\nഇനി കുറച്ച് ദിവസം ശോഭാജിയുടെ ഓരോ ദിവസത്തേയും കാര്യപരിപാടികള് ഏതാണ്ട് ഇങ്ങനെ ആകാന് ആണത്രെ സാധ്യത!\nശോഭയ്ക്ക് മാപ്പിനും പിഴയ്ക്കും ട്രോളോട് ട്രോൾ | Oneindia Malayalam\nഹൈക്കോടതി 25,000 രൂപ പിഴയിട്ടാല് അത് അടയ്ക്കുകയൊന്നും ഇല്ല. പകരം അമ്പതിനായിരം മുടക്കി സുപ്രീം കോടതിയില് ഒരു വക്കീലിനെ അങ്ങ് വയ്ക്കും!\nsobha surendran high court fine apology bjp sabarimala troll social media ശോഭ സുരേന്ദ്രന് ഹൈക്കോടതി പിഴ മാപ്പ് ബിജെപി ശബരിമല ട്രോള് സോഷ്യല് മീഡിയ\nSocial Media troll on High Courts's criticism to Sobha Surendran and her reaction\nStory first published: Tuesday, December 4, 2018, 17:11 [IST]


ഒമാനില് നിന്നും ഗോവയിലൂടെ കേരളാ തീരത്തേക്ക് പുതിയ അതിഥി\nThu Jan 17 2019 05:32:55 GMT+0530 (IST)\nJesla JSL2018-01-03 16:50:16.0\nതിരുവനന്തപുരം: ഒമാനില് നിന്നും ഗോവയിലൂടെ കേരളാ തീരത്തേക്ക് തിരിച്ചിരിക്കുകയാണ് ലുബന് എന്ന് പേരുള്ള തിമിംഗലം. വംശനാശ ഭീഷണി നേരിടുന്ന അപൂര്‍വ ഇനം തിമിംഗലമാണ് ലുബാന്.\nഒമാനിലെ മസീറ ഉള്‍ക്കടലില് നിന്നും യാത്രതുടങ്ങിയ ലുബന് ആലപ്പുഴ ഭാഗത്തേക്ക് നീങ്ങിയതായാണ് റിപ്പോര്‍ട്ടുകള്. കരയില് നിന്ന് 20 മുതല് 30 കിലോമീറ്റര് അകലെകൂടി സഞ്ചരിക്കുന്ന കൂറ്റന് തിമിംഗലത്തെ രണ്ടു ദിവസത്തിനകം കൊല്ലംതിരുവനന്തപുരം തീരങ്ങളില് കാണാന് സാധിക്കുമെന്ന പ്രതീക്ഷയിലാണ് ശാസ്ത്ര ലോകം.\nഇക്കഴിഞ്ഞ ഡിസബംര് 12നാണ് ഒമാനില് നിന്നും ലുബാന് യാത്ര തുടങ്ങിയ്ത്. ഇതിനോടകം തന്നെ 1500 ഓളം കിലോമീറ്ററുകള് സഞ്ചരിച്ചാണ് ഈ തിമിംഗലം ആദ്യം കൊച്ചി തീരത്തും പിന്നീട് ആലപ്പുഴ തീരത്തേക്കും നീങ്ങുന്നത്. എന്‍വയോണ്‍മെന്റ് സൊസൈറ്റി ഓഫ് ഒമാന് ഉപഗ്രഹസഹായത്തോടെ ടാഗ് ചെയ്ത 14 കൂനന് തിമിംഗലങ്ങളില് ഒന്നാണ് ലുബാന്.\nമാസിറ ഉള്‍ക്കടലില് കഴിഞ്ഞ നവംബറിലാണ് ഈ പെണ്‍തിമിംഗിലത്തെ കണ്ടെത്തിയത്. പ്രതിവര്‍ഷം 25,000 കിലോമീറ്റര് ദേശാടനം നടത്തുന്ന കൂനന് തിമിംഗലങ്ങള് ലോകത്തില് ഏറ്റവുമധികം ദൂരം യാത്ര ചെയ്യുന്ന സസ്തനികള് ആണ്. അറബിക്കടലില് കാണുന്ന ജനിതകമായി ഏറെ വ്യത്യസ്തമായ കൂനന് തിമിംഗലങ്ങള് ദേശാടനം നടത്തുന്നവയല്ലെന്നായിരുന്നു ഇതുവരെയുള്ള നിഗമനം. എന്നാല് ഒമാനില്‍നിന്ന് യാത്രതുടങ്ങിയ ലുബാന് 1500 കിലോമീറ്റര് യാത്ര ചെയ്താണ് ഡിസംബര് അവസാനവാരം ഗോവന് തീരത്തെത്തിയത്.\nലൂബാന്റെ ഒപ്പം ഒരു കുഞ്ഞന് തിമിംഗലമുണ്ടെന്നും സംശയിക്കുന്നു. വാലിലെ കുന്തിരിക്കം ചെടിയുടെ മാതൃകയാണ് ലുബാന് എന്ന അറബി പേരിടാന് കാരണം. പതിനാറ് മീറ്ററിലേറെയാണ് വലിപ്പം. കറുപ്പിലും ചാരനിറത്തിലുമുള്ള ശരീരത്തിന്റെ കീഴ്ഭാഗം വെള്ളനിറമാണ്. തലയ്ക്ക് മുകളിലും വളരെ നീണ്ട 'കൈകളു'ടെ അരികുകളിലും കാണുന്ന മുഴകള് ഇവയുടെ മാത്രം പ്രത്യേകത. 3040 മിനിറ്റ് ഇടവേളയില് വെള്ളത്തിന് മുകളിലെത്തുന്ന ഇവയുടെ വാലിന്റെ അറ്റവും വെള്ള നിറമാണ്. അറേബ്യന് സീ വെയ്ല് നെറ്റ്വര്‍ക്ക് പ്രതിനിധി ഡോ. ദീപാനി സുതാരിയ, കേരള സര്‍കലാശാല അക്വാട്ടിക് ബയോളജി അന്‍ഡ് ഫിഷറീസ് വിഭാഗം മേധാവി ഡോ. എ ബിജുകുമാര് എന്നിവരുടെ നേതൃത്വത്തില് ശാസ്ത്രസംഘം ലുബാനെ പിന്തുടരുകയാണ്. കോസ്റ്റ് ഗാര്‍ഡ്, മത്സ്യത്തൊഴിലാളികള് തുടങ്ങിയവയുടെ സഹായത്തോടെ ലുബാന്റെ സാന്നിധ്യം രേഖപ്പെടുത്താനാണ് ശ്രമം.


ശബ്ദങ്ങള്: ഒളിവുജീവിതങ്ങള്.... ആടുജീവിതങ്ങള്....\n"പുള്ളി പണ്ട് ഗള്‍ഫിലായിരുന്നു. അവിടന്ന് ഷേയ്ക്കിനേം പറ്റിച്ചു കുറെ കാശുമായി ഇങ്ങു പോന്നു. ഇപ്പൊ ഇവിടെ ബിസിനസ്സൊക്കെ നടത്തി മാന്യനായി കഴിയുവാ. ഷെയ്ക്ക് ഇയാളെ കണ്ടാല് അപ്പൊ ഇയാളുടെ തല വെട്ടും." ബാംഗ്ലൂരില് നിന്ന് നാട്ടിലേയ്ക്ക് ബസ്സില് വരുകയായിരുന്നു. അപ്പോള് സഹയാത്രികനായ അപരിചിതന് നമുക്ക് രണ്ടുപേര്‍ക്കും അറിയാവുന്ന ഒരാളെപ്പറ്റി പറഞ്ഞതാണ് ഈ മുകളില് പറഞ്ഞ ഡയലോഗുകള്. ഗള്‍ഫുകാരെപ്പറ്റി പലപ്പോഴും കേള്‍ക്കുന്ന അതേ ഡയലോഗുകള്. അയാള് സംസ്ഥാനങ്ങളെ അപേക്ഷിച്ച് സാമൂഹികമായും, സാമ്പത്തികമായും, വിദ്യാഭാസപരമായും കേരളം മുന്നില് നില്‍ക്കുന്നതിനു പ്രധാനമായും രണ്ടു കാരണങ്ങളാണ് ഉള്ളത്. ഒന്ന് ഇടതുപക്ഷത്തിന്റെ ശക്തമായ സ്വാധീനം; രണ്ട് ഗള്‍ഫ് മലയാളികള്. ഇരു കൂട്ടര്‍ക്കും നാം എന്താണ് തിരിച്ചു കൊടുക്കുന്നത്?\nഇന്ത്യയില് ആദ്യമായി ഭൂപരിഷ്കരണം നടപ്പാക്കിയ ഇ.എം.എസ് സര്‍ക്കാരും അതിന്റെ പിന്തുടര്ച്ചകളും കേരളത്തിന് നല്‍കിയ സേവനം മറക്കാനാവാത്തതാണ്. അനേകം മനുഷ്യരുടെ കണ്ണീരിന്റെയും ചോരയുടെയും മുകളിലാണ് ഇന്നത്തെ കേരളം ഉയര്‍ന്നു നില്‍ക്കുന്നത്. ആരോഗ്യരംഗത്തും വിട്യാഭ്യാസരംഗത്തും പൊതുവിതരണരംഗത്തും ദേശീയ ശരാശരിയേക്കാള് എത്രയോ മുകളിലാണ് നാം. ആ ത്യാഗങ്ങളുടെ എല്ലാ ഗുണഫലങ്ങളും അനുഭവിച്ച ശേഷം സക്കരിയമാര് അവരെപ്പറ്റി എന്താണ് പറഞ്ഞു നടക്കുന്നത്? ഏതെങ്കിലും ഒരു ഖാദര് ധാരിയുടെ മോശപ്പെട്ട പ്രവൃത്തിയെ അവരുടെ ജീവിതവുമായി താരതമ്യപ്പെടുത്താന് ഈ സക്കറിയമാര്‍ക്ക് എങ്ങനെയാണ് കഴിയുന്നത്? ആ വിപ്ലവകാരികളുടെ പിന്‍തലമുറക്കാര് നമ്മുടെ ഇടയില് ധാരാളമുണ്ട്. അവരുടെ മനസ്സില് എന്ത് ആഴത്തിലുള്ള മുറിവുകളാണ് ഈ സക്കറിയമാര് നല്‍കുന്നത്? വര്‍ഷങ്ങളോളം ഒളിവുജീവിതം നയിച്ചവരും അവരുടെ കുടുംബങ്ങളും അനുഭവിച്ച വേദന ഈ സക്കറിയമാര്‍ക്ക് മനസ്സിലാക്കാന് കഴിയില്ല. അഭിപ്രായ സ്വാതന്ത്ര്യം എന്നാല് ആരുടെയും തന്തക്കു വിളിക്കാനുള്ള സ്വാതന്ത്ര്യം അല്ല, ഇത് ഈ സക്കറിയമാരും ചാനല് ചന്തകളും സോറി ചിന്തകരും മനസിലാക്കിയാല് നന്ന്...\nപി. ടി കുഞ്ഞുമുഹമ്മദ് അഭിപ്രായപ്പെട്ടതുപോലെ കേരളത്തിന്റെ വളര്‍ച്ചയില് പ്രവാസികളുടെ പ്രത്യേകിച്ച് ഗള്‍ഫ് മലയാളികളുടെ പങ്കിനെ അംഗീകരിക്കാന് നമ്മുടെ സാംസ്കാരിക നായകന്മാര്‍ക്ക് പൊതുവേ മടിയാണ്. പ്രവാസികളുടെ ജീവിതം ഹൃദയ സ്പര്‍ശിയായി അവതരിപ്പിച്ച 'ഗര്‍ഷോം' എന്ന ചിത്രമെടുത്ത കലാകാരനാണ് അദ്ദേഹം. ബെന്യാമിന്റെ 'ആടുജീവിതത്തിലെ' നജീബിനെപ്പോലെ നമുക്ക് സങ്കല്‍പ്പിക്കാന് പോലും സാധിക്കാത്ത അവസ്ഥകളില് നിന്നും ഒരു ജീവിതം കെട്ടിപ്പെടുത്തവരാണ് പല പ്രവാസികളും. എങ്കിലും ഗള്‍ഫുകാരനെന്നു കേള്‍ക്കുമ്പോള് പലരുടെയും വായില് വരുന്നത് മുകളില് പറഞ്ഞ ഡയലോഗുകള് ആണ്. നാമെന്താണിങ്ങനെ? മലയാളികള് ഇത്ര നന്ദിയില്ലാത്തവരായി മാറിയോ? നാമെല്ലാം മറക്കുന്നുവോ? ഒരു രാത്രിയുടെ അകലമേ എനിക്ക് നാടുമായുള്ളൂ. എങ്കിലും ആ അകലം ഞാനറിയുന്നു. ഇങ്ങനെ പലവിധ ചിന്തകളുമായി നാട്ടിലെത്തിയ ഞാന് ഒരു തട്ടുകടയില് കയറി. അപ്പോള് അവിടിരുന്നു ഒരു മനുഷ്യന് സംസാരിക്കുന്നു. പ്രവാസികളെപ്പറ്റി, അവരുടെ ജീവിതത്തെപ്പറ്റി, ജീവിതത്തിന്റെ നല്ലകാലം മുഴുവന് ഭര്‍ത്താവുമായി അകന്നു കഴിയേണ്ടിവരുന്ന പ്രവാസികളുടെ ഭാര്യമാരെപ്പറ്റി.... ഒന്നെനിക്ക് മനസിലായി, അല്ല മലയാളികള് തീരെ നന്ദിയില്ലാത്തവരല്ല........... ..\nആ തട്ടുകടയുടെ വിലാസം ചുവടെ കൊടുക്കുന്നു.........\nപോസ്റ്റ് ചെയ്തത് അനൂപ് കിളിമാനൂര് ല് 7/01/2010 08:15:00 PM\nFight Nulcear Liability Bill, says Green Peace


രണ്ടര വയസുകാരി അഫ്ഗാന് പെണ്‍കുട്ടിക്ക് ആസ്റ്റർ മിംസ് തുണയായി; ജീവന് രക്ഷിച്ചത് ബോണ്‍മാരോ ട്രാന്‍സ്പ്ലാന്റിലൂടെ\nകോഴിക്കോട്: അഫ്ഗാനിസ്ഥാന് സ്വദേശിയായ രണ്ടരവയസ്സ്‌കാരി കുല്‍സൂമിന് പുതുജീവനേകി ആസ്റ്റർമിംസ്. അപൂര്‍വ്വമായ ബോണ്‍മാരോ ട്രാന്‍പ്ലാന്റിലൂടെയാണ് കുട്ടിയുടെ ജീവൻ നിലനിർത്തിയത്. രണ്ടര വയസ്സ് മാത്രം പ്രായമുള്ള കുട്ടികള്‍ക്ക് വിജയകരമായി ബോണ്‍മാരോ ട്രാന്‍സ്പ്ലാന്റ് നിര്‍വ്വഹിക്കുന്നത് കേരളത്തിന്റെ ചരിത്രത്തില് ആദ്യമായാണ് റിപ്പോര്‍ട്ട് ചെയ്യപ്പെടുന്നത്.\nജന്മനാ തന്നെ അതീവ ഗുരുതരമായ രക്താര്‍ബുദത്തിന്റെ (അക്യൂട്ട് മൈലോയിഡ് ലുക്കീമിയ) പിടിയിലായിരുന്ന കുല്‍സൂമിന് യുഎഇയില് വെച്ച് കീമോതെറാപ്പിയുടെ4സൈക്കിള് പൂര്‍ത്തീകരിച്ചിരുന്നു. എന്നാല് രോഗത്തിന് ശമനമില്ലാതായതിനെ തുടര്‍ന്നാണ് ബോണ്‍മാരോ ട്രാന്‍സ്പ്ലാന്റിനെ കുറിച്ച് കുടുംബം ആലോചിച്ചത്.\nതുടര്‍ന്ന് കുട്ടികളുടെ ബോണ്‍മാരോ ട്രാന്‍സ്പ്ലാന്റ് ഏറ്റവും നല്ല റിസല്‍ട്ടോട് കൂടി നിര്‍വ്വഹിക്കുന്ന സെന്ററിനെക്കുറിച്ച് കുട്ടിയുടെ കുടുംബം നടത്തിയ അന്വേഷണത്തെ തുടര്‍ന്നാണ് കേരളത്തില് കോഴിക്കോട് ആസ്റ്റര് മിംസിനെക്കുറിച്ചറിയുന്നതും ചികിത്സാ സംബന്ധമായ അന്വേഷണങ്ങള് നടത്തിയതും. കുല്‍സൂമിന്റെ കുടുംബം അഫ്ഗാന് സ്വദേശികളാണെങ്കിലും കുഞ്ഞിന്റെ മുത്തച്ഛന് ബിസിനസ്സ് ആവശ്യാര്‍ത്ഥം പതിറ്റാണ്ടുകള്‍ക്ക് മുന്‍പ് യുഎഇയിലെത്തിയവരാണ്. ആ കാലത്ത് അഫ്ഗാന് പാസ്സ്‌പോര്‍ട്ടുമായി വിദേശങ്ങളിലെത്താന് സാധിക്കാത്തതിനാല് അദ്ദേഹം പാക്കിസ്ഥാന് പാസ്സ്‌പോര്‍ട്ട് കരസ്ഥമാക്കിയാണ് യുഎഇയിലെത്തിയത്.\nഅവിടെവെച്ച് ജനിച്ച കുല്‍സൂമിന്റെ പിതാവിനും സ്വാഭാവികമായും പാക്കിസ്ഥാന് പാസ്സ്‌പോര്‍ട്ട് തന്നെയാണ് ലഭിച്ചത്. ഈ പാസ്സ്‌പോര്‍ട്ടുമായി ഇന്ത്യയിലെത്തി ചികിത്സ തേടാന് നിരവധി പ്രതിബന്ധങ്ങളുണ്ടായിരുന്നു. ഒടുവില് ആസ്റ്റര് മിംസ് ചെയര്‍മാന് പദ്മശ്രീ ഡോ. ആസാദ് മൂപ്പന്റെയും, നോര്‍ത്ത് കേരള സിഇഒ ഫര്‍ഹാന് യാസിന്റെയും പരിശ്രമ ഫലമായി അവര്‍ക്ക് കേരളത്തിലെത്തിച്ചേരാനുള്ള അനുവാദം ലഭിക്കുകയായിരുന്നു.\nട്രാന്‍സ്പ്ലാന്റിന് ശേഷം കുഞ്ഞ് സുഖം പ്രാപിച്ച് വരുന്നു എന്ന് ചികിത്സയ്ക്ക് നേതൃത്വം നല്‍കിയ കോഴിക്കോട് ആസ്റ്റര് മിംസിലെ കണ്‍സല്‍ട്ടന്റ് ഹെമറ്റോളജിസ്റ്റ് ഡോ. കേശവന് പറഞ്ഞു. പത്രസമ്മേളനത്തില് ഡോ. കേശവന് (കണ്‍സല്‍ട്ടന്റ് ഹെമറ്റോളജിസ്റ്റ്), കുട്ടിയുടെ പിതാവ് ശ്രീ മുഹമ്മദ്, ഫര്‍ഹാന് യാസിന് (നോര്‍ത്ത് കേരള ക്ലസ്റ്റര് സിഇഒ, ആസ്റ്റര് മിംസ്), ഡോ. കെ. വി. ഗംഗാധരന് (ഓങ്കോളജി വിഭാഗം മേധാവി), ഡോ. സുരേഷ് കുമാര് ഇ.കെ (പീഡിയാട്രിക്സ് വിഭാഗം മേധാവി) എന്നിവര് പങ്കെടുത്തു.\nഅശാസ്ത്രീയ നിര്‍മ്മിതി; കോഴിക്കോട്-കൊല്ലങ്ങൽ ദേശീയ പാതയിൽ പുല്ലാഞ്ഞിമേട് മുതൽ പെരുമ്പള്ളി വരെയുള്ള ഭാഗം...\nകോടഞ്ചേരി പഞ്ചായത്ത് നടത്തുന്ന കോവിഡ് പ്രതിരോധ പ്രവർത്തനങ്ങൾക്കായി ട്രാവെലർ വിട്ടു നൽകി\nകട്ടിപ്പാറയില് സിഎഫ്എല്‍ടിസിക്ക് തുടക്കം\nഎസ്എൻഡിപി യോഗം കോഴിക്കോട് യൂണിയൻ ഡോ. എസ് വിദ്യാപ്രകാശിന്‍റെ അനുസ്മരണം നടത്തി\nകോവിഡ്- 19 പ്രതിരോധ പ്രവർത്തനങ്ങൾക്ക് കൈതാങ്ങായി മൈ ജി


കോടികളുടെ ഉപകരണങ്ങൾക്കു സുരക്ഷിതത്വമില്ലാതെ ഫിഷ് ലാൻഡ് : Deepika.com Nattu Visesham\nWednesday, October 16, 2019 10:28 PM IST\nഅന്പലപ്പുഴ: മത്സ്യത്തൊഴിലാളികളുടെ കോടികൾ വിലമതിക്കുന്ന ഉപകരണങ്ങൾ സൂക്ഷിക്കുന്നത് യാതൊരു സുരക്ഷിതത്വവുമില്ലാത്ത കെട്ടിടത്തിൽ. പുന്നപ്ര ഫിഷ് ലാൻഡിംഗ് സെന്‍ററിൽ ഹാർബർ എൻജിനിയറിംഗ് വകുപ്പിന്‍റെ ഉടമസ്ഥതയിലുള്ള കെട്ടിടത്തിനാണ് ഈ ദുരവസ്ഥ. ലക്ഷങ്ങൾ ചെലവഴിച്ചു നിർമിച്ച കെട്ടിടം ഇന്ന് ശോച്യാവസ്ഥയിലാണ്. എട്ടു മുറികളാണ് ഇവിടെയുള്ളത്. പല മുറികളുടെയും വാതിലുകളും ജനാലകളും തകർന്നിരിക്കുകയാണ്.\nഇതിൽ ഒരുമുറിയിൽ സൂക്ഷിച്ചിരുന്ന അഞ്ച് എൻജിനുകളാണ് രണ്ടുദിവസം മുന്പ് നഷ്ടപ്പെട്ടത്. ലക്ഷങ്ങൾ വിലയുള്ള വല, ജിപിഎസ് സംവിധാനം, കാമറകൾ, മണ്ണെണ്ണ തുടങ്ങി ഒട്ടനവധി വസ്തുക്കളാണ് ഓരോ മുറിയിലും സൂക്ഷിച്ചിരിക്കുന്നത്. ഓരോ മുറിയും മത്സ്യത്തൊഴിലാളികൾ ലേലത്തിൽ പങ്കെടുത്ത് പിടിച്ചവയാണ്. വിവിധ മുറികളിലായി കോടികൾ വിലമതിക്കുന്ന മത്സ്യബന്ധന ഉപകരണങ്ങളാണ് സൂക്ഷിച്ചിരിക്കുന്നത്. കഴിഞ്ഞദിവസം ഇവിടെ മുറി കുത്തിത്തുറന്ന് എൻജിനുകൾ കവർന്നതോടെ മത്സ്യത്തൊഴിലാളികൾ ആശങ്കയിലായിരിക്കുകയാണ്.\nഇതിൽ സൂക്ഷിച്ചിരിക്കുന്ന വസ്തുക്കൾ നഷ്ടപ്പെട്ടാൽ മത്സ്യത്തൊഴിലാളികൾക്ക് പിന്നെ ഉപജീവനത്തിനും മാർഗമില്ലാതാകും. കൂടാതെ ലേല ഹാളിലും ലക്ഷങ്ങൾ വിലപിടിപ്പുള്ള വലകളും റിംഗും സൂക്ഷിച്ചിരിക്കുകയാണ്. വായ്പയെടുത്തും കടം വാങ്ങിയുമാണ് പല തൊഴിലാളികളും ഇവ വാങ്ങുന്നത്.\nഇവ നഷ്ടപ്പെട്ടാൽ പിന്നീട് ഇതിന്‍റെ തുക തിരിച്ചടയ്ക്കാനും കഴിയാത്ത സ്ഥിതിയാകും. ഇത് കണക്കിലെടുത്ത് ഫിഷ് ലാൻഡിംഗ് സെന്‍ററിൽ കാമറ സ്ഥാപിക്കുകയോ സെക്യൂരിറ്റി ജീവനക്കാരനെ നിയമിക്കുകയോ വേണമെന്നാണ് തൊഴിലാളികളുടെ ആവശ്യം.


കൊറിയന് അതിര്‍ത്തിയില് പടയൊരുക്കവുമായി അമേരിക്ക ; 230 യുദ്ധവിമാനങ്ങള്, 10000 സൈനികര് – Tip of India News\nകൊറിയന് അതിര്‍ത്തിയില് പടയൊരുക്കവുമായി അമേരിക്ക ; 230 യുദ്ധവിമാനങ്ങള്, 10000 സൈനികര്\nസോള്: കൊറിയന് അതിര്‍ത്തിയില് ഇതുവരെ ഒരുക്കിയതില് ഏറ്റവും വലിയ പടയൊരുക്കം നടത്തുകയാണ് അമേരിക്ക. യുദ്ധവിമാനങ്ങളും അത്യാധുനിക ആയുധങ്ങളും ഒരുക്കി വച്ച ശേഷം പതിനായിരത്തിലധികം സൈനികരെയും നിരത്തിയിരിക്കുന്നു. ഇനിയുള്ള അഞ്ചുദിവസം കൊറിയന് ഉപഭൂഖണ്ഡത്തില് ആശങ്ക വിതച്ച് യുദ്ധവിമാനങ്ങള് താഴ്ന്നുപറക്കും.\nഎന്താണ് ഇപ്പോള് ഇത്രയും ശക്തമായ പടയൊരുക്കത്തിന് അമേരിക്ക തയ്യാറെടുക്കാന് കാരണം. ദിവസങ്ങള്‍ക്ക് മുമ്ബാണ് ഉത്തര കൊറിയന് സൈന്യം ദീര്‍ഘദൂര അത്യാധുനിക മിസൈല് പരീക്ഷിച്ചത്. ശക്തിയേറിയ ബാലസ്റ്റിക് മിസൈല് പരീക്ഷണത്തിന് പിന്നാലെ അമേരിക്കയും ദക്ഷിണ കൊറിയയും ശക്തി പ്രകടിപ്പിക്കുകയാണിവിടെ. അമേരിക്ക പ്രകോപനം അവസാനിപ്പിക്കണമെന്ന് ഉത്തര കൊറിയ ആവശ്യപ്പെട്ടിട്ടുണ്ട്. എന്തൊക്കെ ഒരുക്കങ്ങളാണ് ഇരുവിഭാഗവും നടത്തിയിട്ടുള്ളത്…\nഅമേരിക്കയും ദക്ഷിണ കൊറിയയും സംയുക്തമായി സൈനികാഭ്യാസം നടത്തുകയാണ്. അതിര്‍ത്തിയില് സൈന്യത്തെ വിന്യസിക്കുന്നത് പ്രകോപന നീക്കമാണെന്ന ഉത്തര കൊറിയ മുന്നറിയിപ്പ് നല്‍കിയിരിക്കെയാണിത്. എന്നാല് ഉത്തര കൊറിയയുടെ മിസൈല് പരീക്ഷണമാണ് പ്രകോപനം സൃഷ്ടിക്കുന്നതെന്ന് അമേരിക്ക ആരോപിക്കുന്നു.\nഅഞ്ചുദിവസമാണ് സൈനിക അഭ്യാസം നടക്കുക. ഇതുവരെ മേഖലയില് വിന്യസിച്ചിരിക്കുന്നതില് ഏറ്റവും ശക്തിയേറിയ സൈന്യത്തെയാണ് അമേരിക്കയും ദക്ഷിണ കൊറിയയും അണിനിരത്തിയിരിക്കുന്നത്. ആണവയുദ്ധത്തിന് യാചിക്കുകയാണ് അമേരിക്കന് പ്രസിഡന്റ് ഡൊണാള്‍ഡ് ട്രംപ് ചെയ്യുന്നതെന്ന് ഉത്തര കൊറിയ മുന്നറിയിപ്പ് നല്‍കി\nപതിനായിരം സൈനികരെയാണ് ദക്ഷിണ കൊറിയയും അമേരിക്കയും അഭ്യാസ പ്രകടനത്തില് പങ്കെടുപ്പിക്കുന്നത്. 230 യുദ്ധവിമാനങ്ങള് മേഖലയില് താഴ്ന്നു പറക്കും. എഫ് 22 റാപ്റ്റര് യുദ്ധവിമാനങ്ങള് ഉള്‍പ്പെടെയുള്ള വിമാനങ്ങളാണ് അമേരിക്കന് സൈന്യം ഒരുക്കി നിര്‍ത്തിയിരിക്കുന്നത്.\nഅമേരിക്കയുടെ ഏത് ഭാഗവും ആക്രമിക്കാന് ശേഷിയുള്ള മിസൈലാണ് കഴിഞ്ഞദിവസം ഉത്തര കൊറിയ പരീക്ഷിച്ചത്. ഇതില് അമേരിക്ക ആശങ്ക പ്രകടിപ്പിച്ചരുന്നു. അമേരിക്ക ഉത്തര കൊറിയയുമായി യുദ്ധത്തിന് ഒരുങ്ങുമെന്ന സൂചന റിപബ്ലിക്കന് നേതാവും യുഎസ് സെനറ്ററുമായ ലിന്റ്സെ ഗ്രഹാം മുന്നറിയിപ്പ് നല്‍കിയത് അതിന് തൊട്ടുപിന്നാലെയായിരുന്നു. അമേരിക്കന് വിദേശ നയരൂപീകരണത്തില് മുഖ്യ പങ്ക് വഹിക്കുന്ന വ്യക്തിയാണ് ഗ്രഹാം.\nഉത്തര കൊറിയയയുമായുള്ള ബന്ധം എല്ലാ രാജ്യങ്ങളും നിര്‍ത്തിവയ്ക്കണമെന്ന് അമേരിക്ക ആവശ്യപ്പെട്ടിട്ടുണ്ട്. ഉത്തര കൊറിയയുടെ കൈവശം ആണവായുധം ഉണ്ടെന്നാണ് അമേരിക്കയുടെയും സഖ്യരാജ്യങ്ങളുടെയും ആരോപണം. ഉത്തര കൊറിയയുമായുള്ള യുദ്ധ സാധ്യത വര്‍ധിച്ചിരിക്കുകയാണെന്ന് ട്രംപിന്റെ ദേശീയ സുരക്ഷാ ഉപദേഷ്ടാവ് എച്ച്‌ആര് മക്മാസ്റ്റര് പറഞ്ഞു.ബുധനാഴ്ചയാണ് ഉത്തര കൊറിയ ആണവായുധം വഹിക്കാന് ശേഷിയുള്ള വാസോങ് 15 മിസൈല് പരീക്ഷിച്ചത്. അമേരിക്കയുടെ തന്ത്ര പ്രധാന സ്ഥലങ്ങള് ആക്രമിക്കാന് ശേഷിയുള്ളതാണ് ഈ മിസൈല്. കൊറിയന് കാര്യങ്ങള് നിരീക്ഷിക്കുന്ന വിദഗ്ധരും ഇക്കാര്യം ശരിവച്ചിട്ടുണ്ട്.\nഅതേസമയം, അമേരിക്ക സൈനികമായി ഉത്തര കൊറിയയെ നേരിടാന് സാധ്യത കുറവാണെന്നാണ് വിലയിരുത്തല്. ദക്ഷിണ കൊറിയന് തലസ്ഥാനമായ സോളില് ഏത് സമയവും ആക്രമണം നടത്താന് ഉത്തര കൊറിയക്ക് സാധിക്കുമെന്നതാണ് അമേരിക്കയെ പിന്നോട്ടടിക്കുന്നത്. ഉത്തര കൊറിയന് അതിര്‍ത്തിയില് നിന്ന് 50 കിലോമീറ്റര് ദൂരമേ സോളിലേക്കുള്ളൂ. മാത്രമല്ല, സൈനിക ആക്രമണം ആരംഭിച്ചാല് അതിര്‍ത്തി മുതല് തലസ്ഥാനം വരെയുള്ള മേഖലയില് ഒരു കോടിയോളം ആളുകളെ ബാധിക്കുമെന്നതും അമേരിക്കക്ക് ആശങ്ക ഇരട്ടിയാക്കുന്നുണ്ട്.\nഅമേരിക്കയുടെ ആക്രമണമുണ്ടായാല് ആദ്യം തിരിച്ചടിക്കുക ദക്ഷിണ കൊറിയന് പ്രസിഡന്റിന്റെ കൊട്ടാരമായ ബ്ലൂ ബില്‍ഡിങ് തകര്‍ത്തുകൊണ്ടായിരിക്കുമെന്ന് ഉത്തര കൊറിയന് സൈനിക ഉദ്യോഗസ്ഥന് ചോ റോങ് ഹി മുന്നറിയിപ്പ് നല്‍കിയിട്ടുണ്ട്. രണ്ടാം ആക്രമണം അമേരിക്കന് സൈനിക കേന്ദ്രത്തിന് നേരെ ആയിരിക്കുമെന്നും അദ്ദേഹം പറഞ്ഞു. ഉത്തര കൊറിയന് സൈന്യത്തിലെ രണ്ടാമനായി വിലയിരുത്തുന്ന വ്യക്തിയാണ് ചോ.\nസൈനിക ആക്രമണമുണ്ടായാല് ആണവായുധം പ്രയോഗിക്കുമെന്ന് ചോ കൂട്ടിച്ചേര്‍ത്തു. അടുത്തിടെ ഉത്തര കൊറിയ മധ്യ ദൂര ബാലസ്റ്റിക് മിസൈല് പരീക്ഷിച്ചിരുന്നു. സിന്‍പോ തുറമുഖത്ത് നിന്നും ജപ്പാന് കടലിലേക്കാണ് മിസൈല് തൊടുത്തുവിട്ടത്. അമേരിക്കന് സൈന്യത്തെ പിന്തുണയ്ക്കുമെന്ന് ജാപ്പനീസ് സൈന്യവും അറിയിച്ചിട്ടുണ്ട്.\nമേഖലയില് സൈനിക ആക്രമണം നടത്തിയാല് അമേരിക്കക്കും ദക്ഷിണ കൊറിയക്കും വന് തിരിച്ചടിയാകും ഫലം. അമേരിക്കയെ പിന്തുണയ്ക്കുന്നവരാണ് ജപ്പാന് ഉള്‍പ്പെടെയുള്ള മേഖലയിലെ രാജ്യങ്ങള്. ഭീഷണിപ്പെടുത്തി സമ്മര്‍ദ്ദം ചെലുത്തുകയാണ് അമേരിക്ക ചെയ്യുന്നത്. അതിന് വേണ്ടി ചൈനയോട് ഇടപെടാനും അവര് ആവശ്യപ്പെട്ടിട്ടുണ്ട്. ഉത്തര കൊറിയയുമായി ബന്ധം പുലര്‍ത്തുന്ന രാജ്യം ചൈനയാണ്. എന്ത് നടപടിക്കും തയ്യാറാണ് എന്നതരത്തിലാണ് ഉത്തര കൊറിയയുടെ പ്രതികരണം.\nഉപ്പള മൈതാനത്തിന് സമീപം മദ്യവില്‍പ്പന വ്യാപകമാകുന്നതായി പരാതി\nഉസ്മാനിയ യൂണിവേഴ്സിറ്റിയില് വിദ്യാര്‍ഥി ആത്മഹത്യ ചെയ്ത സംഭവം : പ്രതിഷേധംശക്തം


ചന്ദ്രഗിരി ലയണ്‍സ് ക്ലബ്ബ് ഡയാലിസിസ് കേന്ദ്രം ഉദ്ഘാടനം ഡിസംബര് 3ന് – Utharadesam\nNovember 30, 2020 Published Time: 7:27 PM\nകാസര്‍കോട്: സാംസ്‌കാരിക, സാമൂഹ്യ, ജീവകാരുണ്യ രംഗത്ത് നിസ്തുല സേവനം നടത്തുന്ന ചന്ദ്രഗിരി ലയണ്‍സ് ക്ലബ്ബിന്റെ കാരുണ്യ സ്പര്‍ഷം വീണ്ടും. സമൂഹത്തില് വൃക്കരോഗം മൂലം ഏറെ അവശതയനുഭവിക്കുന്നവര്‍ക്ക് ആശ്വാസമായി കാരുണ്യ സ്പര്‍ശം പദ്ധതിയുടെ ഭാഗമായി ഡയാലിസിസ് സൗകര്യമൊരുക്കുന്നു. മാലിക് ദീനാര് ആസ്പത്രിയുമായി സഹകരിച്ച്3ഡയാലിസിസ് മെഷീനുകളാണ് ചന്ദ്രഗിരി ലയണ്‍സ് ക്ലബ്ബ് സ്ഥാപിക്കുന്നത്.\nഡയാലിസിസ് കേന്ദ്രത്തിന്റെ ഉദ്ഘാടനം ഡിസംബര് 3ന് ഉച്ചക്ക് 3മണിക്ക് ലയണ്‍സ് ക്ലബ്ബ് ഇന്റര്‍നാഷനല് 318ഇ ഡിസ്ട്രിക്ട്ഗവര്‍ണര് ഡോ. ഒ.വി. സനല് ഉദ്ഘാടനം ചെയ്യും. ക്ലബ്ബ് പ്രസിഡണ്ട് ഫാറൂഖ് കാസ്മി അദ്ധ്യക്ഷത വഹിക്കും. മാലിക് ദീനാര് ആസ്പത്രി ഡയറക്ടര് കെ.എസ്.അന്‍വര് സാദത്ത് സംബന്ധിക്കും. സാമ്പത്തികമായി ഏറെ പിന്നോക്കം നില്‍ക്കുന്ന പാവപ്പെട്ട രോഗികള്‍ക്കാണ് സൗജന്യമായി ഡയാലിസിസ്സൗകര്യമൊരുക്കുന്നത്.\nചന്ദ്രഗിരി ലയണ്‍സ് ക്ലബ്ബിന്റെ കാരുണ്യ സ്പര്‍ശം പദ്ധതിയുടെ ഭാഗമായി സൗജന്യ ആംബുലന്‍സ് സര്‍വ്വീസും നിലവിലുണ്ട്. കോവിഡ് കാലത്ത് ഭക്ഷണം, വെള്ളം, മരുന്ന്, മാസ്‌ക്, സാനിറ്റൈസര് തുടങ്ങി 20 ലക്ഷത്തോളം രൂപയുടെ ജീവകാരുണ്യ പ്രവര്‍ത്തനങ്ങളാണ് ക്ലബ്ബ് നടത്തിയിട്ടുള്ളത്.


കോൺക്രീറ്റിൽ നെൽപാടം തീർത്ത് ചിത്രാ സജീവൻ | 09Oct2020\nകോൺക്രീറ്റിൽ നെൽപാടം തീർത്ത് ചിത്രാ സജീവൻ\nOct 10, 2020, 02:00 AM IST\n# ജി.വി. രാകേശ്\nകതിരൂർ(കണ്ണൂർ): കോൺക്രീറ്റ് ചെയ്ത വീട്ടുമുറ്റത്ത് പ്ലാസ്റ്റിക് ഷീറ്റിൽ വയൽ സൃഷ്ടിച്ച് നെല്ല് വിളയിച്ചു കിഴക്കേകതിരൂർ നെല്ലിന്റവിട ചിത്രാസജീവൻ. 10 മീറ്റർ വീതിയും 10 മീറ്റർ നീളവുമുള്ള പന്തലിനുപയോഗിക്കുന്ന കട്ടികൂടിയ പ്ലാസ്റ്റിക് ഷീറ്റ്, 80 ഇഷ്ടിക, മണ്ണ്, വെള്ളം എന്നിവയാണ് വയലിന്റെ ചേരുവകൾ.\nനാലുഭാഗവും രണ്ട് ഇഷ്ടിക ഉയരത്തിൽ വെച്ച് അതിനുള്ളിൽ ഷീറ്റ് വിരിച്ചു. രണ്ട് ഇഞ്ച് കനത്തിൽ പറമ്പിലെ മണ്ണും, ചാണകവും ചേർത്ത മിശ്രിതം നിറച്ചു. അതിനുശേഷം നെൽവിത്തിട്ടു. മുളച്ച് ഏഴ്-എട്ട് ഇഞ്ച് ഉയർന്നപ്പോൾ മുഴുവനായ് വെള്ളം നിറച്ചു. വെള്ളത്തിൽ ചെറിയ മത്സ്യങ്ങളെയും അസോളയും നിക്ഷേപിച്ചു. മത്സ്യത്തിന് ദിവസവും തീറ്റ നല്കും എന്നതൊഴിച്ചാൽ മറ്റ് ഒരു വളവും നെല്ലിനായി നല്കിയിട്ടില്ല. മത്സ്യത്തിന്റെ കാഷ്ടമാണ് വളം. മൂന്നരമാസം കൊണ്ടാണ് െനല്ല് വിളഞ്ഞത്. നല്ല വിളവും ലഭിച്ചു. നെല്ല് കഴിഞ്ഞാൽ വെള്ളം പൂർണമായും വറ്റിയ ശേഷം ഇതിൽ തന്നെ വൻപയർ, ചെറുപയർ എന്നിവ നടാനാവും. നാലായിരം രൂപയിൽ താഴെ മാത്രമാണ് ചെലവ് വന്നത്. വെള്ളം കെട്ടിക്കിടക്കുന്നതിനാൽ പ്ലാസ്റ്റിക് ഷീറ്റിന് ഒന്നും സംഭവിക്കുകയില്ല. ദീർഘകാലം കൃഷി ചെയ്യാനാവും.\nകർഷകയായ അമ്മ അന്തോളി ജാനകിയാണ് കൃഷിരീതി പറഞ്ഞു കൊടുത്തത്. വെള്ളത്തിൽ മീനുള്ളതിനാൽ കൊതുകു ശല്യമുണ്ടാവില്ല. ഇഷ്ടികയുടെ ഉയരം ഒന്നര അടിയാക്കി ഉയർത്തി ഷീറ്റിട്ട് വെള്ളം നിറച്ചാൽ മുണ്ടകൻ കൃഷിയും കൂടെ മത്സ്യവും വളർത്താം. രണ്ടടി ഉയരത്തിൽ ചുറ്റും വല കെട്ടിക്കൊടുത്താൽ മത്സ്യം വലുതാകുമ്പോൾ പുറത്തേക്ക് ചാടില്ല. നെല്ല് വിളഞ്ഞ് വരുമ്പോഴേക്കും മത്സ്യവും പാകമാവും. പരീക്ഷണം വിജയിച്ചതു കൊണ്ട് വീടിന്റെ ടെറസ്സിൽ കൃഷിചെയ്യാൻ തീരുമാനിച്ചിരിക്കുകയാണ് സജീവൻ. തലശ്ശേരിയിലെ ചിത്ര ഡിജിറ്റൽ പ്രസ് ഉടമകൂടിയാണ് ചിത്രാ സജീവൻ.


പണിമുടക്ക് പൂർണം | 27Nov2020\nനെടുമങ്ങാട് : കേന്ദ്രസർക്കാരിന്റെ തൊഴിലാളിദ്രോഹ, ജനദ്രോഹ നടപടികളിൽ പ്രതിഷേധിച്ച് സംയുക്ത ട്രേഡ് യൂണിയൻ ആഹ്വാനം ചെയ്ത ദേശീയ പണിമുടക്ക് നെടുമങ്ങാട്ട് പൂർണം. കെ.എസ്.ആർ.ടി.സി. ബസുകൾ ഓടിയില്ല. ഇരുചക്രവാഹനങ്ങൾ ഒഴികെ മറ്റു വാഹനങ്ങൾ നിരത്തിൽ ഉണ്ടായിരുന്നില്ല.\nകടകമ്പോളങ്ങൾ പൂർണമായും അടഞ്ഞുകിടന്നു. വിവിധ കേന്ദ്രങ്ങളിൽ തൊഴിലാളികൾ ധർണ സംഘടിപ്പിച്ചു. നെടുമങ്ങാട് കച്ചേരിനടയിൽ ധർണ സി.ഐ.ടി.യു. ജില്ലാ സെക്രട്ടറി ചെറ്റച്ചൽ സഹദേവൻ ഉദ്ഘാടനം ചെയ്തു.\nകെ.എ.അസീസ് അധ്യക്ഷനായി. ചന്തമുക്കിലെ ധർണ കെ.റഹിം ഉദ്‌ഘാടനം ചെയ്തു. എം.സി.കെ.നായർ അധ്യക്ഷനായി. പഴകുറ്റിയിലും ആനാട്ടും എസ്.ആർ.ഷൈൻലാലും ടി.പത്മകുമാറും ഉദ്ഘാടനം ചെയ്തു.\nകാട്ടാക്കട : കേന്ദ്ര സർക്കാർ നയങ്ങൾക്കെതിരേ തൊഴിലാളി സംഘടനകൾ വ്യാഴാഴ്ച നടത്തിയ പണിമുടക്ക് കാട്ടാക്കട പ്രദേശത്ത് പൂർണം. കാട്ടാക്കട, പൂവച്ചൽ, കുറ്റിച്ചൽ, കള്ളിക്കാട് പഞ്ചായത്തുകളിൽ സർക്കാർ ഓഫീസുകൾ, ബാങ്ക്, വ്യാപാരസ്ഥാപനങ്ങൾ തുടങ്ങിയവ അടഞ്ഞുകിടന്നു.\nടാക്സി, ഓട്ടോ തുടങ്ങിയ മേഖലയിലെ തൊഴിലാളികളും പണിമുടക്കി. കെ.എസ്.ആർ.ടി.സി. സർവീസ് നടത്തിയില്ല.\nസ്വകാര്യ വാഹനങ്ങൾ നിരത്തിലിറങ്ങി. എന്നാൽ, പഞ്ചായത്തുകളിലെ സ്ഥാനാർഥികളുടെ പ്രചാരണം മുടക്കമില്ലാതെ നടന്നു.\nകൂടുതൽപ്പേരും വോട്ടർമാരെ നേരിൽ കാണാനുള്ള ശ്രമത്തിലായിരുന്നു.\nപലയിടത്തും രാഷ്ട്രീയപാർട്ടികളുടെ പ്രദേശത്തെ പ്രധാന നേതാക്കന്മാർ സ്ഥാനാർഥികളോടൊപ്പം ഭവനസന്ദർശനത്തിനുണ്ടായിരുന്നു. കാട്ടാക്കടയിൽ പണിമുടക്കിയ ജീവനക്കാർ സമരസമിതിയുടെ നേതൃത്വത്തിൽ പട്ടണത്തിൽ പ്രകടനം നടത്തി.


പാതിരാത്രിയിൽ ഡാം തുറക്കുന്നത് ശുദ്ധ മര്യാദകേട്; തമിഴ്‌നാടിനെതിരെ രൂക്ഷ വിമർശനവുമായി എം എം മണി – Kerala Times\nഇടുക്കി: മുല്ലപ്പെരിയാർ വിഷയത്തിൽ തമിഴ്‌നാടിനെതിരെ രൂക്ഷ വിമർശനവുമായി സിപിഎം നേതാവും ഉടുമ്പൻചോല എംഎൽഎയുമായ എം എം മണി. പാതിരാത്രിയിൽ ഡാം തുറക്കുന്ന തമിഴ്‌നാടിന്റെ നടപടി ശുദ്ധ മര്യാദകേടാണെന്ന് മണി പറഞ്ഞു. മാറിമാറി വരുന്ന കേന്ദ്ര സർക്കാരുകൾ തമിഴ്‌നാടിന് അനുകൂലമായ നടപടിയാണ് സ്വീകരിക്കുന്നതെന്ന് മണി കുറ്റപ്പെടുത്തി.\nകേന്ദ്ര നിലപാടിനെതിരെ പറയാൻ ആർജവമില്ലാത്ത എംപിയും പ്രതിപക്ഷ നേതാവും വീട്ടിലിരുന്ന് സമരം ചെയ്യണമെന്നും എംഎം മണി പറഞ്ഞു.\nഞായറാഴ്ച രാത്രി മുന്നറിയിപ്പില്ലാതെ മുല്ലപ്പെരിയാർ ഡാം തമിഴ്‌നാട് തുറന്നിരുന്നു. ഒമ്പത് ഷട്ടറുകളാണ് തുറന്നത്. ഇതേത്തുടർന്ന് വണ്ടിപ്പെരിയാറിലെ നിരവധി വീടുകളിലാണ് വെള്ളം കയറിയത്. സെക്കന്റിൽ 5668 ഘനയടി വെള്ളമാണ് അണക്കെട്ടിൽ നിന്നും ഒഴുക്കുന്നത്. തമിഴ്‌നാട് കൊണ്ടുപോകുന്ന വെള്ളത്തിന്റെ അളവ് 1200 ഘന അടിയിൽ നിന്നും 1800 ഘന അടിയായി വർദ്ധിപ്പിച്ചിട്ടുണ്ട്.\nരാത്രികാലങ്ങളിൽ മുന്നറിയിപ്പില്ലാതെ ഡാം തുറക്കരുതെന്നും പകൽ സമയത്ത് മാത്രമേ ഷട്ടർ ഉയർത്താവൂ എന്നും ആവശ്യപ്പെട്ട് മുഖ്യമന്ത്രി പിണറായി വിജയൻ തമിഴ്‌നാട് മുഖ്യമന്ത്രി എം കെ സ്റ്റാലിന് കത്തയച്ചിരുന്നു. കത്ത് നൽകിയതിനു ശേഷവും തമിഴ്‌നാടിൽ നിന്നും നിഷേധാത്മക സമീപനമാണ് തുടരുന്നത്.\nനേരത്തെ മുല്ലപ്പെരിയാർ ഡാം അപകടാവസ്ഥയിലാണെന്ന് വ്യക്തമാക്കി എം എം മണി രംഗത്തെത്തിയിരുന്നു. വണ്ടിപ്പെരിയാറിനു മുകളിൽ ജലബോംബായി മുല്ലപ്പെരിയാർ നിൽക്കുകയാണ്. എന്തെങ്കിലും സംഭവിച്ചാൽ കേരളത്തിലുള്ളവർ വെള്ളം കുടിച്ചും തമിഴ്‌നാട്ടുകാർ വെള്ളം കിട്ടാതെയും മരിക്കുമെന്ന് എംഎം മണി പറഞ്ഞു. നെടുങ്കണ്ടത്ത് ഹൈറേഞ്ച് സംരക്ഷണ സമിതി സംഘടിപ്പിച്ച ഉപവാസ സമരത്തിൽ പങ്കെടുത്ത് സംസാരിക്കവെയായിരുന്നു മണിയുടെ പരാമർശം.\nശർക്കരയും ചുണ്ണാമ്പും ഉപയോഗിച്ച് നിർമ്മിച്ച അണക്കെട്ടിന്റെ അകം കാലിയാണ്. സിമന്റും കമ്പിയും പൂശിയിട്ട് കാര്യമില്ല. അപകടാവസ്ഥയിലാണോയെന്ന് അറിയാൻ ഇനിയും അകം തുരന്നു നോക്കുന്നത് വിഡ്ഢിത്തമാണെന്ന് എംഎം മണി പറഞ്ഞു. വിഷയത്തിൽ തമിഴ്‌നാട് രാഷ്ട്രീയം കളിക്കുകയാണെന്നും ഇരു സംസ്ഥാനങ്ങളും ഒന്നിച്ചു തീരുമാനമെടുത്താൽ പ്രശ്‌നത്തിനു പരിഹാരം കാണാൻ സാധിക്കുമെന്നും മണി പറഞ്ഞു.


വര്‍ക്കേഴ്സ് ഫോറം: ജനവിരുദ്ധനയങ്ങളിലേക്ക് ജനശ്രദ്ധ തിരിയുമ്പോള്\nകേരളത്തില് വിവാദങ്ങളുടെ പെരുമഴയ്ക്ക് കുറവൊന്നുമില്ല. യുഡിഎഫ് സര്‍ക്കാര്‍തന്നെയാണ് വിവാദങ്ങളുടെ പ്രായോജകര്. ജനകീയപ്രശ്നങ്ങളില്‍നിന്ന് ജനശ്രദ്ധ തിരിച്ച് ജനവിരുദ്ധനയങ്ങള് അടിച്ചേല്‍പ്പിക്കുകയാണ് ഈ വിവാദങ്ങള്‍ക്ക് മറവിലെ ദുഷ്ടലാക്ക്. വിശ്വപ്രശംസനേടിയ കേരള മോഡല് വികസനം നോക്കുകുത്തിയാവുകയോ ചവറ്റുകുട്ടയിലെറിയപ്പെടുകയോ ചെയ്യുകയാണ്. പ്രതീക്ഷയ്ക്ക് ഒട്ടും വകയില്ലാത്ത തരത്തിലേക്ക് നീങ്ങുകയാണ് കാര്യങ്ങള്.\n2012 ആഗസ്ത് 16- സര്‍ക്കാര്‍ജോലിയിലേക്ക് കണ്ണുംനട്ട് പിഎസ്സി റാങ്ക്ലിസ്റ്റില്‍പ്പെട്ട പതിനായിരക്കണക്കിന് വരുന്ന യുവജനങ്ങള്‍ക്ക് മാത്രമല്ല നിലവില് ജോലിചെയ്യുന്ന സര്‍ക്കാര് ജീവനക്കാര്‍ക്കും അധ്യാപകര്‍ക്കും കറുത്തദിനമാണ്. സ്റ്റാറ്റ്യൂട്ടറി പെന്‍ഷന്‍സമ്പ്രദായം ഇല്ലാതാക്കി പങ്കാളിത്തപെന്‍ഷന് കൊണ്ടുവരാനുള്ള തീരുമാനം പ്രഖ്യാപിക്കപ്പെട്ടത് അന്നാണ്. 2012 മുതല് ജോലിയില് പ്രവേശിക്കുന്നവര്‍ക്ക് മാത്രമേ ഇത് ബാധകമാകൂ എന്നാണ് മുഖ്യമന്ത്രിയുടെ ആണയിടല്. എന്നാല്, യാഥാര്‍ഥ്യം മറ്റൊന്നാണ്. പാര്‍ലമെന്റിന്റെ പരിഗണനയിലുള്ള പിഎഫ്ആര്‍ഡിഎ ബില് നിയമമാകുന്നതോടെ ഇത് നിലവിലുള്ള ജീവനക്കാര്‍ക്കും ബാധകമാകും. പുതിയ പെന്‍ഷന്‍പദ്ധതി സേവനദാതാക്കളായ സര്‍ക്കാര് മേഖലയുടെ ആകര്‍ഷണീയത മുഴുവനും തല്ലിക്കെടുത്തും. നിയമാനുസൃത പെന്‍ഷന് സമ്പ്രദായംതന്നെയാണ് സര്‍ക്കാര്‍ജോലിയുടെ എല്ലാകാലത്തെയും വലിയ മേന്മയായി കണ്ടിരുന്നത്. എന്നാല്, പുതിയ പെന്‍ഷന്‍പദ്ധതി മികവുള്ളവരെ മുഴുവന് പുതിയമേച്ചില്‍പ്പുറം തേടാന് പ്രേരിപ്പിക്കും.\nഅധ്യാപക- സര്‍വീസ് മേഖലകളുടെ നിലവാരം ആകെ തകരും. നിലവിലുള്ള പെന്‍ഷന് സമ്പ്രദായപ്രകാരം വിരമിക്കുന്ന ജീവനക്കാര്‍ക്ക് അവസാനം വാങ്ങിയ ശമ്പളത്തിന്റെ പകുതിയാണ് പെന്‍ഷനായി ലഭിക്കുക. എന്നാല് നിര്‍ദിഷ്ട പങ്കാളിത്ത പെന്‍ഷന് അത്തരത്തിലുള്ള ഒരു ഉറപ്പും നല്‍കുന്നില്ല. അടിസ്ഥാന ശമ്പളത്തിന്റെ പത്തുശതമാനം ജീവനക്കാരും അത്രയും തുക സര്‍ക്കാരും പെന്‍ഷന് ഫണ്ടിലേക്ക് നിക്ഷേപിക്കും. തുടര്‍ന്ന് ഈ തുക ഓഹരി കമ്പോളത്തില് നിക്ഷേപിച്ച് അതിന്റെ ലാഭമെടുത്ത് പെന്‍ഷന് നല്‍കാനാണ് പദ്ധതി. പെന്‍ഷന്‍ഫണ്ട് കൂടി ഫലത്തില് ഊഹക്കച്ചവടത്തിലേക്ക് കടത്തിവിടുന്നുവെന്നാണ് അര്‍ഥം; അതുവഴി സ്വദേശ- വിദേശ കുത്തകകള്‍ക്കെല്ലാം ഇഷ്ടംപോലെ ഈ പണമെടുത്ത് പെരുമാറാം. കുത്തകകള്‍ക്ക് പണംകൊണ്ട് വീര്‍ക്കാമെന്നല്ലാതെ ഇതില് വേറെ കാര്യമില്ല. ഓഹരിക്കമ്പോളത്തിന്റെ കയറ്റിറക്കങ്ങള് പ്രകാരമുള്ള ദാക്ഷിണ്യങ്ങള്‍ക്ക് കൈനീട്ടി നില്‍ക്കേണ്ടിവരും പാവം പെന്‍ഷന്‍കാരന്! നിയമാനുസൃത പെന്‍ഷന് സമ്പ്രദായത്തിലെ കുടുംബപെന്‍ഷന്, പങ്കാളിത്ത സമ്പ്രദായത്തില് പൂര്‍ണമായും അസ്തമിക്കും. ഓഹരിക്കമ്പോളത്തിന്റെ തകര്‍ച്ച ഈ സമ്പ്രദായം നടപ്പാക്കിയ രാജ്യങ്ങളിലേതുപോലെ, പെന്‍ഷന്‍തന്നെ നഷ്ടമാകുന്ന ദുരന്തത്തിലെത്തിക്കും. വിരമിച്ചവരുടെ വരുമാനം ഒറ്റ ദിവസംകൊണ്ട് നിശ്ചലമാവും; കുടുംബങ്ങളുടെ ഭാവി അനിശ്ചിതത്വത്തിലാവും. പങ്കാളിത്ത പെന്‍ഷന്‍കൊണ്ട് സര്‍ക്കാരിന് നേട്ടമൊന്നുമില്ലെന്ന് പറയുന്ന മുഖ്യമന്ത്രി, പിന്നെ എന്തിന് ഇക്കാര്യത്തില് അനാവശ്യധൃതിയെന്ന ചോദ്യത്തിന് ഇപ്പോഴും നിഗൂഢമായ മൗനം ദീക്ഷിക്കുകയാണ്. ഈ മൗനത്തിന്റെ കാണാപ്പുറം കണ്ടെത്താനും ചോദ്യം ചെയ്യാനും കേരളത്തിലെ യുവനജങ്ങള്‍ക്ക് ബാധ്യതയുണ്ട്.\nപെന്‍ഷന്‍സമ്പ്രദായത്തെ ലാഭനഷ്ടക്കണക്കിന്റെ ഗ്രാഫ് വരച്ച് നോക്കിക്കാണുന്നത് ജനാധിപത്യ-ക്ഷേമരാഷ്ട്ര സങ്കല്‍പ്പങ്ങള്‍ക്ക് ഭൂഷണമല്ല. ജനതയുടെ ആയുര്‍ദൈര്‍ഘ്യം വര്‍ധിച്ചതിന്റെ പേരില് യുവതലമുറ അവരുടെ ജീവിതാഭിലാഷങ്ങള് ബലിനല്‍കണമെന്ന് പറയുന്നത് സുതാര്യതയില് ഊറ്റംകൊള്ളുന്ന ഒരു സര്‍ക്കാരിന്റെ തൊടുന്യായമായേ ജനങ്ങള് കാണൂ. പെന്‍ഷന് നല്‍കുന്നതോടെ പ്രായമായവരുടെ സാമൂഹ്യസുരക്ഷിതത്വം സാധ്യമാകുന്നതോടൊപ്പം അത് സമൂഹത്തിന്റെ ആകെ വാങ്ങല്‍ശേഷിയെ ത്വരിതപ്പെടുത്തുകയും വികസനത്തിന് വലിയ മുതല്‍മുടക്കാവുകയുംചെയ്യും. പെന്‍ഷന് ഇല്ലാതാകുന്നതോടെ സാമൂഹ്യവികസനംതന്നെ അവതാളത്തിലാവും. വാങ്ങല്‍ശേഷി ഇടിയുന്നതോടെ റവന്യൂ വരുമാനം കുത്തനെ കുറയും. അത് റവന്യൂകമ്മി വര്‍ധിക്കുന്നതിന് ഇടയാക്കും. പങ്കാളിത്ത പെന്‍ഷന്‍പദ്ധതി അക്ഷരാര്‍ഥത്തില് നിലവിലുള്ള ജീവനക്കാരെയും പുതുതായി സര്‍വീസില് വരുന്നവരെയും ഭിന്നിപ്പിച്ച് നിര്‍ത്താനുള്ള ഒരു പദ്ധതിമാത്രമായി വഴിമാറും.\nപങ്കാളിത്ത പെന്‍ഷനോടൊപ്പം പെന്‍ഷന്‍പ്രായം അറുപതാക്കാനുള്ള തീരുമാനത്തിന്റെ സൂചനകളും പുറത്തുവന്നുകഴിഞ്ഞു. അതിനെ സാധൂകരിക്കുന്ന തരത്തില് മുഖ്യമന്ത്രിയുടെയും ധനമന്ത്രിയുടെയും പ്രസ്താവനകളും കേരളം കേട്ടുകഴിഞ്ഞു. തസ്തികകള് വെട്ടിക്കുറയ്ക്കാനുള്ള തീരുമാനം മറ്റൊരുവഴിക്കും നടക്കുന്നു. കേരളത്തിന്റെ രൂക്ഷമായ തൊഴിലില്ലായ്മ പരിഗണിക്കാതെയുള്ള ഏതൊരു തീരുമാനവും ഗുരുതരമായ സാമൂഹ്യ പ്രത്യാഘാതം ക്ഷണിച്ചുവരുത്തും. 2011-ല് വിവിധ തസ്തികകളിലേക്ക് പിഎസ്സിക്ക് ലഭിച്ച അപേക്ഷകളുടെ എണ്ണം 31,08,683 ആണ്. കേരളത്തിലെ അഭ്യസ്തവിദ്യരുടെ തൊഴിലില്ലായ്മയും സര്‍ക്കാര് തൊഴിലന്വേഷകരുടെ എണ്ണവും മറ്റു സംസ്ഥാനങ്ങളുമായി താരതമ്യം ചെയ്യാനാകാത്തവിധം ഭീമമാണ്. പെന്‍ഷന്‍പ്രായം വര്‍ധിപ്പിക്കല് സര്‍ക്കാരിന്റെ നയമല്ലെന്ന് നിയമസഭയില് രേഖാമൂലം മറുപടി നല്‍കിയയാളാണ് നമ്മുടെ മുഖ്യമന്ത്രി. എന്നാല്, പെന്‍ഷന്‍പ്രായം 56 ആക്കി ഉയര്‍ത്തിയപ്പോള് അതിന് ന്യായം പറഞ്ഞത്, ജീവനക്കാരുടെ ബുദ്ധിമുട്ടുകള് ദൂരീകരിക്കാനാണെന്നാണ്. ഒടുവില്, പെന്‍ഷന്‍പ്രായം 60 ആക്കുകതന്നെയാണ് യുഡിഎഫ് സര്‍ക്കാരിന്റെ നയമെന്ന് തെളിഞ്ഞിരിക്കുന്നു.\nയുവജനങ്ങളുടെ വികാരമുള്‍ക്കൊണ്ട് പാക്കേജ് കൊണ്ടുവരുമെന്നും ഇക്കാര്യത്തില് പ്രായോഗികമായ എന്തു നിര്‍ദേശവും സ്വീകരിക്കുമെന്നും നിയമസഭയിലെ ശ്രദ്ധക്ഷണിക്കലിന് (മാര്‍ച്ച് 22) മറുപടിയായി മുഖ്യമന്ത്രി പറഞ്ഞിട്ടുണ്ട്. എന്നാല്, എന്ത് പാക്കേജാണ് യുവജനങ്ങള്‍ക്കു വേണ്ടി സര്‍ക്കാരിന്റെ പരിഗണനയിലുള്ളതെന്ന് ഇനിയും വ്യക്തമാക്കിയിട്ടില്ല. കൊട്ടിഘോഷിക്കപ്പെടുന്ന സംസ്ഥാനസംരംഭക മിഷന് ഇപ്പോള് വെറും വാഗ്ദാന മിഷന്‍മാത്രമാണ്. 2011 നവംബര് ഒന്നിന് സംസ്ഥാന സ്വയംസംരംഭകകമീഷന്റെ ഉദ്ദേശലക്ഷ്യങ്ങള് വിശദമാക്കുക എന്ന ചോദ്യത്തിന് മറുപടിയായി ധനമന്ത്രി പറഞ്ഞ മറുപടി ഇങ്ങനെ (നക്ഷത്ര ചിഹ്നമിടാത്ത ചോദ്യം നമ്പര് 6767): ഇന്ത്യയിലെ തൊഴിലില്ലാത്തവരില് 10 ശതമാനം കേരളത്തിലാണെന്ന് കണക്കുകള് വ്യക്തമാക്കുന്നു. തൊഴിലില്ലാത്ത അഭ്യസ്തവിദ്യരാണ് ഇതില് ഏറ്റവും കൂടുതല്. ഇവരുടെ തൊഴിലില്ലായ്മയ്ക്ക് പരിഹാരം ഉണ്ടാക്കുകയാണ് ഈ മിഷന്റെ പ്രവര്‍ത്തനലക്ഷ്യം. ഒരു ലക്ഷം പ്രത്യക്ഷ തൊഴിലവസരങ്ങളും, അഞ്ചുലക്ഷം പരോക്ഷ തൊഴിലവസരങ്ങളും ഉറപ്പാക്കും. എന്നാല്, വസ്തുത എന്താണെന്നതിന് മന്ത്രിയുടെ തന്നെ 2012 ജൂണ് 18ന്റെ (നക്ഷത്ര ചിഹ്നമിടാത്ത ചോദ്യം നമ്പര് 1717) മറുപടി,22 സംരംഭങ്ങള്‍ക്ക് തത്വത്തില് അനുമതി നല്‍കിക്കഴിഞ്ഞിരിക്കുന്നു എന്നാണ്. മിഷന് വെറും പ്രചാരണമിഷന് മാത്രമായിരുന്നുവെന്നതിന് വേറൊരു തെളിവ് ഇനി വേണ്ട. കാര്‍ഷിക വ്യാവസായിക സംരംഭം വേണ്ടത്ര വികസിച്ചിട്ടില്ലാത്ത കേരളത്തില് പെന്‍ഷന്‍പ്രായം വര്‍ധിപ്പിക്കുന്നതോടെ സര്‍ക്കാര്‍ജോലി എന്ന പ്രതീക്ഷതന്നെ അസ്ഥാനത്താകും. ഏകദേശം 1400 പിഎസ്സി റാങ്ക്ലിസ്റ്റില് നിയമനം കാത്തുകഴിയുന്ന പതിനായിരക്കണക്കിന് യുവജനങ്ങളുടെ സര്‍ക്കാര്‍ജോലി എന്ന സ്വപ്നം കരിഞ്ഞുണങ്ങും. രാജ്യത്തെ സംഘടിതമേഖലയിലെ തൊഴിലവസരങ്ങളില് വന്ന ഇടിവ്, റെയില്‍വേ- ബാങ്കിങ് മേഖലകളിലെ തസ്തിക വെട്ടിക്കുറയ്ക്കലും ഔട്ട് സോഴ്സിങ്ങും തുടങ്ങി, മറ്റു വഴികളില്ലാതെ ഉദ്യോഗാര്‍ഥികള് നെട്ടോട്ടമോടുമ്പോഴാണ് കേരള സര്‍ക്കാരിന്റെയും ഇടിത്തീയാകുന്ന തീരുമാനങ്ങള്! നെല്ലിയാമ്പതി വിവാദത്തിന്റെ പേരില് ഊറ്റംകൊള്ളുന്ന യുഡിഎഫ് യുവ എംഎല്‍എമാര് ഇക്കാര്യങ്ങളിലെല്ലാം കുറ്റകരമായ മൗനം പാലിക്കുകയാണ്.\nയുവജനങ്ങളുടെ പ്രതീക്ഷയും സ്വപ്നങ്ങളും തകര്‍ക്കുന്ന സര്‍ക്കാര്‍നയങ്ങളെ അവര് കണ്ടില്ലെന്ന് നടിക്കുകയാണെന്ന് മാത്രമല്ല വിവാദങ്ങള് സൃഷ്ടിച്ച് സര്‍ക്കാരിന്റെ നവലിബറല് അജന്‍ഡകളെ സമര്‍ഥമായി ഒളിപ്പിക്കുകയുമാണ്. സാമാന്യബുദ്ധിയുള്ളവര്‍ക്ക് ഇത് എളുപ്പം തിരിച്ചറിയാനാവും. വൈദ്യുതിചാര്‍ജ്, തോട്ടംഭൂമി ടൂറിസം ആവശ്യത്തിന് ഉപയോഗിക്കല്, നെല്‍വയല്- നീര്‍ത്തട സംരക്ഷണ നിയമങ്ങളുടെ അട്ടിമറി, ഭൂപരിഷ്കരണനിയമം ഭൂമാഫിയകള്‍ക്കുവേണ്ടി ഭേദഗതി ചെയ്യല്, തൊഴിലില്ലായ്മ വേതന നിഷേധം, വിദ്യാഭ്യാസ മേഖലയിലെ പ്രീണന കച്ചവട നിലപാടുകള്, എന്‍ഡോസള്‍ഫാന് ദുരിതബാധിതര്‍ക്ക് മനുഷ്യാവകാശകമീഷന് പ്രഖ്യാപിച്ച ദുരിതാശ്വാസത്തില് നിന്ന് മഹാഭൂരിപക്ഷം വരുന്നവരെ ഒഴിവാക്കല്- ഈ ജനകീയ പ്രശ്നങ്ങളോടെല്ലാം എന്ത് നിലപാടെടുത്തു നമ്മുടെ യുവതുര്‍ക്കികള് എന്ന് അന്വേഷിക്കുന്നത് നന്നായിരിക്കും. എന്തായാലും, അധികകാലം ഈ മുഖംമൂടികള്‍ക്ക് ആയുസ്സില്ലെന്ന് ജനങ്ങള്‍തന്നെ കാട്ടിക്കൊടുക്കും!\nവാക്കും പ്രവൃത്തിയും ഇങ്ങനെ അജഗജാന്തരം വേറിട്ടുനില്‍ക്കുന്ന മറ്റൊരു ഭരണകൂടത്തെ കേരളം കണ്ടിട്ടുണ്ടാകില്ല. ജനസമ്പര്‍ക്കമെന്ന കണ്ണില്‍പ്പൊടിയിടലിലൂടെ സര്‍ക്കാര് ജനവിരുദ്ധ നയങ്ങള് ചാക്കില്‍കെട്ടി ഇറക്കുകയാണ്. കൂടാതെ ജനശ്രദ്ധ തിരിക്കാന് കള്ളക്കേസുകളും ഹീനമായ വ്യക്തിഹത്യാശ്രമങ്ങളും. നേതാക്കളെ ജയിലിലടച്ച് പ്രവര്‍ത്തകരെ നിര്‍വീര്യമാക്കാമെന്ന കുടിലതന്ത്രമാണ് പയറ്റുന്നത്. വാദികളും പ്രതികളുമായി വിവാദങ്ങളുടെ സ്പോണ്‍സേര്‍ഡ് നാടകങ്ങള് വേറൊരുഭാഗത്ത്. അതിലെ നായക- ഉപനായക വേഷങ്ങളായി യുവ എംഎല്‍എമാരുടെ വേറെ പ്രകടനങ്ങള്. എല്ലാം എല്ലാകാലത്തേക്കുമായി കണ്ടുനില്‍ക്കാന് ഈ കേരളത്തിനു കഴിയില്ല. ഇവിടത്തെ പ്രബുദ്ധരായ യുവജനം പോരാട്ടവീറില് ആളിക്കത്തുക തന്നെചെയ്യും.\nടി വി രാജേഷ് ദേശാഭിമാനി 01 സെപ്തംബര് 2012


മുല്ലപ്പെരിയാര് ഡാം കേരളത്തിന്റെ ‘ആരാച്ചാര്’ആകുമോ? – Christhavachintha\nOctober 16, 2021 October 16, 2021 K.N. Russel\nഇന്ത്യന് യൂണിയന്’ എന്നു പറയുന്നതിന്റെ അര്‍ത്ഥം എന്തെന്ന് ഇനിയും പിടികിട്ടാത്ത ഒരു ഭാരത പൗരനാണ് ഞാന്.\n30 ലക്ഷം ജനത്തിന്റെ മരണമണി മുഴങ്ങി നില്‍ക്കുമ്പോള് അതുകേട്ട് ചിരിക്കുന്ന ഈ ‘യൂണിയനിലെ’ ഒരു സ്റ്റേറ്റിനെ മെരുക്കിയെടുക്കാന് കഴിയാത്ത ജുഡീഷ്യറിയേയും എക്‌സിക്യൂട്ടീവിനെയും ലെജിസ്ലേച്ചറിനെയും കുറിച്ച് എന്താണ് പറയേണ്ടത്? തമിഴ്‌നാടും കേരളവും ഭാരത സര്‍ക്കാരും സുപ്രീംകോടതിയും വിചാരിച്ചിട്ട് എന്തേ ഒരു പുതിയ ഡാം പണിത് കേരളത്തിന്റെ ഭീതി അകറ്റുന്നില്ല?\nലോകത്തെ ഏതെങ്കിലും ഒരൂ രാജ്യത്ത് ഇമ്മാതിരിയുള്ള ഒരു ‘തരികിട’ കളി നടക്കുമോ? സുരക്ഷിത കാലാവധി കഴിയുന്നതിന് മുമ്പേ ഇടിച്ചു കളഞ്ഞ് ഡാമുകളും പാലങ്ങളും കെട്ടിടങ്ങളും പുനര് സൃഷ്ടിച്ചെടുത്ത എത്രയോ കാഴ്ചകള് ലോകത്തുണ്ട്. ഭാരതസര്‍ക്കാര് ഒരു വഴിക്ക്, നീതിന്യായ സ്ഥാപനങ്ങള് മറ്റൊരു വഴിക്ക്, തമിഴ്‌നാട് സ്വന്ത വഴിക്ക്, കേരളം കോണകം ഉടുത്ത് നില്‍ക്കുന്ന ഓലക്കുട ചൂടിയ ഉന്തിയ വയറുള്ള മാവേലിയെപ്പോലെ ഇളിഭ്യരായി മറ്റൊരു വശത്ത്.\nഇന്ത്യന് യൂണിയനാണത്രേ. എന്ത് യൂണിയന്? 1887-ല് തുടങ്ങി 1895-ല് പണി തീര്‍ത്ത ഈ ചുണ്ണാമ്പ് ഡാം തന്നെയാകും കേരളത്തിന് ചിതയൊരുക്കുന്നത്. കേരളത്തിന്റെ വ്യാവസായിക കേന്ദ്രമായ എറണാകുളം മുഴുവനായും, തൊട്ടടുത്ത ജില്ലകള് ഭാഗികമായും തൂത്തെറിയപ്പെടാന് പാകത്തിന് സ്വയം പൊട്ടിച്ചിതറാന് തയ്യാറായി നില്‍ക്കുകയാണ് ഈ ജല ബോംബ്.\nചുട്ടുപഴുത്ത ചൂടില് പെട്ട് കരിഞ്ഞുണങ്ങിയ സഹോദര സംസ്ഥാനമായ തമിഴ്‌നാടിന് ദാഹജലം നല്‍കാന് ജോണ് പെനിക്വിക്ക് എന്ന സായിപ്പിന്റെ തലയില് ഉദിച്ച ആശയമാണ് മുല്ലപ്പെരിയാര് ഡാം. സമുദ്രനിരപ്പില് നിന്നും 2890 അടി ഉയരത്തില് സ്ഥിതിചെയ്യുന്ന ഈ ഡാമിന് ജലസമൃദ്ധി നല്‍കുന്നത് താന്നിക്കുടി, മുല്ലക്കുടി എന്നീ പശ്ചിമഘട്ട മലനിരകളില് നിന്നും ഉത്ഭവിച്ചൊഴുകുന്ന പെരിയാറാണ്. എട്ട് വര്‍ഷമെടുത്തു പണിയാന്.\nമദ്രാസ് ലെജിസ്ലേറ്റീവ് അസംബ്ലിയില് മെമ്പറായിരുന്ന ജോണ് പെനിക്വിക്ക് ബ്രിട്ടീഷ് ആര്‍മി എഞ്ചിനീയര് ആയിരുന്നു. ബ്രിട്ടീഷ് സര്‍ക്കാരില് നിന്നും ആവശ്യത്തിന് പണം ലഭിക്കാതെ വന്നപ്പോള് ഇംഗ്ലണ്ടില് പോയി തന്റെ വസ്തുവകകള് വിറ്റ് ഡാം പണി പൂര്‍ത്തിയാക്കി എന്നൊരു കഥയുമുണ്ട്.\n1200 അടിയാണ് ഡാമിന്റെ നീളം. ഫൗണ്ടേഷനില് നിന്നും 176 അടിയാണ് ഉയരം. പരമാവധി സംഭരിക്കാന് പറ്റുന്ന ഉയരം 142 അടിയാണ്. 35 വര്‍ഷം മുമ്പ് 142 അടി എത്തിയിരുന്നു. പിന്നെ 2018-ലും.\nമുല്ലപ്പെരിയാര് ഡാമിലെ വെള്ളമില്ലെങ്കില് തമിഴ്‌നാട്ടിലെ അഞ്ച് ജില്ലകള് മരുഭൂമിയായി മാറും. ഇതു കണ്ട് മനം കലങ്ങി മനുഷ്യസ്‌നേഹം പ്രകടമാക്കാന് 123 വര്‍ഷം മുമ്പ് പണിത ഈ അണ ഇന്ന് കേരളത്തിന്റെ അന്തകനായി മാറുമെന്ന് പെനി ഉണ്ടോ അറിഞ്ഞിരുന്നു!!\nതേനി, ഡിന്‍ഡിഗല്, മധുര, രാമനാഥപുരം, ശിവഗംഗ എന്നീ അഞ്ചു ജില്ലകളെ മലര്‍വാടിയാക്കുന്നു മുല്ലപ്പെരിയാര് ഡാമിലെ ജലം. ലോവര് ക്യാമ്പില് വൈദ്യുതി ഉല്‍പ്പാദിപ്പിച്ച ശേഷം ഈ ജലം വലിയൊരു നദിയായി മേല്‍പ്പറഞ്ഞ ജില്ലകളിലൂടെ ചുറ്റിസഞ്ചരിക്കുന്നു. വൈഗയില് വലിയൊരു ഡാമും മറ്റു നിരവധി ചെറു അണകളും മുല്ലപ്പെരിയാര് ഡാമിലെ ജലസമ്പത്ത് കൊണ്ട് പണിതിട്ടുണ്ട്. കേരളത്തിന്റെ ആകെയുള്ള നേട്ടം കുറച്ച് ബോട്ട് തേക്കടിയില് ഓടിക്കാമെന്നത് മാത്രം. അതില്‍നിന്നു ലഭിക്കുന്ന വരുമാനമോ തുച്ഛവും.\nചുണ്ണാമ്പും സുര്‍ക്കി പേസ്റ്റും കൊണ്ടുണ്ടാക്കിയ മുല്ലപ്പെരിയാര് ഡാം 126 വര്‍ഷം നിലനിന്നത് മലയാളിയുടെ മഹാഭാഗ്യം കൊണ്ട്.\nകേരളവും തമിഴ്‌നാടും ഭാരത സര്‍ക്കാരും സുപ്രീംകോടതിയും അനുബന്ധ വിദഗ്ദ്ധ സമിതികളും ഒരുമിച്ചിരുന്ന് ചര്‍ച്ച ചെയ്യണം. തീരുമാനം പുതിയ ഡാം പണിയാന് തന്നെയാകണം. തമിഴ്‌നാടിനെ കാര്‍ഷിക സംപുഷ്ടതയില് തന്നെ നിലനിര്‍ത്തണം. പുതിയ കരാര് കേരളത്തിന് ഇപ്പോഴുള്ളതിലധികം ഗുണകരമാകണം. ചെലവുകള് എല്ലാവരും ചേര്‍ന്ന് വഹിക്കണം.\nഡാം പണിയാന് മുഴുവന് തുകയും തമിഴ്‌നാട് നല്‍കേണ്ടി വരുമെന്ന ആശങ്കയും, പുതിയ കരാര് ഉണ്ടായാല് വന്‍തുക വര്‍ഷംതോറും ഭീമമായ വെള്ളക്കരമായി വരുമെന്ന ചിന്തയുമാണ് തമിഴ്‌നാട് ഇടഞ്ഞു നില്‍ക്കാന് കാരണം. പുതിയ ഡാം പണിയണം. പണിതേ പറ്റൂ. ഈ ഒരൊറ്റ കാര്യത്തില് മാത്രം നീലകണ്ഠാദി പ്രകൃതിസ്‌നേഹികളെ കുട്ടിക്കാനത്തിനപ്പുറത്തേക്ക് കടത്താതിരിക്കുകയും വേണം.\nതമിഴ്‌നാട്ടിലെ അഞ്ചു ജില്ലകളെ മലര്‍വാടിയാക്കാനായി പണിത മുല്ലപ്പെരിയാര് ഡാമിന്റെ തമിഴ്‌നാടും കേരളവുമായുള്ള കരാര് 999 വര്‍ഷത്തേക്കാണെന്നാണ് പറയപ്പെടുന്നത്. ബ്രിട്ടീഷുകാര് ഉണ്ടാക്കിയ എല്ലാ കരാറുകളും 99 വര്‍ഷത്തേക്കാണ്. അവര് ഇന്ത്യ വിട്ടു പോയപ്പോള് ആ കരാറുകളെല്ലാം റദ്ദാക്കപ്പെട്ടു എന്നൊരു വാദവും നിലനില്‍ക്കുന്നു.\nതമിഴ്‌നാടിനെ സഹായിക്കാനാണ് ബ്രിട്ടീഷുകാരന് ഡാം പണിതതെന്ന വാദം നിലനില്‍ക്കുമ്പോള് തന്നെ കരാറിന്റെ ആദ്യപേജില് 8000 ഏക്കര് ഭൂമിയിലെ വനസമ്പത്ത് പണിയുന്നവര്‍ക്ക് അവകാശപ്പെട്ടതാണെന്നും രേഖപ്പെടുത്തിയിട്ടുണ്ടത്രേ. അങ്ങനെ കേരളത്തിന്റെ വനത്തില് നിന്നും മഹാഗണി, തേക്ക്, ഈട്ടി, മരുത്, ഇരുപൂള്, തമ്പകം തുടങ്ങിയ വിലപിടിപ്പുള്ള തടികള് വെട്ടി ബ്രിട്ടനിലേക്ക് കൊണ്ടുപോയെന്നും പറയപ്പെടുന്നു. ഏതായാലും ബ്രിട്ടനിലെ പാര്‍ലമെന്റ് മന്ദിരം, വെസ്റ്റ് മിനിസ്റ്റര് ആബി, മെതഡിസ്റ്റ് ചര്‍ച്ചുകള്, ആംഗ്ലിക്കന് ചര്‍ച്ചുകള് തുടങ്ങി പഴയകാല പ്രതാപത്തില് നില്‍ക്കുന്ന ബ്രിട്ടനിലെ സകല കെട്ടിടങ്ങളും പണിതിരിക്കുന്നത് തേക്ക് ഉള്‍പ്പെടെയുള്ള തടി കൊണ്ടാണ്. ഈ മന്ദിരങ്ങളുടെ നിര്‍മ്മാണ സൗന്ദര്യം ഈ ലേഖകന് നടന്നു കണ്ടിട്ടുണ്ട്.\nകരാറിന്റെ രണ്ടാം പേജില് രത്‌നങ്ങളും ധാതുക്കളും വനസമ്പത്തും മൃഗസമ്പത്തുമെല്ലാം ബ്രിട്ടീഷുകാര് കൈവശമാക്കുമെന്ന് രേഖപ്പെടുത്തിയിട്ടുണ്ട് പോലും. കപ്പം കൊടുക്കുന്ന രാജാവിന് കരാറില് ഒപ്പിടുകയല്ലാതെ വേറെ മാര്‍ഗ്ഗമില്ലായിരുന്നു. അതുകൊണ്ട് 1947 ആഗസ്റ്റ് 15-ന് സ്വാതന്ത്ര്യം കിട്ടിയ ഉടനെ രാജാവ് തന്റെ വിളംബരത്താല് കരാര് റദ്ദ് ചെയ്തു എന്നും പറയപ്പെടുന്നു.\nഈ കരാര് 1970-ല് പുതുക്കി കൊടുത്തതും അവിശ്വസനീയമാണ്. തമിഴ്‌നാട്ടില് നിന്നും കേരളത്തിന് കിട്ടുന്ന വെള്ളക്കരം വര്‍ഷംതോറും വെറും 10 ലക്ഷം രൂപയാണ്. തമിഴ്‌നാടിന്റെ വരുമാനം വൈദ്യുതി, കുടിവെള്ളം, കൃഷി എന്നിവയില് നിന്നും 7250 ദശലക്ഷം രൂപ വരുമെന്നും കണക്കാക്കപ്പെടുന്നു.\n50 വര്‍ഷം മാത്രം ആയുസ്സെന്നു പറഞ്ഞ് പണിത ഈ ഡാം 126 വര്‍ഷം കഴിഞ്ഞിരിക്കുന്നു. ഡാം പൊട്ടിയാല് കേരളത്തിനുണ്ടാകുന്ന നഷ്ടം പോലെ തന്നെ തമിഴ്‌നാടിനും ഭീമമായ നഷ്ടം സംഭവിക്കും. അഞ്ച് ജില്ലകള് മരുഭൂമിയാകും. അടുത്ത ഒരു ഡാം പണിതെടുക്കുന്നതുവരെ.


താമരശ്ശേരി ചുരത്തിന് പകരം തുരങ്കപാത; പദ്ധതി അശാസ്ത്രീയമെന്ന് അഡ്വ: ഹരീഷ് വാസുദേവൻ - BIG14NEWS\nHome All News താമരശ്ശേരി ചുരത്തിന് പകരം തുരങ്കപാത; പദ്ധതി അശാസ്ത്രീയമെന്ന് അഡ്വ: ഹരീഷ് വാസുദേവൻ\nസംസ്ഥാന സർക്കാർ അഭിമാന പദ്ധതിയായി അവതരിപ്പിച്ച താമരശ്ശേരി ചുരത്തിന് സമാന്തരമായി ഒരുങ്ങുന്ന തിരുവമ്പാടി- മേപ്പാടി തുരങ്കപാത അശാസ്ത്രീയമെന്ന് പാരിസ്ഥിക നിയമങ്ങളിൽ അഗ്രഗണ്യനായ അഭിഭാഷകൻ ഹരീഷ് വാസുദേവൻ. പാരിസ്ഥിതിക പ്രാധാന്യമുള്ള പദ്ധതി തുടങ്ങുന്നതിന് ആവശ്യമായ പഠനങ്ങളോ മറ്റോ ഇ പദ്ധതിയിൽ ഉണ്ടായിട്ടില്ലെന്ന് അദ്ദേഹം ചൂണ്ടിക്കാട്ടി. പാതക്ക് കേന്ദ്ര വനം പാരിസ്ഥിതിക മന്ത്രാലയത്തിന്റെ അനുമതിക്ക് അപേക്ഷിച്ചിട്ട് പോലുമില്ല, വനമേഖല അടക്കം തുരക്കേണ്ട പദ്ധതിക്ക് ആവശ്യമായ പരിസ്ഥിതി ആഘാത പഠനം നടത്തിയിട്ടില്ല, പദ്ധതി ലാഭകരമാണോ എന്നതിന് ആവശ്യമായ പഠനം നടന്നിട്ടില്ല. തുരങ്കം നിർമിക്കുമ്പോൾ നീക്കം ചെയ്യേണ്ടി വരുന്ന പാറ ലക്ഷ്യമിട്ടാണ് പദ്ധതിയെന്ന് സംശയിക്കേണ്ടതായും അദ്ദേഹം ആരോപിച്ചു.\nഅഡ്വ: ഹരീഷ് വാസുദേവൻ ശ്രീദേവിയുടെ ഫെയിസ്ബുക്ക് പോസ്റ്റിന്റെ പൂർണരൂപം\nവയനാട്ടിലേക്കുള്ള തുരങ്കം എങ്ങനെ തീരുമാനിച്ചു?\nവയനാട്ടിലേക്ക് പോകാൻ താമരശ്ശേരി ചുരം ഒഴിവാക്കി മലതുരന്നു നീണ്ട തുരങ്കമുണ്ടാക്കാൻ തീരുമാനിച്ചിരിക്കുകയാണ് പിണറായി വിജയൻ സർക്കാർ. വികസനത്തെ തുരങ്കം വെയ്ക്കാൻ സമ്മതിക്കില്ലെന്ന് ഇന്ന് മുഖ്യമന്ത്രി പ്രഖ്യാപിച്ചിട്ടുമുണ്ട്. വനമേഖല ഉൾപ്പെടെയുള്ള വലിയ മല തുരന്നാണ് തുരങ്കം ഉണ്ടാക്കേണ്ടത്.\nവനംമന്ത്രാലയത്തിന്റെ അനുമതിയോ പാരിസ്ഥിതിക അനുമതിയോ കിട്ടാൻ അപേക്ഷ പോലും കൊടുക്കും മുൻപ് പദ്ധതി പൂർത്തിയാക്കും എന്നു മുഖ്യമന്ത്രി പ്രഖ്യാപിച്ചു കഴിഞ്ഞു. ദാ, നിർമ്മാണ ഉദ്ഘാടനവും കഴിഞ്ഞു.\nഒരു പദ്ധതി വേണോ വേണ്ടയോ എന്നറിയാൻ സാമ്പത്തികമായും പാരിസ്ഥിതികമായും സാങ്കേതികമായും വയബിൾ ആണോ എന്നറിയണം. അതിനു ഫീസിബിലിറ്റി പഠനം വേണം. വയബിൾ ആണെന്ന് കണ്ടാൽ പാരിസ്ഥിതിക ആഘാത പഠനം വേണം. പദ്ധതി കൊണ്ടുണ്ടാകാവുന്ന ആഘാതങ്ങൾ എങ്ങനെ പരിഹരിക്കാമെന്ന് അത് പറയും.\nപരിഹരിക്കാനാകാത്ത ആഘാതമാണെങ്കിലോ, സാമ്പത്തികമോ സാങ്കേതികമോ ആയി പദ്ധതി നഷ്ടമാണെങ്കിലോ അത് ഉപേക്ഷിക്കും. ഇല്ലെങ്കിൽ മുന്നോട്ടു പോകും.\nഇവിടെ കാലാകാലങ്ങളായി താമരശ്ശേരി ചുരത്തിൽ മലയിടിയാതെ ഉള്ള റോഡ് പരിപാലിക്കാനോ വീതി കൂട്ടാനോ കഴിഞ്ഞിട്ടില്ല. അപ്പോഴാണ് മലയിടിച്ചു അടിയിലൂടെ തുരങ്കമുണ്ടാക്കി പുതിയ പദ്ധതി.\nആരാണ് ഇതിന്റെ ഫീസിബിലിറ്റി പഠിച്ചത്? എവിടെ പഠനറിപ്പോർട്ട്?\nപരിസ്ഥിതികമായ എന്തൊക്കെ ആഘാതം ഉണ്ടാകും? മണ്ണിടിച്ചിൽ പ്രദേശമാണോ? ഇത്രയധികം പണം ചെലവിട്ടു നിർമ്മിക്കേണ്ട പ്രയോറിറ്റി എന്താണ്? 100 ദിവസത്തെ വികസന പദ്ധതികളിൽ സർക്കാരിന്റെ തന്നെ SDG ക്കും കാലാവസ്ഥാ നയത്തിനും എതിരായ എത്രയെണ്ണം ഉണ്ട്?\nഇതൊന്നും പരിഗണിക്കാതെ ആണല്ലോ മന്ത്രിസഭ ഈ പദ്ധതി തുടങ്ങാൻ അംഗീകാരം നൽകിയത്. രാഷ്ട്രീയമായോ, ജനാധിപത്യപരമായോ, നിയമപരമായോ അത് ശരിയായ തീരുമാനമല്ല. Informed consent അല്ല. പദ്ധതി വേണമെന്ന് ആദ്യം തീരുമാനിച്ചിട്ടു അതിന്റെ ആഘാതം പേരിന് പഠിക്കുന്നതിന്റെ നാശമാണ് നാം വിഴിഞ്ഞത്ത് കണ്ടുകൊണ്ടിരിക്കുന്നത്.\nഇടുക്കിയിൽ ഗ്യാപ്പ് റോഡ് നിർമ്മാണത്തിന്റെ പേരിൽ കോടിക്കണക്കിനു രൂപയുടെ കല്ലു പൊട്ടിച്ചു കടത്തി. സർക്കാർ കുറ്റകരമായ മൗനം പാലിച്ചു കൊള്ളയ്ക്ക് ഒത്താശ ചെയ്തു. മലയിടിഞ്ഞു മനുഷ്യർ മരിച്ചു, കൃഷിഭൂമി തകർന്നു, പലരുടെയും സ്വപ്നങ്ങളും. ഒരു അന്വേഷണവും നടപടിയും ഉണ്ടായില്ല. കുതിരാനിൽ വർഷങ്ങളായി ഒരു തുരങ്കം തുറക്കാൻ ആകാതെ കിടക്കുന്നു. ദേശീയപാത കേന്ദ്രത്തിന്റെ തലയിൽ ആയതുകൊണ്ട് സൈബർ സഖാക്കളും ന്യായീകരണ തൊഴിലാളികളും ക്യാപ്സൂൾ ഒട്ടിച്ചു മുന്നേറുന്നു.\nകോടിക്കണക്കിനു രൂപയുടെ പാറയാണ് ഈ തുരങ്കപാതയുടെയും പിന്നിലെന്ന് ഞാൻ ന്യായമായി സംശയിക്കുന്നു. അല്ലെങ്കിൽ ഇത്തരം പദ്ധതികൾ രഹസ്യമായി തീരുമാനിക്കപ്പെടില്ലല്ലോ. പഠനങ്ങൾ വേണ്ടെന്ന് വെയ്ക്കില്ലല്ലോ. മലയിടിഞ്ഞു പാതി വഴിയിൽ നിർത്തി പോയാലും കൊങ്കൺ കമ്പനിയെ മുന്നിൽ നിർത്തി സബ്കൊണ്ട്രാക്റ്റ് കമ്പനിയും കമ്മീഷൻ ഏജന്റുമാരും അവരുടെ തലമുറയും രക്ഷപ്പെടും. ചിലപ്പോൾ LDF ന്റെ തെരഞ്ഞെടുപ്പ് ഫണ്ടും കയിച്ചിലാകും.\nഇടിയുന്ന താമരശേരി ചുരത്തിനു ബദലായി തുരങ്കം ആകാമെങ്കിൽ എല്ലാവർക്കും നല്ല കാര്യമാണ്. കുറെ കാർബൺ എമിഷൻ പോലും തടയാനാകും. എന്നാലത് ശാസ്ത്രീയമായ പഠനങ്ങളുടെ അടിസ്ഥാനത്തിൽ മാത്രം തീരുമാനിക്കപ്പെടേണ്ട ഒന്നാണ്.\nനിലനിൽക്കുന്ന വികസനം വേണമെന്ന പരിസ്ഥിതി ദിനത്തിലെ പ്രസംഗങ്ങളിൽ ആത്മാർത്ഥത ഉണ്ടെങ്കിൽ, ഈ പദ്ധതിയുടെ സമഗ്രമായ ഫീസിബിലിറ്റി റിപ്പോർട്ട് ഉണ്ടാക്കണം. അത് ജനങ്ങൾക്ക് ഇടയിൽ ചർച്ച ചെയ്യണം. അല്ലാതെ ഭൂരിപക്ഷമുള്ളതിന്റെ പേരിൽ എന്തും എങ്ങനെയും നടപ്പാക്കി കളയാം എന്നാണ് മുഖ്യമന്ത്രി ശ്രീ.പിണറായി വിജയനും കൂട്ടരും വിചാരിക്കുന്നതെങ്കിൽ അത് ഈ നാട്ടിൽ നടക്കില്ല എന്ന് പ്രത്യേകം പറയേണ്ടതില്ലല്ലോ.\nചില അശാസ്ത്രീയ പദ്ധതികൾ പാതിവഴിയിൽ ഉപേക്ഷിക്കപ്പെടുമ്പോൾ പരിസ്ഥിതി സ്നേഹികളെ വികസനവിരോധികൾ എന്നു മുദ്ര കുത്തിയിട്ടു കാര്യമില്ല. പരിസ്ഥിതി സംരക്ഷണവും വികസനവും ജനങ്ങളെ വിശ്വാസത്തിൽ എടുത്ത് ആകണം. അതിനു തയ്യാറാകാൻ സർക്കാരിനോട് പൗരൻ എന്ന നിലയ്ക്ക് ആവശ്യപ്പെടുന്നു. നന്ദി.\nPrevious articleഹത്രാസ് സംഭവത്തിൽ അന്താരഷ്ട്ര ഗൂഢാലോചനയെന്ന് യുപി പൊലീസ്; രാജ്യദ്രോഹകുറ്റം ചുമത്തി എഫ്‌ഐആർ\nNext articleഇന്ത്യൻ ടാക്‌സി സേവനദാതാക്കളായ ഓലക്ക് ലണ്ടനിൽ നിരോധനമേർപ്പെടുത്തി


മെയില് ബോക്സ് തുറന്നപ്പോള് കിട്ടിയത് 100 വര്‍ഷം മുമ്പ് അയച്ചൊരു പോസ്റ്റ്‍കാര്‍ഡ്, ഞെട്ടി യുവതി | woman receivedapostcard sent in 1920\nമെയില്‍ബോക്സ് തുറന്നപ്പോള് കിട്ടിയത് 100 വര്‍ഷം മുമ്പ് അയച്ചൊരു പോസ്റ്റ്‍കാര്‍ഡ്, ഞെട്ടി യുവതി\nഏതായാലും മുപ്പതുകാരിയായ ബ്രിട്ടാണിക്ക് എന്തുകൊണ്ടാണ് ഈ കത്ത് ഇതുവരെ അതിന്‍റെ യഥാര്‍ത്ഥ ഉടമസ്ഥനരികിലെത്താതിരുന്നത് എന്നോ, ഇത്രയും വൈകി എങ്ങനെ ലഭിച്ചുവെന്നോ മനസിലായിട്ടില്ല.\nMichigan City, First Published Sep 16, 2020, 12:23 PM IST\nചില കത്തുകളും സമ്മാനങ്ങളുമെല്ലാം നമുക്കരികിലേക്ക് വൈകിയെത്താറുണ്ട്. എന്നാല്, മെസ്സേജുകളുടെയും മെയിലുകളുടെയും വീഡിയോ കോളുകളുടെയും ഈ പുതിയ കാലത്ത് കത്തെഴുതുന്നവരും കത്തിനായി കാത്തിരിക്കുന്നവരും കുറവായിരിക്കും. എന്നാല്, ഏകദേശം 100 വര്‍ഷം മുമ്പയച്ചൊരു പോസ്റ്റുകാര്‍ഡ് പ്രതീക്ഷിക്കാത്തൊരു നേരത്ത് നമ്മെത്തേടി വന്നാലെങ്ങനെയിരിക്കും? ഇവിടെയും അതാണ് സംഭവിച്ചിരിക്കുന്നത്. ഇവിടെയെന്നാല് അങ്ങ് മിഷിഗണിലാണ് കേട്ടോ. മിഷിഗണിലുള്ള ബ്രിട്ടാണി കീച്ചിനാണ് തന്‍റെ മെയില് ബോക്സില് നിന്നും 1920 -ല് അയച്ചതെന്ന് കരുതുന്ന ഒരു പോസ്റ്റുകാര്‍ഡ് കിട്ടിയത്. ബ്രിട്ടാണി തന്നെയാണ് ഇതിന്‍റെ യഥാര്‍ത്ഥ ഉടമയെ കണ്ടെത്താന് സഹായിക്കണമെന്നഭ്യര്‍ത്ഥിച്ചുകൊണ്ട് പോസ്റ്റുകാര്‍ഡിന്‍റെ ചിത്രം ഫേസ്ബുക്കില് ഷെയര് ചെയ്തതും. ചൂലുമായി നില്‍ക്കുന്ന ഒരു കറുത്ത പൂച്ച, ഒരു മൂങ്ങ, ഒരു മന്ത്രവാദിനി തുടങ്ങിയവയെല്ലാം അടങ്ങുന്നതാണ് പോസ്റ്റുകാര്‍ഡിലെ ചിത്രം.\n'ഇന്നുരാവിലെയാണ് എനിക്കീ മെയില് കിട്ടിയത്. ഇത് കണ്ടിട്ട് വളരെ പഴയൊരു കത്താണെന്നാണ് തോന്നുന്നത്. ഇത് അവര്‍ക്കോ അവരുടെ കുടുംബാംഗങ്ങള്‍ക്കോ എത്തിച്ചു നല്‍കണമെന്ന് എനിക്ക് ആഗ്രഹമുണ്ട്. അവരുടെ ആദ്യനാമം ഇതില് വ്യക്തമല്ല. 1920 ഒക്ടോബര് 29 എന്നാണ് ഇതില് തീയതി അടയാളപ്പെടുത്തിയിരിക്കുന്നത്. എന്തെങ്കിലും സഹായം കിട്ടിയാല് അത് വളരെ നന്നായിരിക്കും' എന്നാണ് ബ്രിട്ടാണി ഫേസ്ബുക്കില് കുറിച്ചത്. പൊസിറ്റീവ്ലി ബെല്‍ഡിംഗ് എന്ന പബ്ലിക് ഗ്രൂപ്പിലാണ് ബ്രിട്ടാണി ചിത്രം ഷെയര് ചെയ്തിരിക്കുന്നത്. ബ്രിട്ടാണിയുടെ നിലവിലെ വിലാസമാണ് കത്തിലെങ്കിലും റോയ് മക്വീന് എന്നയാള്‍ക്കാണ് പോസ്റ്റുകാര്‍ഡ് അയച്ചിരിക്കുന്നത്. പിന്നീട്, കത്തിലെ വിവരങ്ങള് ബ്രിട്ടാണി ന്യൂസ് ഏജന്‍സിയായ സിഎന്‍എന്നിനോട് വെളിപ്പെടുത്തി. അത് ഇപ്രകാരം ആയിരുന്നു,\nഡിയര് കസിന്, നിങ്ങള്‍ക്കെല്ലാവര്‍ക്കും സുഖമെന്ന് കരുതുന്നു. ഞങ്ങള്‍ക്കെല്ലാവര്‍ക്കും സുഖം തന്നെ. എങ്കിലും, അമ്മയ്ക്ക് മുട്ടിന് ബുദ്ധിമുട്ടുകളുണ്ട്. ഇവിടെ നല്ല തണുപ്പാണ്. ഞാനിപ്പോള് എന്‍റെ ഹിസ്റ്ററി പാഠങ്ങള് പഠിച്ചു. പെട്ടെന്ന് തന്നെ ഉറങ്ങാന് പോവും. അച്ഛന് ഷേവ് ചെയ്യുകയാണ്. അമ്മ എനിക്ക് നിങ്ങളുടെ വിലാസം പറഞ്ഞു തരുന്നു. മുത്തച്ഛനും മുത്തശ്ശിക്കും സുഖമെന്ന് കരുതുന്നു. ഞങ്ങള്‍ക്ക് എഴുതാന് മറക്കരുത്.\nഈ കത്തിലെഴുതിയിരിക്കുന്നത് ഫ്ലോസീ ബര്‍ഗസ് എന്നാണ് കത്തിലെ വിവരത്തില് നിന്നും മനസിലാവുന്നത്. ഏതായാലും മുപ്പതുകാരിയായ ബ്രിട്ടാണിക്ക് എന്തുകൊണ്ടാണ് ഈ കത്ത് ഇതുവരെ അതിന്‍റെ യഥാര്‍ത്ഥ ഉടമസ്ഥനരികിലെത്താതിരുന്നത് എന്നോ, ഇത്രയും വൈകി എങ്ങനെ ലഭിച്ചുവെന്നോ മനസിലായിട്ടില്ല. ഏതായാലും എങ്ങനെയെങ്കിലും ഇതിന്‍റെ യഥാര്‍ത്ഥ ഉടമയെയോ അവരുടെ ബന്ധുക്കളെയോ കണ്ടെത്തുകയും അവരില് ഈ കത്തെത്തിക്കുകയും ചെയ്യാനാവുമെന്ന പ്രതീക്ഷയിലാണ് ബ്രിട്ടാണി. അതിനായുള്ള അന്വേഷണവും അവള് പലവഴിയിലും നടത്തുന്നുണ്ട്.\nLast Updated Sep 16, 2020, 12:28 PM IST


ശ്യാമ (ചലച്ചിത്രം) - വിക്കിപീഡിയ\n23 ജനുവരി 1986 (1986-01-23)\nജോഷി സംവിധാനം ചെയ്ത 1986 ൽ പുറത്തിറങ്ങയ ഒരു മലയാള പ്രണയ നാടകീയ ചിത്രമാണ് ശ്യാമ . മമ്മൂട്ടിയും നാദിയ മൊയ്ദുവും ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നു. ജോയ് തോമസാണ് ഇത് നിർമ്മിച്ചത്. ചിത്രം തമിഴിൽ ഉനക്കാഗവേ വാഗ്‌ഗിരേൻ എന്ന പേരിൽ പുനർനിർമ്മിച്ചു.  \nപ്രശസ്ത ചലച്ചിത്ര തിരക്കഥാകൃത്തായ വിശ്വനാഥനെ (മമ്മൂട്ടി) ഭാര്യ ലക്ഷ്മിയുടെ(സുമലത) മരണത്തെക്കുറിച്ചുള്ള ചിന്തകൾ വേട്ടയാടപ്പെടുന്നു. പിന്നീട് അദ്ദേഹം തന്റെ സുഹൃത്തായ നായരുടെ (കെ.പി. ഉമ്മർ) മകളായ ശ്യാമയെ നദിയ മൊയ്തു) കണ്ടുമുട്ടുന്നു. ശ്യാമ കൊല്ലപ്പെട്ട തന്റെ കാമുകൻ ഹരിയുടെ (മുകേഷ്) മരണത്തിന്റെ ആഘാതത്തിൽനിന്ന് ഇനിയും മോചിതയായിട്ടില്ല. ശ്യാമ വിശ്വനാഥനോട് അടുപ്പം കാട്ടുന്നുവെങ്കിലും അയാൾ അവളെ ഒഴിവാക്കാൻ ശ്രമിക്കുന്നു. ക്ലൈമാക്സിൽ അദ്ദേഹം ശ്യാമയോട് സത്യം വെളിപ്പെടുത്തുന്നു. അയാൾ പട്ടണം വിടാൻ ശ്രമിച്ചെങ്കിലും സഹോദരൻ ചന്ദ്രൻ (ലാലു അലക്സ്) തടയുകയും അവർ വഴക്കിടുകയും ചെയ്യുന്നു. വിശ്വനാഥന് സംഘട്ടനത്തിൽ പരിക്കേറ്റു. ശ്യാമയും വിശ്വനാഥനും പരസ്പരം ആശ്വസിപ്പിക്കുകയും രമ്യതയിലാകുകയും ചെയ്യുന്നിടത്താണ് ചിത്രം അവസാനിക്കുന്നത്.  കിന്നാര എന്ന ഗുൽസാർ ചിത്രത്തിന്റെ ഒരംശമാണ് ഈ ചിത്രത്തിന്റെ കഥാതന്തുവെന്ന് ഡെന്നീസ് ജോസഫ് "ചരിത്രം എന്നിലൂടെ" എന്ന അഭിമുഖത്തിൽ പറഞ്ഞിരുന്നു.\n1 മമ്മൂട്ടി വിശ്വനാഥൻ\n2 നദിയ മൊയ്തു ശ്യാമ\n3 മുകേഷ് ഹരികുമാർ\n4 ലാലു അലക്സ് ചന്ദ്രൻ\n5 സുമലത ലക്ഷ്മി\n6 കെ.പി. ഉമ്മർ മേനോൻ\n7 മീന ചന്ദ്രന്റെ അമ്മ\n8 മാള അരവിന്ദൻ അപ്പുക്കുട്ടൻ\n9 അസീസ് ജോൺ തോമസ്\n10 പി.കെ. എബ്രഹാം കൃഷ്ണൻ നമ്പ്യാർ\n11 ലളിതശ്രീ സിസ്റ്റർ\n12 രാജൻ പി. ദേവ് ഡാൻസ് മാസ്റ്റർ\n13 തമ്പി കണ്ണന്താനം പ്രസ് റിപ്പോർട്ടർ\n14 ജോയ് തോമസ് പ്രസ് റിപ്പോർട്ടർ\nവരികൾ:ഷിബു ചക്രവർത്തി,പൂവച്ചൽ ഖാദർ\n1 ചെമ്പരത്തിപ്പൂവേ ചൊല്ല് കെ.എസ്. ചിത്ര ഷിബു ചക്രവർത്തി\n2 ഏകാന്തം പി. ജയചന്ദ്രൻ ഷിബു ചക്രവർത്തി\n3 പൂങ്കാറ്റെ പോയി ചൊല്ലാമോ ഉണ്ണി മേനോൻ, കെ.എസ്. ചിത്ര ഷിബു ചക്രവർത്തി\n4 സ്വർണമേടുകളിൽ പി. ജയചന്ദ്രൻ പൂവച്ചൽ ഖാദർ\n↑ "Shyama – Malayalam Movie Reviews, Trailers, Wallpapers, Photos, Cast & Crew, Story & Synopsis – entertainment.oneindia.in". മൂലതാളിൽ നിന്നും 2011-07-21-ന് ആർക്കൈവ് ചെയ്തത്. ശേഖരിച്ചത് 2020-04-29. no-break space character in |title= at position7(help)\n↑ "The Hindu : Metro Plus Coimbatore / Cinema : Nadia spelt fun". മൂലതാളിൽ നിന്നും 2009-08-12-ന് ആർക്കൈവ് ചെയ്തത്. ശേഖരിച്ചത് 2020-04-29.\n↑ "Mammootty's Doubles on Vishu day". Sify. 31 March 2011. മൂലതാളിൽ നിന്നും 2016-11-26-ന് ആർക്കൈവ് ചെയ്തത്. ശേഖരിച്ചത് 2020-04-29.\n↑ "Nadia spelt fun". The Hindu. 26 January 2008.\n↑ "ശ്യാമ (1986)". www.malayalachalachithram.com. ശേഖരിച്ചത് 2020-07-26.\n↑ "ശ്യാമ (1986)". malayalasangeetham.info. ശേഖരിച്ചത് 2020-07-26.\n↑ "ശ്യാമ (1986)". ചരിത്രം എന്നിലൂടെ -5 സഫാരി റ്റിവി. ശേഖരിച്ചത് 2020-04-28.\n↑ "ശ്യാമ (1986)". മലയാളം മൂവി&മ്യൂസിക് ഡാറ്റാബേസ്. ശേഖരിച്ചത് 2020-07-26. Cite has empty unknown parameter: |1= (help)\n↑ "ശ്യാമ (1986)". മലയാളസംഗീതം ഇൻഫൊ. ശേഖരിച്ചത് 2020-07-26.\nശ്യാമ 1986 വിഡിയോ യൂട്യൂബിൽ\nശ്യാമ on IMDb\nമലയാളം മൂവി ഡാറ്റാബേസിൽ ശ്യാമ\n"https://ml.wikipedia.org/w/index.php?title=ശ്യാമ_(ചലച്ചിത്രം)&oldid=3646123" എന്ന താളിൽനിന്ന് ശേഖരിച്ചത്\nഷിബു - ശ്യാം ഗാനങ്ങൾ\nജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ\nഡെന്നീസ് ജോസഫ് സംഭാഷണം രചിച്ച ചലച്ചിത്രങ്ങൾ\nഡെന്നീസ് ജോസഫ് കഥ എഴുതിയ ചലച്ചിത്രങ്ങൾ\nഈ താൾ അവസാനം തിരുത്തപ്പെട്ടത്: 08:21, 19 ഓഗസ്റ്റ് 2021.


വെള്ളാപ്പള്ളി വന്നത് നിരുപാധികം -ബി.ജെ.പി; ഉപാധികളെല്ലാം അംഗീകരിച്ചെന്ന് തുഷാര് - Malayalam Daily News\nMar 4, 2016 സ്വന്തം ലേഖകന്\nന്യൂഡല്‍ഹി: എന്.ഡി.എ ഘടകകക്ഷിയായി വെള്ളാപ്പള്ളി നടേശന്റെ ഭാരതീയ ധര്‍മ ജന സേന (ബി.ഡി.ജെ.എസ്) വന്നത് നിരുപാധികമായാണെന്ന് കേന്ദ്ര ആരോഗ്യമന്ത്രി ജെ.പി. നദ്ദ. തങ്ങളുടെ ഉപാധികളെല്ലാം ബി.ജെ.പി ദേശീയനേതൃത്വം അംഗീകരിച്ചെന്ന് ബി.ഡി.ജെ.എസ് പ്രസിഡന്റ് തുഷാര് വെള്ളാപ്പള്ളി വ്യക്തമാക്കി.\nവെള്ളാപ്പള്ളി-ബി.ജെ.പി സഖ്യം ഒൗദ്യോഗികമായി പ്രഖ്യാപിക്കാന് വിളിച്ച വാര്‍ത്താസമ്മേളനത്തില് സംസാരിക്കുകയായിരുന്നു ഇരുവരും. കേരള ബി.ജെ.പിയെ മുഖവിലക്കെടുക്കാതെയാണ് സഖ്യമെന്ന ആരോപണം ഇരുവരും തള്ളിക്കളഞ്ഞു.\nതങ്ങള് മുന്നോട്ടുവെച്ച ഉപാധികളെല്ലാം അംഗീകരിച്ചശേഷമാണ് എന്.ഡി.എയില് ചേരാന് തീരുമാനിച്ചതെന്ന് തുഷാര് വെള്ളാപ്പള്ളി പറഞ്ഞു. കേന്ദ്ര സര്‍വകലാശാലക്ക് ശ്രീനാരായണ ഗുരുവിന്റെ പേരിടുക, അയ്യങ്കാളി സ്മാരകം തുടങ്ങിയവയായിരുന്നു ആവശ്യങ്ങളെന്നും അദ്ദേഹം തുടര്‍ന്നു. ബി.ജെ.പി ദേശീയ അധ്യക്ഷന് അമിത് ഷായുമായി നടത്തിയ ചര്‍ച്ചയിലാണ് ബി.ജെ.പിയുമായി ചേര്‍ന്ന് അടുത്ത നിയമസഭാ തെരഞ്ഞെടുപ്പിനെ നേരിടാന് ബി.ഡി.ജെ.എസ് തീരുമാനിച്ചതെന്ന് ജെ.പി. നദ്ദ പറഞ്ഞു. ദേശീയതാല്‍പര്യം മുന്‍നിര്‍ത്തിയുള്ള നിരുപാധിക സഖ്യമാണിത്. ദേശവിരുദ്ധ ശക്തികള്‍ക്കെതിരായ ബി.ജെ.പിയുടെ പോരാട്ടത്തിന് ശക്തിപകരുന്ന ഇത്തരം സംഘടനകളെ ചേര്‍ത്ത് കേരളത്തില് എന്.ഡി.എയുടെ അടിത്തറ ഭദ്രമാക്കുമെന്നും നദ്ദ പറഞ്ഞു. ഉപാധികളെല്ലാം അംഗീകരിച്ചെന്ന് താങ്കളുടെ മുന്നില് തുഷാര് മലയാളത്തില് പറഞ്ഞല്ലോയെന്ന് ചൂണ്ടിക്കാട്ടിയപ്പോള് ഒരു ഉപാധിയുമില്ലാതെയാണ് വന്നതെന്ന് നദ്ദ ആവര്‍ത്തിച്ചു വ്യക്തമാക്കി. അതോടെ നിരുപാധികമാണെന്ന് തുഷാറിനും അംഗീകരിക്കേണ്ടിവന്നു.\nകേരളത്തിലെ ബി.ജെ.പി നേതൃത്വത്തെ മറികടന്നുകൊണ്ടുള്ള സഖ്യതീരുമാനമല്ല ഇതെന്ന് നദ്ദ ചോദ്യത്തിന് മറുപടിനല്‍കി. ഏതാനും ദിവസംമുമ്പ് കേരള നേതാക്കളുമായി നടത്തിയ ചര്‍ച്ചയുടെ തുടര് നടപടി മാത്രമാണ് സഖ്യപ്രഖ്യാപനം. അതുകൊണ്ടാണ് പ്രഖ്യാപനവേദിയില് ബി.ജെ.പിയുടെ സംസ്ഥാന നേതാക്കള് ഇല്ലാത്തതെന്നും നദ്ദ പറഞ്ഞു. കേരളത്തില് പാര്‍ട്ടി വന്‍വിജയം നേടുമെന്ന് അവകാശപ്പെട്ട അദ്ദേഹം എത്ര സീറ്റുകള് നേടുമെന്ന് ഇപ്പോള് പറയാനാവില്ലന്ന് വ്യക്തമാക്കി.\nഎം.എല്.എ ആയതുകൊണ്ടാണോ ബിജിമോളെ അറസ്റ്റ് ചെയ്യാത്തതെന്ന് ഹൈകോടതി\nമാണി ഗ്രൂപ്പിലെ പിളര്‍പ്പില് യു.ഡി.എഫിന് ആശങ്ക